Capitolul I
Sistemul achiziţiilor publice
Sistemul  achiziţiilor publice reprezintă o parte a realităţii juridico-economico –tehnică a societăţii româneşti.

Scopul general al sistemului achiziţiilor publice  este dedicat satisfacerii interesului public, respectiv dezvoltarea şi îmbunătăţirea mediului de viaţă al comunităţii. 

Între elementele componente ale sistemului intervin relaţii specifice atingerii scopului general.

În cadrul sistemului, elementele componente interacţionează între ele condiţionându-se, potentându-se sau anihilându-se unele  pe celelalte.
Elementele componente ale sistemului sunt:

· autoritatea de reglementare;

· autoritătile contractante;

· operatorii economici;

· supraveghetorii sistemului. 
Relaţiile care se stabilesc între elementele sistemului sunt de  regulă:

·  de comerţ, unde o parte solicită să cumpere produse, servicii si lucrări şi cealaltă să le vândă;

· de suport, unde o parte solicită sprijin pentru aplicarea regulii jocului şi cealaltă  îl oferă;

· de supraveghere, unde o parte aplică regula jocului şi cealaltă verifică aplicarea corectă a acesteia;

· de înfăptuire a dreptăţii, unde partea lezată îşi valorifică un drept pe calea acţiunii în  instanţă.


Regula jocului este creată de autoritatea de reglementare şi constă în normele aplicabile în procedurile de atribuire a contractului de achiziţie publică. 


Sistemul achiziţiilor publice desemnează totalitatea regulilor şi acţiunilor referitoare la cheltuirea banilor publici şi în care cererea lansată de organismele de interes public se întâlneşte cu oferta propusă de un operator economic. 
1.1. Autoritatea de reglementare


În cadrul sistemului de achiziţie publică autoritatea de reglementare este reprezentată de Autoritatea Naţională pentru Reglementarea şi Monitorizarea Achiziţiilor Publice, denumită  în continuare ANRMAP.

ANRMAP este o instituţie publică independentă, cu personalitate juridică, în subordinea Guvernului.                                                                   

Rolul fundamental al ANRMAP este elaborarea, promovarea si implementarea politicii in domeniul achiziţiilor publice.   

1.2. Autorităţi contractante

În cadrul sistemului, autorităţile puterii publice şi alte persoane juridice de drept privat ce desfasoară activităţi în domeniul  utilităţilor sunt denumite autorităţi contractante şi joacă rolul de cumpărător. Acestea, dispunând de resurse financiare, încearcă să satisfacă nevoile comunităţii de produse, servicii ori lucrări publice prin atribuirea de contracte. 
Este autoritate contractantă:

· oricare organism al statului - autoritate publică sau instituţie publică - care acţionează la nivel central ori la nivel regional sau local. 
Exemple: Ministerul Administraţiei Publice, Agenţia Naţională a Mediului, Consiliul Judeţean Alba

· oricare organism de drept public, altul decât cele de mai sus, cu personalitate juridică, care a fost înfiinţat pentru a satisface nevoi de interes general fără caracter comercial sau industrial şi care se află cel puţin în una dintre următoarele situaţii:

· este finanţat, in majoritate, de către o altă autoritate contractantă;

· se află în subordinea sau este supusă controlului unei autorităţi contractante;

· în componenţa consiliului de administraţie/organului de conducere sau de supervizare mai mult de jumătate din numărul membrilor acestuia sunt numiţi de către o autoritate contractantă.

Exemplu: Societatea Română de Radiodifuziune, Societatea Română de Televiziune, Administraţia Română a Serviciilor de Trafic Aerian.
· oricare asociere formată de una sau mai multe autorităţi contractante;
Exemplu: Asocierea dintre Cancelaria Primului – Ministru si ANRMAP, formată pentru atribuirea unui contract de furnizare 100 de computere si imprimante.
· oricare intreprindere publică ce desfăşoară una sau mai multe activităţi relevante atunci când aceasta atribuie contracte de achiziţie publică sau incheie acorduri-cadru destinate efectuării respectivelor activităţi.

Notă: Este o intreprindere publică acea persoană care desfaşoară activităţi economice şi asupra căreia se exercită direct sau indirect, ca urmare:

· a unor drepturi de proprietate sau

· a participaţiilor financiare, sau 
· a regulilor specifice prevăzute în actul de înfiinţare,

influenţa dominantă a unei autorităţi contractante. 


Se prezumă că asupra unei intreprinderi publice se exercită o influenţă dominantă de către o autoritate contractantă dacă aceasta din urma se află, direct sau indirect, în cel puţin una din următoarele situaţii:
· deţine majoritatea capitalului subscris;
· deţine controlul majorităţii voturilor în organul de conducere;
·  poate numi în componenţa consiliului de administraţie, a organului de conducere sau de supervizare mai mult de jumătate din numărul membrilor acestuia.
· oricare subiect de drept, altul decât cele de mai sus, care desfaşoară una sau mai multe activităţi relevante în baza unui drept special sau exclusiv, acordat de o autoritate competentă, atunci când acesta atribuie contracte de achiziţie publică sau încheie acorduri-cadru destinate efectuării respectivelor activităţi.
Exemple: Regia Autonomă de Distribuţie a Energiei  Termice, Regia Autonomă de Transport Bucureşti, Regia Autonomă  Apă- Canal Timişoara, Compania Naţională de Transport al Energiei Electrice "Transelectrica" S.A, Compania Naţională Administraţia Porturilor. 
1.3. Operatori economici

Operatorii economici joacă, în cadrul sistemului achiziţiilor publice, rolul:

· fie, al vânzătorului, 

· fie, al prestatorului, 

· fie, al executantului.


Operatorii economici sunt interesaţi să intre în relaţii contractuale cu organismele statului pentru a-şi atinge scopul pentru care s-au infiinţat de a desfăşura activităţi în condiţii de eficienţă economică.
· Prin operator economic se înţelege orice furnizor, prestator sau executant care oferă în mod licit pe piaţă produse, servicii şi/sau execută lucrări
· Calitatea de operator economic o poate deţine:

·  fie, o persoană fizică, 

· fie, o persoană juridică,

· fie, un grup de astfel de persoane 


de drept public sau de drept privat.

Notă: Persoana juridică de drept public este acea entitate înfiinţată printr-un act administrativ emis de o autoritate a statului.

Persoana juridică de drept privat este acea entitate înfiinţată potrivit Legii nr.31/1990, cu modificările şi completările ulterioare.

1.4. Supraveghetorii sistemului
 
Cei ce supraveghează modul de funcţionare a sistemului achiziţiilor publice sunt:

· Ministerul Finanţelor Publice 

· Curtea de Conturi

· ANRMAP 

· Consiliul Naţional de Soluţionare a Contestaţiilor

Ministerul Finanţelor Publice – organ de specialitate al administraţiei publice centrale responsabil pentru îndeplinirea funcţiei de verificare a aspectelor procedurale aferente procesului de atribuire a contractelor de achiziţie publică.

Curtea de Conturi – este autoritatea publică a statului care exercită auditul extern în sectorul public în calitate de instituţie supremă de audit.

ANRMAP – Autoritatea de reglementare in domeniul achiziţiilor publice, prin Direcţia generală de control,  verifică şi avizează anunţurile de intenţie, de participare şi de atribuire, verifică rapoartele de evaluare, emite acordul pentru încheierea contractului de achiziţie publică în cazul în care controlul efectuat nu a evidenţiat încălcări sau eludări ale legislaţiei în domeniul achiziţiilor publice, impune măsuri corective, aplică sanţiunile şi amenzile prevăzute de lege pentru eludarea sau încălcarea prevederilor legislative în domeniul atribuirii contractelor de achiziţie publică. 
Consiliul Naţional de Soluţionare a Contestaţiilor, denumit în continuare Consiliu – este un organism independent cu activitate administrativ-jurisdicţională.  

Consiliul are următoarele competenţe:
· să soluţioneze contestaţiile formulate în cadrul procedurii de atribuire înainte de încheierea contractului; şi
· să se pronunţe asupra legalităţii procedurilor şi operaţiunilor desfăşurate de autoritatea contractantă în atribuirea unui contract de achiziţie publică; şi
·  să emită opinie asupra litigiului dedus judecăţii dacă instanţa de judecată solicită acest lucru.

Atenţie!  Referitor la supraveghere nu trebuie uitat nici rolul controlului judecătoresc a cărui punere în mişcare o poate face orice persoană care consideră că i-a fost lezat un interes legitim pe parcursul aplicării unei proceduri de atribuire a contractului de achiziţie publică. 
In fapt, justiţia este singura putere care deţine supremaţia în supravegherea respectării legii. 
Capitolul II

Principii în achiziţii publice


Tratatul pentru înfiinţarea Comunităţii Economice Europene, încheiat la 25 martie 1957, instituie cele patru libertăţi europene, respectiv: libera circulaţie a mărfurilor, libera circulaţie a serviciilor, libera circulaţie a persoanelor, libera circulaţie a capitalurilor. Aceste patru libertăţi nu au rămas la nivel de concept, ci  au fost transpuse in practică sub formă de principii. Astfel, in domeniul achiziţiilor publice cele patru libertăţi s-au reflectat în mai multe principii care stau la baza atribuirii contractelor de achiziţie publică.


Pe parcursul întregului proces de achiziţie publică, la adoptarea oricărei decizii, trebuie avute în vedere următoarele principii:

· nediscriminarea;
· tratamentul egal;
· recunoaşterea reciprocă;
· transparenţa;
· proporţionalitatea;
· eficienţa utilizării fondurilor publice;
· asumarea răspunderii.
Prin NEDISCRIMINARE se înţelege asigurarea condiţiilor de manifestare a concurenţei reale pentru ca orice operator economic, indiferent de naţionalitate:
·  să poată participa la procedura de atribuire  

·  să aibă şansa  de a deveni, contractant. 
Prin TRATAMENT  EGAL  se înţelege stabilirea şi aplicarea oricând pe parcursul procedurii de atribuire de

· reguli, 

· cerinţe, 

· criterii

identice pentru toţi operatorii economici, astfel încât aceştia să beneficieze de şanse egale de a deveni contractanţi.
Atenţie! Nici o autoritate contractantă nu are voie să acorde tratament preferenţial unui operator economic doar pentru simplul motiv că este situat în aceeaşi localitate/zonă/ regiune/ţară  sau că este persoană fizică sau juridică.

Prin RECUNOASTERE RECIPROCA se înţelege acceptarea:
· produselor, serviciilor, lucrărilor oferite în mod licit pe piaţa Uniunii Europene;

· diplomelor, certificatelor, a altor documente, emise de autorităţile competente din alte state; 

· specificaţiilor tehnice, echivalente cu cele solicitate la nivel naţional. 

Prin TRANSPARENTA se înţelege aducerea la cunostintă publicului a tuturor informaţiilor referitoare la aplicarea procedurii de atribuire.
Prin PROPORTIONALITATE se înţelege asigurarea corelaţiei între
· necesitatea autorităţii contractante, 

· obiectul contractului de achiziţie publică,
· cerinţele solicitate a fi îndeplinite.

Prin EFICIENTA UTILIZARII FONDURILOR PUBLICE se înţelege aplicarea procedurilor de atribuire competiţionale şi utilizarea de criterii care să reflecte avantajele de natură economică ale ofertelor în vederea obţinerii raportului optim între calitate şi preţ.
Notă: Se vor lua în considerare, dacă este cazul, şi efectele concrete preconizate a se obţine în domeniul social sau în cel al protecţiei mediului şi promovării dezvoltării durabile.

Banii publici sunt epuizabili astfel încât trebuie utilizaţi judicios pentru a susţine dezvoltarea durabilă. Pentru aceasta trebuie avute în vedere obiectivele sociale, etice şi de protecţie a mediului. 

Atenţie! prin conceptul dezvoltării durabile cel mai scăzut preţ nu reprezintă  întotdeauna cea mai bună valoare pentru bani. 

Exemplu:

Diferenţa de valoare se face atunci când autorităţile contractante

· cumpără :

· energie regenerabilă;
· computere eficiente din punct de vedere energetic;
· hrană naturală pentru cantine şi spitale s.a.
· urmăreşte şi insistă ca operatorii economici să lucreze respectând drepturile angajaţilor, standardele de lucru şi contractele colective de muncă;
· stimulează oportunităţile de angajare pentru persoanele cu dizabilităţi sau pentru angajarea pe termen lung;
· se asigură  că specificaţiile tehnice se definesc astfel încât să corespundă, pe cât posibil, necesităţilor sau exigenţelor oricărui utilizator, inclusiv a persoanelor cu dizabilităţi. 

Prin ASUMAREA RASPUNDERII se înţelege determinarea clară a sarcinilor şi responsabilităţilor persoanelor implicate în procesul de achiziţie publică, urmărindu-se asigurarea:



- profesionalismului,




- imparţialităţii




- independenţei

deciziilor adoptate pe parcursul derulării acestui proces. 
Efecte urmărite:

· Deschiderea şi dezvoltarea pieţei de achiziţii publice;
· Instituirea unui cadru bazat pe încredere, corectitudine si imparţialitate;

· Eliminarea elementelor de natură subiectivă care ar putea influenţa deciziile în procesul de achiziţie publică;

· Eliminarea tratamentului preferenţial acordat operatorilor economici locali;
· Asigurarea “vizibilităţii” regulilor, oportunităţilor, procedurilor şi a rezultatelor;

· Eliminarea cerinţelor restrictive;
· Obţinerea celei mai bune valori pentru fondurile publice, întotdeauna considerate ca fiind insuficiente în raport cu necesităţile;
· Supravegherea costurilor procesului de achiziţie publică, înţelegând prin aceasta, atât costurile aferente administraţiei cât şi costurile aferente ofertantului;
· Limitarea aparitiei erorilor pe parcursul procesului de achiziţie publică;
· Reducerea fraudei şi corupţiei.
Capitolul III
Domeniul de aplicare

 Dispoziţiile ordonanţei şi a actelor normative date în aplicare sunt obligatorii pentru:

· atribuirea contractului de achiziţie publică;

· încheierea  acordului-cadru;

· organizarea  concursului de soluţii.

Atenţie! 

Contractul finanţat sau subvenţionat în mod direct, în proporţie de mai mult de 50%, de către o autoritate contractantă, se consideră a fi contract de achiziţie publică şi se atribuie potrivit prevederilor ordonanţei.
Aceeaşi regulă este valabilă şi în cazul în care respectivul contract este atribuit în numele şi pentru o altă persoană fizică sau juridică. 
Contractul de finanţare trebuie să conţină, în mod obligatoriu, o clauza privind  respectarea ordonanţei pentru atribuirea contractelor de achiziţie publică prevăzute de acesta.

Excepţii de la domeniul de aplicare

Sunt exceptate de la aplicarea prevederilor ordonanţei: 

· acele contracte de achiziţie publică atribuite de o autoritate din domeniul apărării şi securităţii naţionale dacă prin intermediul acestora s-ar creea circumstanţe care:

· ar conduce la divulgarea unor informaţii contrare intereselor esenţiale de securitate ale ţării; sau
· implică protecţia unor interese esenţiale de securitate ale ţării şi sunt în legătură cu producţia sau comercializarea de arme, muniţii şi material de război.

Notă: Prin hotărâre a Guvernului se vor stabili circumstanţele aplicabile şi procedurile specifice pentru atribuirea acestor contracte de achiziţie publică, astfel încât să nu conducă la alterarea concurenţei pe piaţa produselor care nu sunt destinate unor scopuri specific militare.
· acele contracte de achiziţie publică care au fost declarate cu caracter secret de către autoritaţile abilitate în acest sens; 
· acele contracte de achiziţie publică care necesită impunerea unor măsuri speciale de siguranţă pentru protejarea unor interese naţionale; 

· acele contracte de achiziţie publică atribuite ca urmare a unui acord internaţional încheiat în conformitate cu prevederile Tratatului cu unul sau mai multe state care nu sunt membre ale Uniunii Europene şi care vizează furnizarea de produse sau execuţia de lucrări, destinate implementării sau exploatării unui proiect în comun de către statele semnatare, şi numai dacă prin acordul respectiv a fost menţionată o procedură specifică pentru atribuirea contractului respectiv;

· acele contracte de achiziţie publică atribuite ca urmare unui acord internaţional referitor la staţionarea de trupe, şi numai dacă prin acordul respectiv a fost prevăzută o procedură specifică pentru atribuirea contractului respectiv;

· acele contracte de achiziţie publică atribuite ca urmare a aplicării unei proceduri specifice unei organizaţii internaţionale.
Atenţie!  Autoritatea contractantă are obligaţia de a transmite ANRMAP toate informaţiile referitoare la acordurile internaţionale încheiate, în conformitate cu prevederile Tratatului, cu unul sau mai multe state terţe faţă de Uniunea Europeană, care vizează furnizarea de produse sau execuţia de lucrări, destinate implementării sau exploatării unui proiect în comun.

Sunt exceptate de la prevederile ordonanţei: 
· acele contracte de servicii care au ca obiect cumpărarea sau închirierea, prin orice mijloace financiare, de terenuri, clădiri existente, alte bunuri imobile, sau a drepturilor asupra acestora; 
Exemplu: Serviciile agenţiilor imobiliare.

Atenţie! Contractele de servicii financiare, care se încheie, indiferent de forma, în legătură cu contractul de cumpărare sau de închiriere respectiv, se atribuie potrivit prevederilor ordonanţei.

Exemplu: Creditul pentru cumpărarea sau închirierea unui teren, unei clădiri sau oricărui alt bun imobil se achiziţionează potrivit ordonanţei.

· acele contracte de servicii care au ca obiect cumpărarea, dezvoltarea, producţia sau coproducţia de programe destinate difuzării, de către instituţii de radiodifuziune şi televiziune;

· acele contracte de servicii care au ca obiect prestarea de servicii de arbitraj şi conciliere;
· acele contracte de servicii care au ca obiect prestarea de servicii financiare în legătură cu emiterea, cumpărarea, vânzarea sau transferul valorilor mobiliare ori a altor instrumente financiare, în special operaţii ale autorităţii contractante efectuate în scopul atragerii de resurse financiare şi/sau de capital, precum şi la prestarea de servicii specifice unei bănci centrale de către Banca Naţională a României;
Atenţie! Contractele de credit pentru finanţarea unui contract de achiziţie publică se atribuie prin aplicarea procedurii de negociere cu anunţ prealabil de participare.

· acele contracte de servicii care au ca obiect angajarea de forţă de muncă, respectiv încheierea de contracte de muncă;
· acele contracte de servicii care au ca obiect prestarea de servicii de cercetare-dezvoltare remunerate în totalitate de către autoritatea contractantă şi ale căror rezultate nu sunt destinate, în mod exclusiv, autorităţii contractante pentru propriul beneficiu.
· acele contracte de servicii atribuite unei alte autorităţi contractante sau unei asocieri de autorităţi contractante, dacă acestea beneficiază de un drept exclusiv pentru prestarea serviciilor respective, în virtutea legii sau a altor acte cu caracter normativ care sunt publicate, în măsura în care acestea sunt compatibile cu prevederile Tratatului.

Alte excepţii specifice de la domeniul de aplicare
· Un subiect de drept căruia o autoritate contractantă, în baza competenţelor sale legale i-a acordat drepturi speciale sau exclusive de a presta un serviciu public are obligaţia de a respecta numai principiul nediscriminării atunci când acesta atribuie contracte de furnizare către terţi.

Atenţie! Autoritatea contractantă are obligaţia de a impune, prin autorizaţia pe care o emite, respectarea principiului nediscriminării de către cel care beneficiază de drepturile speciale sau exclusive, atunci când acesta atribuie contracte de furnizare catre terţi.

· Dacă se atribuie un contract de servicii din categoria 2B, atunci obligaţia de a aplica ordonanţa:

· există numai pentru acele contracte a căror valoare este mai mare decât 125.000 euro, 
şi   
· se limitează numai la prevederile referitoare la caietul de sarcini (art. 35 – 38 din ordonanţă) şi la prevederile referitoare la anunţul de atribuire .

· Dacă contractul servicii din categoria 2B cuprinde şi prestarea de servicii din categoria 2A şi a căror valoare estimată este inferioară valorii serviciilor din categoria 2B, atunci obligaţia de a aplica ordonanţa 
· există numai pentru acele contracte a căror valoare este mai mare decat 125.000 euro 
şi   
· se limitează numai la prevederile referitoare la caietul de sarcini (art. 35 – 38 din ordonanţă) şi la prevederile referitoare la anunţul de atribuire 

Atenţie! 
Este interzis autorităţii contractante de a combina, în cadrul aceluiaşi contract, servicii incluse din categoria 2B cât şi din categoria  2A, cu scopul de a beneficia de aplicarea prevederilor art.16 alin. (1) din ordonanţă atunci când atribuie respectivul contract de achiziţie publică.

Capitolul IV

Procesul de achiziţie publică

Procesul de achiziţie publică reprezintă o succesiune de etape, după parcurgerea cărora se obţine produsul sau dreptul de utilizare al acestuia, serviciul sau lucrarea, ca urmare a atribuirii unui contract de achiziţie publică. 

	
	Etapa
	Operaţiune

	1
	Întocmirea programului anual al  achiziţiilor publice
	- identificare necesităţi- estimare valoare şi modalităţi de obţinere 

- punerea în corespondenţa cu CPV
- ierarhizare 

- alegere procedură

- identificare fonduri
- elaborare calendar

- definitivare şi aprobare program

- dacă se impune, elaborarea şi transmiterea  anunţului de intenţie

	2
	Elaborarea documentaţiei de atribuire/ de selectare
	- stabilire specificaţii tehnice sau documentaţia descriptivă

- stabilire clauze contractuale

-stabilire cerinţe minime de calificare, dacă este cazul, criterii de selectare

- stabilire criteriu de atribuire

- dacă este cazul, solicitare garanţie de participare

- completarea Fişei de date a achiziţiei

- stabilire formulare şi modele 

- anunţ către Ministerul Finanţelor Publice privind verificarea procedurală 

-definitivare documentaţie de atribuire

	3
	Chemare la competiţie
	- publicarea anunţului de participare 
- punerea la dispoziţie a documentaţiei de atribuire
- răspuns la solicitările de clarificări
- reguli de participare şi de evitare a conflictului de interese

	4.
	Derulare procedură de atribuire
	- dacă este cazul, primire candidatură şi selectare candidaţi

- dacă este cazul, derularea rundelor de discuţii
- termen pentru elaborare oferte

- primire oferte 
- deschidere
- examinare şi evaluare oferte

- stabilire ofertă câştigătoare
- anulare procedură, dacă este cazul

	5.
	Atribuire contract de achiziţie publică sau încheiere acord cadru
	- notificare rezultat

- perioada de aşteptare 

-dacă este cazul, soluţionare contestaţii

- semnare contract/încheiere acord-cadru

- transmitere spre publicare anunţ de atribuire

	6.
	Încheiere dosar de achiziţie publică
	- definitivare dosar de achiziţie publică

	7.
	Derulare contract/acord cadru
	- dacă este cazul, constituirea garanţiei de bună execuţie

- intrare în efectivitate

- îndeplinirea obligaţiilor asumate şi recepţii parţiale 

	8.
	Finalizare contract
	- recepţie finală

- dacă este cazul, eliberare garanţie de bună execuţie

	9.
	Analiza procesului
	- concluzii

- măsuri de îmbunătăţire


Etapa 1 

Programul anual al  achiziţiilor publice

Programul anual al achiziţiilor publice este documentul care conţine:

· contractele de achiziţie publică 
şi

·  acordurile cadru 

ce se intenţionează a fi atribuite sau încheiate pe parcursul unui an bugetar, precum şi, dacă este cazul, lansarea unui sistem dinamic de achiziţie. 


Programul anual al achiziţiilor publice:
· se întocmeşte în fiecare an;

· se elaborează într-o primă formă în decursul ultimului trimestru al anului precedent.

Programul anual trebuie să cuprindă informaţii despre :
1. obiectul contractului/acordului-cadru

2. cod CPV

3. valoarea estimată fără TVA (lei şi euro)

4. procedura care urmează să fie aplicată
5. data estimată pentru începerea procedurii

6. data estimată pentru finalizarea procedurii

7. responsabilul achiziţiei publice ce urmează a fi făcută
La elaborarea programului se va ţine cont de:
· necesităţile obiective de produse, de lucrări şi de servicii;

· gradul de prioritate a necesităţilor;

· anticipările cu privire la fondurile ce urmează a fi alocate prin bugetul anual;

· contractele de achiziţie publică aflate în derulare.

1. Identificarea  necesităţilor

Responsabil pentru identificarea necesităţilor este compartimentul intern de achiziţii publice.

Identificarea necesităţilor obiective se realizează prin cumularea referatelor de necesitate transmise de fiecare compartiment al autorităţii contractante.

Referatul de necesitate cuprinde răspunsurile la următoarele întrebări:
· Ce anume avem nevoie ?

- denumire produse,  servicii şi lucrări

· Pentru ce avem nevoie ?


- justificarea necesităţii de produse, servicii şi lucrări.

Notă : Justificarea constă în evidenţierea scopului pentru care sunt necesare produsele, serviciile sau lucrările.

Scopul poate consta: 


- fie în desfăşurarea activităţii curente;


- fie în realizarea unui proiect de interes general.

· Când avem nevoie ?

- se indică data previzionată pentru dobândirea 
produselor, serviciilor şi lucrărilor necesare.


- se ierarhizează necesităţile în funcţie de prioritate.

· Cât costă produsul, serviciul sau lucrarea necesară?


- se estimează valoarea produsului, serviciului sau lucrării, precum şi toate celelalte costuri aferente îndeplinirii contractului.

· Care sunt efectele previzionate a se obţine ?



- dacă este posibil se vor indica beneficiile ce 




urmează a 
se obţine.

2. Estimarea valorii contractului de achiziţie publică
Scopul estimării valorii contractului de achiziţie publică este:

· determinarea resurselor financiare necesare în vederea identificării potenţialilor finanţatori;

· alegerea procedurilor de atribuire a respectivelor contracte. 
Cum  estimăm valoarea contractelor?

1. Se identifică toate costurile aferente pentru obţinerea  produselor, serviciilor sau lucrărilor necesare, inclusiv pentru cele similare; 

2. Se însumează toate costurile  plătibile pentru îndeplinirea contractului respectiv,  fără TVA exprimat în RON şi Euro;

3.  Se ia în considerare modalitatea de dobândire, precum şi alte opţiuni;
4. Se iau în considerare eventualele majorări ale preţului contractului, ca urmare a acceptării ajustării acestuia;
5. Se iau în considerare orice eventuale suplimentări faţă de obiectul iniţial;
6. Dacă este cazul, se ia în calcul şi valoarea premiilor sau primelor ce se intenţionează a se acorda.
Când trebuie să fie stabilită valoarea estimată ?

•
înainte de iniţierea procedurii de atribuire a contractului respectiv. 

•
să fie valabilă la momentul transmiterii spre publicare a anunţului de participare sau  invitaţiei de participare.

De ce elemente se ţine seama în estimare?

· informaţii obţinute din cercetările de piaţă;

· durata previzionată a contractului;
· costuri legate de îndeplinirea contractului;

· posibilitatea apariţiei unor costuri accidentale;

· posibilitatea optării pentru suplimentarea către nivelul maxim prevăzut al cantităţilor de produse sau servicii.
Modalităţi de obţinere a valorii estimate

A. Estimarea valorii contractului de furnizare

1.
În cazul în care produsele ce urmează a fi achiziţionate necesită şi operaţiuni sau lucrări de instalare şi punere în funcţiune, atunci 

2.
În cazul în care nu este stabilită încă modalitatea de dobândire a produselor, respectiv nu s-a făcut opţiunea între cumpărare, cumpărare în rate, închiriere sau leasing, cu sau fără opţiune de cumpărare, atunci
3.
În cazul în care s-a stabilit modalitatea de dobândire a produselor, respectiv prin cumpărare în rate, prin închiriere sau prin leasing, cu sau fără opţiune de cumparare, atunci:

•
dacă durata contractului este stabilită şi este mai mică sau egală cu 12 luni, atunci

Ve = Vr x n,
unde: Ve= valoare estimată a contractului


Vr= valoare rată plătibilă



n= nr. de luni </= 12 luni

Notă: Nu se aplică la cumpararea prin leasing.

•
dacă durata contractului este stabilită şi este mai mare de 12 luni, atunci

Ve = (Vr x N) +Vprez,

unde: Ve=valoare estimată


Vr=valoare rată plătibilă



N=nr. de luni > 12 luni



Vprez=valoare reziduală estimată
Atenţie! Cumpărarea pe bază de leasing presupune existenţa unui angajament legal de cel puţin doi ani bugetari. 

•
dacă contractul se încheie pe o durată nedeterminată sau dacă durata acestuia nu poate fi determinată la data estimării, atunci

Ve = Vr x 48 luni,
unde:       Ve=valoare estimată



Vr= valoare rată platibilă

Atenţie! Obţineti avizul ordonatorului principal de credite pentru încheierea unui contract ce se desfăşoară pe mai mulţi ani bugetari.

4.
În cazul în care se intenţionează atribuirea unui contract de furnizare care trebuie reînnoit într-o perioadă dată, atunci: 

fie, Ve = ΣVpsa,

unde: Ve = valoarea estimată

   Vpsa= valoarea ajustată a contractelor de furnizare similare atribuite în ultimul an.

fie, Ve =ΣVpsv,

unde: Ve=valoarea estimată


Vpsv= valoarea contractelor de furnizare similare care urmează a fi atribuite în următoarele 12 luni, începând din momentul primei livrări. 

5.
În cazul în care s-a propus să se achiziţioneze produse similare, dar defalcate pe loturi a căror cumpărare se realizează prin atribuirea mai multor contracte de furnizare distincte, atunci:

Ve = Σ Vl,
unde:       Ve=valoarea estimată



Vl = valoarea unui lot

Atenţie! În cazul achiziţiei pe loturi, indiferent dacă se atribuie un singur contract cu livrări succesive sau mai multe contracte cu livrarea imediată, valoarea estimată se consideră a fi valoarea cumulată a tuturor loturilor. 

Dacă:



Σ Vl>40.000 euro 

atunci:

Se poate aplica procedura prin cerere de oferte numai pentru loturile care îndeplinesc, în mod cumulativ, următoarele condiţii:

· valoarea estimată a lotului respectiv este mai mică sau egală cu echivalentul în lei a 40.000 euro;

· valoarea cumulată a loturilor pentru care se aplică procedura cererii de ofertă, nu depăşeşte 20% din valoarea totală a produselor care urmează să fie furnizate.       
Exemplu: Dacă necesarul de produse este estimat la 100.000 euro din care autoritatea contractantă este sigură de finanţarea a 80.000 euro atunci, pentru atribuirea contractului de furnizare a cărui valoare este de până la 80.000 euro se aplică procedura de licitaţie, urmând ca în funcţie de suplimentarea fondurilor să fie îndreptăţită să aplice procedura de cerere de oferte pentru o valoare care nu depăşeşte 20.000 euro.

B: Estimarea valorii contractului de servicii
1. În cazul în care autoritatea contractantă îşi propune să atribuie un contract de servicii pentru care nu se poate anticipa preţul total al prestaţiei, dar este posibilă estimarea unui tarif mediu lunar, atunci:

fie,
Ve=Vtm x N,
unde:        Ve = valoarea estimată



Vtm = valoarea tarifului lunar mediu



N = numar de luni

Dacă durata contractului este stabilită şi nu depăşeşte 48 luni
fie,
Ve = Vtm x 48 luni,

unde: Ve = valoarea estimată

   Vtm = valoarea tarifului mediu lunar

Dacă durata contractului nu poate fi determinată sau depăşeşte 48 luni

2. 
În cazul în care autoritatea contractantă îşi propune să atribuie un contract de servicii care trebuie reînnoit într-o perioadă dată, atunci:


fie,
Ve =ΣVssa,
unde: Ve = valoarea estimată

Vssa = Σval.contracte de servicii similare atribuite în ultimile 12 luni, ajustată

fie,
Ve = ΣVssv,
unde: Ve = valoarea estimată

Vssv = Σvaloarea contracte de servicii similare care vor fi atribuite în următ. 12 luni
3. 
În cazul în care autoritatea contractantă îşi propune să achiziţioneze servicii similare, dar defalcate pe loturi a căror achiziţionare face obiectul unor contracte distincte de servicii, atunci:

Ve = ΣVl,

unde: Ve = valoare estimată

       Vl = valoarea unui lot
Atenţie! În cazul achiziţiei pe loturi valoarea estimată se consideră a fi valoarea cumulată a tuturor loturilor. 

4. În cazul în care autoritatea contractantă îşi propune să achiziţioneze servicii de asigurare, atunci

Ve = Pa x n,

unde: Ve = valoarea estimată

   Pa = prima de asigurare


   n = nr. de luni

5. În cazul în care autoritatea contractantă îşi propune să achiziţioneze servicii bancare sau alte servicii financiare, atunci

Ve = T + C + D + A,

unde: Ve = valoarea estimată

T = taxe


C = comisioane


D = dobânzi


A = alte remuneraţii aferente

6. 
În cazul în care autoritatea contractantă îşi propune să achiziţioneze servicii de proiectare, urbanism, inginerie şi alte servicii tehnice, atunci:

Ve = O + A,

unde: Ve = valoarea estimată


O = onorarii



A = alte remuneraţii aferente

C: Estimarea valorii contractului de lucrări

1. În cazul în care autoritatea contractantă îşi propune să achiziţioneze lucrări pentru care urmează să pună la dispoziţia executantului materiale, utilaje, echipamente tehnologice sau orice alte amenajări şi dotări necesare execuţiei lucrărilor, atunci:

Ve = Cl +ΣVf,

unde: Ve = valoarea estimată


Cl = costul lucrării



Vf = valoarea facilităţilor

2. În cazul în care obiectul contractului de lucrări îl constituie execuţia unui ansamblu de lucrări care presupune, după caz, şi furnizarea de echipamente, instalaţii, utilaje sau alte dotări aferente, atunci:

Ve = Vee + Vei +Veu + Ved,

unde: Ve = valoarea estimată


Vee = valoarea estimată a echipamentelor



Vei = valoarea estimată a instalaţiilor



Veu = valoarea estimată a utilajelor



Ved = valoarea estimată a dotărilor aferente

3. În cazul în care lucrare permite execuţia pe obiecte sau loturi, pentru care autoritatea contractantă îşi propune să atribuie, unuia sau mai multor executanţi, contracte distincte de lucrări, atunci:

Ve = Σ Vl,

unde: Ve = valoarea estimată


Vl = valoarea unui lot

D : Concursul de soluţii

1. În cazul în care concursul de soluţii este organizat ca o procedură independentă, atunci: 

Ve =  ΣVp + Ves,

unde:        Ve = valoarea estimată



Vp = valoarea unui premiu



Ves = val.estimată a contractului de servicii care poate fi încheiat

E. În cazul în care propune încheierea unui acord-cadru, atunci: 

Ve = Ve max,

unde:       Ve = valaorea estimată


Ve max = valoarea maximă estimată, fără TVA, a tuturor contractelor de achiziţie publică care se anticipează că vor fi atribuite în baza acordului-cadru respectiv, pe întreaga sa durată.

F.   În cazul în se utilizează un sistem de achiziţie dinamic, atunci:

Ve = Ve max,

unde:       Ve = valoarea estimată


Ve max = valoarea maximă estimată, fără TVA, a tuturor contractelor de achiziţie publică care se anticipează că vor fi atribuite prin utilizarea sistemului de achiziţie dinamic respectiv, pe întreaga sa durată.

3. Punerea în corespondenţă cu CPV


Produsele, serviciile şi lucrările ce fac obiectul contractelor de achiziţie publică se pun în corespondenţă cu sistemul de grupare şi codificare utilizat în Vocabularul comun al achiziţiilor publice (CPV).

Corespondenţa produselor, serviciilor şi a lucrărilor cu sistemul de grupare şi codificare CPV se asigură atunci când:

· se elaborează programul anual al achiziţiilor publice; 
· se precizează în anunţul de intenţie şi în anunţul sau în invitaţia de participare produsele, serviciile sau lucrările pe care urmează să le achiziţioneze;
· se  întocmeşte documentaţia de atribuire; 
· se  precizează în anunţul de atribuire produsele, serviciile sau lucrările pentru care a încheiat contractul de achiziţie publică;
· se transmite către ANRMAP informaţiile necesare monitorizării procesului de achiziţie publică.


Dacă mai multe produse/servicii/lucrări sunt destinate aceluiaşi obiectiv sau proiect specific, valoarea acestora  trebuie luată în considerare în calculul valorii estimate a contractului.
Exemple: 

1. În cazul în care autoritatea contractantă îsi propune să achiziţioneze lucrări pentru care urmează să pună la dispoziţia executantului utilaje care se montează, echipamente tehnologice sau orice alte amenajări şi dotări necesare execuţiei lucrărilor, atunci valoarea estimată a contractului de lucrări respectiv, trebuie să includă şi valoarea estimată a facilităţilor menţionate.

2. Produsele similare reprezintă produse cu acelaşi uz sau cu uz similar care sunt grupate sub acelaşi cod CPV, cum ar fi uniforme bărbati şi uniforme femei. În acestă situaţie procedura se alege în funcţie de valoarea estimată cumulată. 

3. Lucrări cu acelaşi cod CPV, dar care urmează să fie executate pe amplasamente diferite şi pentru care au fost elaborate studii de fezabilitate diferite, atunci valoarea estimată se calculează pentru fiecare lucrare în parte. 

4. Serviciile de consultanţă financiara nu pot fi considerate servicii similare cu cele de consultanţă tehnică. În consecinţă, procedura de atribuire se alege în funcţie de valoarea estimată pentru fiecare contract în parte.

4. Ierarhizare 

După realizarea operaţiunii de estimare, compartimentul specializat, împreuna cu şeful autorităţii şi departamentul financiar-contabil vor stabili gradul de prioritate a necesităţilor, având în vedere:

· importanţa contractului faţă de atingerea scopului general al autorităţii contractante ;

· durata de realizare a contractului;

· anticiparea fluxului de numerar.
Exemplu: Un contract de alimentare cu apă trebuie să aibă prioritate la finanţare. 

5. Alegerea procedurii


În luarea deciziei de selectare a unei anumite proceduri de achiziţie publică, autoritatea contractantă va avea în vedere:

· complexitatea contractului de achiziţie publică respectiv; 

· costurile implicate de atribuirea contractului respectiv;

· nivelul de dezvoltare şi concurenţa pe piaţa din domeniul unde va avea loc achiziţia pentru a se putea alege între licitaţie deschisă şi licitaţie restrânsă;  

· constrângeri cum ar fi urgenţă, compatibilitatea cu produse

servicii deja existente în cadrul autorităţii respective, existente unui singur furnizor, prestator sau executant s.a.

Procedurile de licitaţie deschisă şi licitaţie restrânsă reprezintă regula de atribuire a oricărui contract de achiziţie publică.

Atenţie! Procedurile de licitaţie deschisă, licitaţie restrânsă sau negociere cu publicarea prealabilă a unui anunţ de participare reprezintă regula de atribuire a oricarui contract sectorial. 

Atentie! Excepţii de la regula de atribuire: dialogul competitiv, negocierea, cererea de oferte.

Notă: În cazul contractelor sectoriale negocierea fără publicarea prealabilă a unui anunţ de participare şi cererea de oferte reprezintă excepţii.

Atenţie! Alegerea procedurilor de atribuire care reprezintă excepţii de la regula intră în responsabilitatea exclusivă a autorităţii contractante.
Recomandare: Pentru servciile cuprinse în Anexa 2B sau cele prevăzute la art. 13 se vor elebora norme interne.

Contractul de achiziţie publică poate fi atribuit prin licitaţia deschisă sau restrânsă indiferent de valoarea estimată a acestuia. 

Cerere de oferte poate fi aplicată şi pentru contractele de achiziţie publică a căror valoare estimată se află sub pragul a 5000 euro.

Atenţie! Este interzisă divizarea unui contract în mai multe de valoare mică în scopul evitării aplicării anumitor proceduri de achiziţie publică.
Atenţie! Dacă  mai multe produse/ servicii/ lucrări  se regăsesc în cadrul aceluiaşi cod CPV înseamnă că tuturor achiziţiilor respective li se va aplica aceeaşi procedură, selectată în funcţie de valoarea estimată însumată a contractelor previzionate.


Acest lucru nu înseamnă că toate produsele sau serviciile trebuie să fie achiziţionate în cadrul aceluiaşi contract, acestea pot face obiectul a mai multe contracte separate, pentru încheierea cărora fiind însă aplicată procedura rezultată din estimarea valorii pentru toate contractele ce au ca obiect produse sau servicii ce se regăsesc sub un unic cod CPV.                    

Atenţie! Există situaţii în care obiectul contractului înglobează produse/ servicii/ lucrări cărora li se asociază mai multe coduri CPV. În acest caz, procedura de atribuire se alege în funcţie de valoarea cumulată a acestora. 
Alegerea unei alte proceduri decât cele prevăzute de regulă se face pe baza unei note justificative. 

Atenţie! Pentru autorităţile contractante care desfăşoară activităţi relevante regula de atribuire a contractului sectorial 

Notă justificativă se aprobă de către conducătorul autorităţii contractante, cu avizul compartimentului juridic, şi constituie un înscris esenţial al dosarului achiziţiei publice.
Pentru aplicarea procedurii de cerere de oferte, nota justificativă trebuie să conţină numai explicaţii cu privire la rezultatul estimării valorii contractului de achiziţie publică care urmează să fie atribuit.
Proceduri de atribuire

Licitaţia deschisă

Licitaţia deschisă reprezintă procedura de atribuire a contractului de achiziţie publică la care orice operator economic interesat are dreptul de a depune ofertă. 


Se desfăşoară de regulă, într-o singură etapă.


Atenţie! Se poate decide organizarea unei etape suplimentare de licitaţie electronică, dar numai dacă se specifică acest lucru în anunţul de participare şi în documentaţia de atribuire. 


Se iniţiază prin transmiterea spre publicare a unui anunţ de participare prin care se solicită operatorilor economici depunerea de oferte.
Licitaţia restrânsă
Licitaţia restrânsă reprezintă procedura la care orice operator economic are dreptul de a-şi depune candidatura, urmând ca numai candidaţii selectaţi să aibă dreptul de a depune ofertă. 

Procedura se desfăşoară de regulă, în două etape:

· etapa de selectare a candidaţilor
· etapa de evaluare a ofertelor depuse de candidaţii selectaţi

Atenţie! Se poate decide organizarea unei etape suplimentare de licitaţie electronică, dar numai dacă se specifică acest lucru în anunţul de participare şi în documentaţia de atribuire. 

Se iniţiază prin transmiterea spre publicare a unui anunţ de participare prin care se solicită operatorilor economici depunerea de candidaturi.


Procedura de licitaţie restrânsă se utilizează atunci când oferta este excedentară.
Dialogul competitiv

Dialogul competitiv reprezintă procedura la care orice operator economic are dreptul de a-şi depune candidatura şi prin care autoritatea contractantă conduce un dialog cu candidaţi admişi, în scopul identificării uneia sau mai multor soluţii apte să răspundă necesităţilor sale, urmând ca, pe baza soluţiei/soluţiilor identificate, candidaţii selectaţi să elaboreze oferta finală.
Atenţie ! Se aplică doar atunci când sunt îndeplinite cumulativ  condiţiile :

· contractul în cauză este considerat « a fi de complexitate deosebită »; 
· aplicarea procedurii de licitaţie deschisă sau restrânsă nu ar permite atribuirea contractului de achiziţie publică în cauză, respectiv nu se poate elabora cu precizie.
Contractul de complexitate deosebită este considerat a fi acel contract de achiziţie publică pentru care autoritatea contractantă nu este, în mod obiectiv, în măsură:

· să definească specificaţiile tehnice capabile să îi satisfacă necesităţile şi exigenţele; şi/sau
·  să stabilească montajul financiar şi/sau cadrul juridic de implementare a proiectului.

Procedura de dialog competitiv se desfăşoară în trei etape:
· etapa de preselectare a candidaţilor;
· etapa de dialog cu candidaţii admişi în urma preselecţiei, pentru identificarea soluţiei/soluţiilor apte să răspundă necesităţilor autorităţii contractante şi în baza căreia/cărora candidaţii vor elabora şi depune oferta finală;
·  etapa de evaluare a ofertelor finale depuse.
Se iniţiază prin transmiterea spre publicare a unui anunţ de participare prin care se solicită operatorilor economici depunerea de candidaturi.

Negocierea

Negocierea reprezintă procedura prin care autoritatea contractantă derulează consultări cu candidaţii selectaţi şi negociază clauzele contractuale, inclusiv preţul, cu unul sau mai muţti dintre aceştia.
 Negocierea poate fi:


- negociere cu publicarea prealabilă a unui anunţ de participare;


- negociere fără publicarea prealabilă a unui anunţ de participare.

Negociere cu publicarea prealabilă a unui anunţ de participare
Procedura se desfăşoară, de regulă, în două etape:

· etapa de selectare a candidaţilor
· etapa de evaluare a ofertelor depuse de candidaţii selectaţi


Atenţie! Se poate decide organizarea unei etape suplimentare, de licitaţie electronică, dar numai dacă se specifică acest lucru în anunţul de participare şi în documentaţia descriptivă. 
Se iniţiază prin transmiterea spre publicare a unui anunţ de participare prin care se solicită operatorilor economici depunerea de candidaturi.
Se aplică atunci când:

1. În urma aplicării licitaţiei deschise, licitaţiei restrânse sau a dialogului competitiv nu a fost depusă nici o ofertă sau au fost depuse numai oferte inacceptabile ori neconforme

Atenţie ! Aplicarea procedurii de negociere în cazul de mai sus este posibilă numai după anularea procedurii iniţiale de licitaţie deschisă, licitaţie restrânsă sau dialog competitiv şi numai dacă cerinţele iniţiale prevăzute în documentaţia de atribuire nu sunt modificate substanţial. 

2.  În situaţii excepţionale, temeinic motivate, atunci când natura lucrărilor/produselor/serviciilor sau riscurile implicate de executarea/livrarea/prestarea  acestora, nu permit o estimare iniţială globală a preţului viitorului contract de achiziţie publică; 
3. Atunci când serviciile care urmează să fie achiziţionate, îndeosebi serviciile financiare, aşa cum sunt acestea prevăzute în categoria 6 din anexa nr. 2A sau serviciile intelectuale, cum ar fi cele care implică proiectarea lucrărilor sunt de aşa natură încat caietul de sarcini nu poate fi elaborat cu precizia pe care o impune atribuirea unui contract de achiziţie publică prin aplicarea licitatţei deschise sau licitaţiei restrânse;
4. Atunci când lucrările ce urmează a fi executate sunt necesare exclusiv în scopul cercetării ştiintifice, experimentării sau dezvoltării tehnologice, sş numai dacă acestea nu se realizeaza pentru obţinerea unui profit şi nici nu urmăresc acoperirea costurilor aferente.

 Negociere fără publicarea prealabilă a unui anunţ de participare
Se aplică atunci când:

1. Din motive tehnice, artistice sau pentru motive legate de protecţia unor drepturi de exclusivitate, contractul de achiziţie publică poate fi atribuit numai unui anumit operator economic;

2. Ca o masură strict necesară, atunci când perioadele de aplicare a licitaţiei deschise, a licitaţiei restrânse sau a negocierii cu publicarea prealabilă a unui anunţ de participare nu pot fi respectate din motive de extremă urgenţă determinate de evenimente imprevizibile şi care nu se datorează sub nici o formă unei acţiuni sau inacţiuni a autorităţii contractante.

Atenţie!  Autoritatea contractantă nu are dreptul de a stabili durata contractului pe o perioada mai mare decât cea necesară pentru a face faţă situaţiei de urgenţă care a determinat aplicarea procedurii de negociere fără publicarea prealabilă a unui anunţ de participare.

3.  Produsele ce urmează a fi livrate sunt fabricate exclusiv în scopul cercetării ştiintifice, experimentării, studiilor sau dezvoltării tehnologice, şi numai dacă acestea nu se realizează pentru obţinerea unui profit şi nici nu urmăresc acoperirea costurilor aferente; 
4. Este necesară achiziţionarea, de la furnizorul iniţial, a unor cantităţi suplimentare de produse destinate înlocuirii parţiale sau extinderii echipamentelor/instalaţiilor livrate anterior, si numai dacă schimbarea furnizorului iniţial ar pune autoritatea contractantă în situaţia de a achiziţiona produse care, datorită caracteristicilor tehnice diferite de cele deja existente, determină incompatibilităţi sau dificultăţi tehnice sporite de operare şi întreţinere.

Atenţie! Perioada în care astfel de contracte pot fi atribuite nu trebuie să depăşească, de regulaă 3 ani de la atribuirea contractului de furnizare iniţial.

5. Produsele sunt cotate la bursa de mărfuri, iar achiziţia acestora se realizeaza prin operaţiuni pe piaţa de disponibil;
6. Produsele pot fi achiziţionate în condiţii deosebit de avantajoase de la un operator economic care îşi lichidează definitiv afacerile, de la un administrator judiciar care administrează afacerile unui operator economic în stare de faliment sau lichidare, printr-un aranjament cu creditorii unui operator economic în stare de faliment sau lichidare ori printr-o altă procedură similară cu cele anterioare, reglementată prin lege;
7. Ca urmare a unui concurs de soluţii, contractul de servicii trebuie să fie atribuit, conform regulilor stabilite iniţial, concurentului castigător sau unuia dintre concurenţii căştigători ai concursului respectiv, în acest din urmă caz, autoritatea contractantă având obligaţia de a transmite invitaţie la negocieri tuturor concurenţilor câştigători;
8. Este necesară achiziţionarea unor lucrări sau servicii suplimentare sau adiţionale, care nu au fost incluse în contractul iniţial, dar care, datorită unor circumstanţe neprevăzute au devenit necesare pentru îndeplinirea contractului în cauză, şi numai dacă se respectă, în mod cumulativ, următoarele condiţii:                                 

· atribuirea să fie făcută contractantului iniţial;

· lucrările sau serviciile suplimentare/adiţionale nu pot fi, din punct de vedere tehnic şi economic, separate de contractul iniţial fără apariţia unor inconveniente majore pentru autoritatea contractantă sau, deşi separabile de contractul iniţial sunt strict necesare în vederea îndeplinirii acestuia;
· valoarea cumulată a contractelor atribuite pentru lucrări şi servicii suplimentare/adiţionale nu depăşeşte 50% din valoarea contractului iniţial;
9. Ulterior atribuirii unui contract de lucrări sau de servicii, autoritatea contractantă îşi propune să achiziţioneze noi lucrări, respectiv noi servicii, care sunt similare lucrărilor sau serviciilor achiziţionate prin atribuirea contractului iniţial şi numai dacă se respectă, în mod cumulativ, următoarele condiţii:

· atribuirea se face contractantului iniţial iar noile lucrări, respectiv noile servicii, constau în repetarea unor lucrări sau servicii similare celor prevăzute în contractul atribuit iniţial şi sunt conforme cu cerinţele prevăzute în caietul de sarcini elaborat cu ocazia atribuirii respectivului contract;  
·  contractul de lucrări/servicii iniţial a fost atribuit prin procedura de licitaţie deschisă sau restrânsă; 
· valoarea estimată a contractului iniţal de lucrări/servicii s-a determinat prin luarea în considerare inclusiv a lucrărilor/serviciilor similare care pot fi achiziţionate ulterior;
· în anuntul de participare la procedura aplicată pentru atribuirea contractului iniţial s-a precizat faptul că autoritatea contractantă are dreptul de a opta pentru achiziţionarea ulterioară de noi lucrări similare, respectiv noi servicii similare, de la operatorul economic a cărui ofertă va fi declarată câştigătoare în cadrul procedurii respective; 
·  autoritatea contractantă are dreptul de a aplica această procedură într-un interval care nu poate depăşi 3 ani de la atribuirea contractului iniţial.
Cererea de oferte

Cererea de oferte reprezintă procedura simplificată prin care autoritatea contractantă solicită oferte de la mai mulţi operatori economici.
Se aplică dacă valoarea estimată, fără TVA, a contractului de achiziţie publică este mai mică decât echivalentul în lei a următoarelor praguri:

· pentru contractul de furnizare:    40.000 euro
·  pentru contractul de servicii:       40.000 euro
·  pentru contractul de lucrări:       250.000 euro
Până la 1 ianuarie 2007, cererea de oferte se iniţiază prin transmiterea unei invitaţii de participare către cel puţin 3 operatori economici.

Atenţie! Cererea de oferte se iniţiază prin publicarea, în SEAP, a unei invitaţii de participare la procedura de atribuire, începând cu 1 ianuarie 2007.

 
Începând cu data de 1 ianuarie 2007 autoritatea contractantă are dreptul, în cazuri temeinic justificate, să solicite Autorităţii Naţionale pentru Reglementarea şi Monitorizarea Achiziţiilor Publice exceptarea de la obligaăia publicării invitaţiei de participare în SEAP.

Atenţie! Solicitarea nu poate fi făcută pentru o perioadă mai mare de 12 luni de la intrarea în vigoare a O.U.G. nr. 34/2006.

Autoritatea Naţională pentru Reglementarea şi Monitorizarea Achiziţiilor Publice are dreptul de a respinge solicitarea de derogare în cazul în care justificarea prezentată nu este pertinentă.
Concursul de soluţii

Concursul de soluţii reprezintă procedura prin care se achiziţioneaza, în special în domeniul amenajării teritoriului, al proiectării urbanistice şi peisagistice, al arhitecturii sau în cel al prelucrării datelor, un plan sau un proiect, prin selectarea acestuia pe baze concurenţiale de către un juriu, cu sau fără acordarea de premii
Se poate organiza fie ca:

· o procedură independentă, în care concurenţii pot obţine premii şi/sau prime de participare, sau 

· parte a unei alte proceduri care conduce la atribuirea unui contract de servicii.

Concursul de soluţii se iniţiază prin publicarea unui anună de participare prin care solicită operatorilor economici interesaţi depunerea de proiecte. 
Cumpararea directă

Cumpararea directă se aplică în cazul în care se achiziţionează produse, servicii sau lucrări a căror valoare (fără TVA) cumulată pe parcursului unui an, nu depăşeşte echivalentul în lei a 5000 EUR.


Cumpararea directă  se realizează pe bază de document justificativ care se consideră a fi baza legală pentru plată.

Exemplu: factură fiscală.

Trebuie să se asigure obţinerea şi păstrarea documentelor justificative care dovedesc efectuarea oricarei achiziţii publice. 

Modalităţi  speciale de atribuire a

contractelor de achiziţie publică

Acordul-cadru


Acordul-cadru reprezintă înţelegerea scrisă intervenită între una sau mai multe autorităţi contractante şi unul sau mai mulţi operatori economici, al cărei scop este stabilirea elementelor/condiţiilor esenţiale care vor guverna contractele de achiziţie publică ce urmează a fi atribuite într-o perioadă dată, în mod special în ceea ce priveşte preţul şi, după caz, cantităţile avute în vedere.
Atenţie! Acordul cadru nu reprezintă baza legală pentru angajarea fondurilor publice.


În baza acordului cadru se atribuie contracte subsecvente care constituie temei legal pentru plată.

Autoritatea contractantă are obligaţia de a încheia acordul-cadru, de regulă, prin aplicarea procedurilor de licitaţie deschisă sau licitaţie restrânsă.

Atenţie! Prin excepţie se pot aplica şi alte proceduri numai în circumstanţele specifice prevăzute în OUG nr. 34/2006.
Atenţie! Acordul-cadru nu se poate utiliza abuziv sau impropiu de către autoritatea contractantă, astfel încât să împiedice, să restrângă sau să distorsioneze concurenţa. 
Autoritatea contractantaă nu are dreptul:

· să încheie acorduri-cadru cu o durată mai mare de 4 ani decât în cazuri excepţionale şi pe care le poate justifica doar prin obiectul specific al contractelor subsecvente ce urmează să fie atribuite în baza acordului-cadru respectiv;
·  nu are dreptul de a atribui contracte subsecvente care au ca obiect prestaţii de altă natură decât cele stabilite prin acordul-cadru;
· nu are dreptul de a încheia acorduri-cadru pe baza cărora se pot atribui contracte subsecvente de tipuri sau natură diferite unele faţă de altele;
· nu are dreptul de a încheia contracte subsecvente decât cu operatorul sau operatorii economici semnatari ai acordului-cadru şi numai pe baza regulilor şi condiţiilor prevăzute în respectivul acord;
· nu are dreptul de a atribui contracte subsecvente în numele şi pentru o altă autoritate contractantă care nu este parte în acordul-cadru respectiv decât în cazul în care are calitatea de unitate de achiziţii centralizate.

Atenţie! Autoritatea contractantă are obligaţia de a impune condiţii minime de calificare care să se raporteze cel mult la valoarea estimată a celui mai mare contract subsecvent care se anticipează că va fi atribuit pe durata acordului-cadru.
6. Identificare fonduri

 Identificarea fondurilor reprezintă operatiunea prin care se urmăreşte asigurarea  finanţării necesare îndeplinirii contractului. 
Se au  în vedere următoarele  posibile surse de finanţare:

· buget de stat;

· buget local;

· fonduri comunitare;

· fonduri obţinute de la organisme financiare internaţionale;

· credite bancare; 

· fonduri nerambursabile;

· fonduri comunitare

· sponsorizari;

· alte surse atrase.


La stabilirea duratei contractului trebuie avută în vedere  frecvenţa alocării fondurilor.

7. Calendarul procedurii de atribuire


Calendarul procedurii are caracter orientativ.

Este necesar pentru:



- planificarea procesului de achiziţie publică;



- evitarea suprapunerilor şi întârzierilor;



- monitorizarea internă a procesului de achiziţie.
La elaborarea calendarului se va ţine seama de:

· termenele prevăzute în ordonanţa pentru publicare anunţuri;

· termenele prevăzute în ordonanţa pentru depunerea candidaturilor/ofertelor; 

· durata previzionată pentru examinarea şi evaluarea candidaturilor/ ofertelor; 

· perioada de aşteptare;

· orice alte termene  ce pot influenţa procedura.
Atenţie! Calendarul de aplicare a procedurii de achiziţie publică se ataşează la documentaţia de atribuire. 

Modelul de calendar al procedurii este prezentat în Formularul nr.  1 „Calendarul procedurii”
8. Definitivarea programului anual al achiziţiilor publice

Programul anual al achiziţiilor publice  se definitivează:

· după aprobarea bugetului propriu, 
· în funcţie de fondurile aprobate,
· cu luarea în considerare a posibilităţilor de atragere a altor fonduri.  
Programul anual al achiziţiilor publice poate fi modificat dacă respectivele necesităţi:
1. nu au fost cuprinse iniţial în programul anual al achiziţiilor publice

2. introducerea acestora în program este condiţionată de asigurarea surselor de finantare


Programul anual al achiziţiilor publice se aprobă de către conducătorul autorităţii contractante cu avizul prealabil al compartimentului financiar-contabil.

Atenţie ! Modificarea programului anul necesită aceleaşi aprobări.

Programul anual al achiziţiilor publice se completează utilizând formularul nr. 2 “Programul anual al achiziţiilor publice”
9. Elaborarea şi transmiterea anuntului de intenţie, dacă este cazul.

Anunţul de intenţie se  transmite spre publicare obligatoriu atunci când se urmăreşte  beneficierea de reducere a termenelor şi dacă: 


· valoarea totală estimată a contractelor sau a   acordurilor-cadru, care urmează să fie atribuite, respectiv încheiate în următoarele 12 luni pentru achiziţionarea de produse din aceeasi grupă CPV, este egală sau mai mare decât echivalentul în lei a 750.000 euro;

·  valoarea totala estimată a contractelor sau a acordurilor-cadru, care urmează să fie atribuite, respectiv încheiate în următoarele 12 luni pentru achiziţionarea de servicii care sunt din aceeaşi categorie prevăzute în anexa nr. 2A, este egală sau mai mare decât echivalentul în lei a 750.000 euro;
·  valoarea estimată a contractelor sau a acordurilor-cadru de lucrări, care urmează să fie atribuite, respectiv încheiate în urmatoarele 12 luni, este egală sau mai mare decât echivalentul în lei a 5.000.000 euro.
Atenţie! În cazul contractelor de produse şi servicii, anunţul de intenţie se transmite spre publicare cât mai curând posibil după data începerii anului bugetar.

Atenţie! În cazul contractelor de lucrări sau a acordurilor cadru anunţul de intenţie se transmite spre publicare cât mai curând posibil după aprobarea programului în care este prevăzut contractul de lucrări sau acordul-cadru respectiv.

Atenţie! Autoritatea contractantă are dreptul de a transmite spre publicare un anunţ de intenţie şi în alte situaţii. 
Atenţie! Publicarea anunţului de intenţie nu creează autorităţii contractante obligaţia de a efectua respectiva achiziţie publică.
Anunţul de intenţie se publică:
· în “Jurnalul Oficial al Uniunii Europene”, 
Notă: Se realizează până la 1 ianuarie 2007 direct de către autoritatea contractantă, utilizând adresa de internet http://simap.europa.eu, într-o limbă oficială a Uniunii Europene.
De la 1 ianuarie 2007 se realizează prin sistemul SEAP.

· în SEAP 

Notă: Obligaţia publicării în SEAP apare începând cu 1 ianuarie 2007. Se realizează numai prin mijloace electronice, folosind aplicaţia dedicată disponibilă la adresa de Internet www.e-licitaţie.ro 

·  în Monitorul Oficial al României, Partea a VI-a, Achiziţii publice;
Notă:
Se realizează prin transmiterea unei solicitări scrise.
Începând cu 1 ianuarie 2007, publicarea în M. Of. se face în cel mult o zi de la publicarea în SEAP

 sau 

· numai în SEAP cu condiţia ca, înainte de publicare, să fi fost transmis un anună simplificat de informare prealabilă către Comisia Europeană.
Atenţie! În ultimul caz anunţul de intentie trebuie să conţină şi data transmiterii anunţului simplificat către Comisia Europeană. 

Etapa 2

Documentaţia de atribuire

· Documentaţia de atribuire reprezintă acele  documente care conţin cerinţele formale, tehnice si financiare, care permit descrierea obiectivă a obiectului contractului de achiziţie publică si pe baza căruia operatorul economic îşi va elabora oferta.
Atenţie! Documentaţia de atribuire trebuie să fie clară, completă si fără echivoc. 

· Documentaţia de atribuire se definitivează prin grija compartimentului intern al autoritaţii contractante, specializat în atribuirea contractelor de achiziţie publică.
Notă: În cazul în care documentaţia de atribuire este elaborată de o firmă de consultanţă, compartimentul intern trebuie să coordoneze si să supervizeze  activitatea respectivă. 

·  Documentaţia de atribuire trebuie să fie finalizată inainte de transmiterea:
· spre publicare a anunţului de participare,

sau

· invitaţiei de participare către operatorii economici.
Notă: Autoritatea contractantă are dreptul de a opta care modalitate de transmitere a documentaţiei de atribuire o alege
Dacă, documentaţia de atribuire este pusă la dispoziţie pe suport hartie şi/sau pe suport magnetic, atunci autoritatea contractantă are dreptul de a stabili un preţ, cu condiţia ca acesta să nu depăşească costul multiplicării documentaţiei, la care se poate adăuga, dacă este cazul, costul transmiterii prin poştă.
· Documentaţia de atribuire se structurează astfel:

· Caietul de sarcini sau, după caz, documentaţia descriptivă

· Clauzele contractuale obligatorii
· Fişa de date a achiziţiei
· Formulare si modele 
· Alte informaţii cu privire la impozitare, protecţia mediului, protecţia muncii
1. Elaborarea caietului de sarcini sau a documentaţiei descriptive

Atenţie! Caietul de sarcini reprezintă punctul de pornire al elaborării documentaţiei de atribuire.

Caietul de sarcini se întocmeşte de către autoritatea contractantă pentru licitaţia deschisă, licitaţia restrânsă, cerere de ofertă prin compartimentul intern specializat sau prin specialişti (consultanţi) angajaţi în acest scop, cu respectarea prevederilor legale referitoare la concurenţă şi conflictul de interese.

· Caietul de sarcini reprezintă descrierea obiectivă a produselor, serviciilor sau lucrărilor necesare autoritaţii contractante.
· Caietul de sarcini conţine, in mod obligatoriu, specificaţii tehnice.
· Specificaţiile tehnice sunt, in general, acele:

· cerinţe, 
· prescripţii, 
· caracteristici tehnice 
cu ajutorul cărora sunt descrise produsele, serviciile sau lucrările.

Atenţie! Specificaţiile tehnice trebuie să permită accesul liber şi egal la procedura de atribuire si nu trebuie să contină elemente care să aibă ca efect introducerea unor obstacole nejustificate de natură să restrângă concurenţa.

Notă: Atunci când este posibil, specificaţiile tehnice se definesc in aşa fel incât să corespundă necesitaţilor sau exigenţelor oricărui utilizator, inclusiv a persoanelor cu dizabilităţi.
· Specificaţiile tehnice definesc, după caz:

·  caracteristici referitoare la nivelul calitativ, tehnic şi de performanţă;

· cerinţe privind impactul asupra mediului inconjurător, 
· siguranţa in exploatare; 
· dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare produs, tehnologii si metode de producţie; 
·  sisteme de asigurare a calităţii şi condiţii pentru certificarea conformităţii cu standarde relevante sau altele asemenea. 

In cazul contractelor pentru lucrări, specificaţiile tehnice pot face referire şi la:

· prescripţii de proiectare si de calcul a costurilor, 
· la verificarea, inspecţia si condiţiile de recepţie a lucrărilor sau
· la verificarea, inspecţia si condiţiile de recepţie a tehnicilor, procedeelor si metodelor de execuţie 
· orice alte condiţii cu caracter tehnic pe care autoritatea contractanta este capabilă să le descrie, in funcţie şi de diverse acte normative si reglementări generale sau specifice, in legătură cu lucrările finalizate şi cu materialele sau alte elemente componente ale acestor lucrări.

· Specificaţiile tehnice se definesc:
· fie, prin referire, de regulă, in următoarea ordine, la:

1. standarde naţionale care adoptă standarde europene, 
2. omologări tehnice europene, 
3. standarde internaţionale,

4. alte referinţe de natură tehnică elaborate de organisme de standardizare europene;
5. alte standarde, omologări sau reglementări tehnice nationale privind utilizarea produselor sau proiectarea, calculul si execuţia lucrărilor. 
Atenţie! Orice astfel de referire trebuie să fie insoţită de menţiunea “sau echivalent”.

· fie, prin precizarea performanţelor şi/sau cerinţelor funcţionale, care pot include şi caracteristici de mediu;

Atenţie! Dacă specificaţiile tehnice se definesc prin referire la performanţe şi/sau cerinţe funcţionale, atunci acestea trebuie să fie suficient de precis descrise astfel incât să permită operatorilor economici determinarea obiectului contractului, iar autoritaţii contractante să atribuie contractul respectiv. 
· fie, prin precizarea performanţelor şi/sau cerinţelor funcţionale, susţinute prin referirea la standarde, omologări tehnice, specificaţii tehnice comune, ca mijloc de prezumţie a conformităţii cu nivelul de performaţă şi/sau cerinţe funcţionale solicitate; 
· fie, combinat, respectiv, pentru anumite caracteristici prin precizarea performanţelor şi/sau cerinţelor funcţionale si pentru alte caracteristici prin referirea la standarde sau omologări tehnice.

Atenţie! Dacă specificaţiile tehnice se definesc prin referirea la standarde sau omologări tehnice, atunci nici o ofertă nu poate fi respinsă pe motiv că propunerea tehnică nu este conformă cu specificaţiile precizate, dacă ofertantul demonstrează, prin orice mijloc adecvat, că propunerea sa tehnică satisface intr-o manieră echivalenţa cerinţele autoritaţii contractante.

Atenţie! Dacă specificaţiile tehnice sunt definite prin precizarea performanţelor şi/sau cerinţelor funcţionale, atunci nici o ofertă nu poate fi respinsă, dacă ofertantul demonstrează, prin orice mijloc adecvat că propunerea sa tehnică asigură indeplinirea performanţelor sau cerinţelor funcţionale solicitate deoarece sunt conforme cu :


a) un standard naţional care adoptă un standard european;


b) o omologare tehnică europeană; 


c) o specificaţie tehnică comună utilizată in Comunitatea Europeană; 


d) un standard internaţional; 


e) alte reglementări tehnice elaborate de organisme de standardizare europene. 
Notă: Un mijloc adecvat de a dovedi conformitatea cu specificatiile tehnice solicitate poate fi considerat:

·  dosarul tehnic al producătorului, sau 
· un raport de încercare/testare emis de un organism recunoscut cum ar fi:

·  un laborator neutru de încercări si calibrare, sau
·  un organism de certificare si inspecţie care asigură respectarea standardelor europene aplicabile.

Atenţie! Autoritatea contractanta are obligaţia de a accepta certificate emise de organisme recunoscute in oricare dintre statele membre ale Uniunii Europene.

· Dacă se solicită indeplinirea anumitor caracteristici de mediu, atunci se pot utiliza, integral sau parţial, specificaţii definite prin:

·  “etichete ecologice” europene, 
· “etichete ecologice” (multi-)naţionale, 
·  orice alte “etichete ecologice”, 

şi numai dacă se indeplinesc, in mod cumulativ, următoarele condiţii:
· specificaţiile sunt adecvate pentru definirea caracteristicilor produselor sau serviciilor a căror furnizare/prestare reprezintă obiectul contractului de achiziţie publică;
· cerintele pentru “eticheta ecologica” au fost elaborate pe baze stiintifice;
· “eticheta ecologică” a fost adoptată printr-o procedură specifică care a permis implicarea tuturor părţilor interesate - organisme guvernamentale, consumatori, producători, distribuitori, organizaţii de mediu;
· “eticheta ecologică” este accesibilă sau disponibilă oricărei persoane interesate. 
Notă: Caietul de sarcini poate conţine precizarea că produsele sau serviciile oferite care deţin o anumită “etichetă ecologică” sunt considerate că indeplinesc implicit specificaţiile tehnice solicitate. 
Atenţie! O propunere tehnică nu poate fi considerată ca fiind neconformă, pentru singurul motiv că produsele sau serviciile ofertate nu deţin “eticheta ecologică” solicitata, dacă ofertantul demonstrează, prin orice mijloc adecvat că acestea corespund specificaţiilor tehnice solicitate.

· Este interzis a se defini in caietul de sarcini specificaţii tehnice care indică o anumită origine, sursă, producţie, un procedeu special, o marcă de fabrică sau de comerţ, un brevet de invenţie, o licenţa de fabricaţie, care au ca efect favorizarea sau eliminarea anumitor operatori economici sau anumitor produse.
Atenţie! O astfel de referire este permisă in mod excepţional in situaţia in care o descriere suficient de precisă şi inteligibilă a obiectului contractului nu este posibilă si trebuie să fie insoţită de menţiunea “sau echivalent”.
Documentaţia descriptivă
· Documentaţia descriptivă ţine loc de caiet de sarcini in cazul aplicării procedurilor de negociere si dialog competitiv.
· Documentaţia descriptivă conţine:
· o descriere a necesitaţilor, obiectivelor si constrângerilor autorităţii contractante, 
· orice alte informaţii pe baza cărora se va derula dialogul pentru identificarea soluţiilor viabile, 
· in cazul dialogului competitiv, dacă s-a hotarât astfel, primele care vor fi acordate participanţilor la dialog,
· posibilitatea de a realiza dialogul sau negocierea  in runde succesive, cu scopul de a reduce numărul de soluţii discutate sau propuneri de oferte. 
2. Stabilirea clauzelor contractuale  

· Contractul de achiziţie publică reprezintă instrumentul juridic prin care organismele publice intră in relaţii comerciale cu operatorii economici pentru a-şi satisface necesitaţile de produse, servicii sau lucrări.

· Contractul de achiziţie publică se încheie în formă scrisă, in cel puţin două exemplare in urma unei proceduri de atribuire sau in baza unui acord-cadru.
Atenţie! Dacă ofertantul declarat câştigător refuză încheierea contractului, procedura de atribuire va fi anulată, iar autoritatea contractantă va relua procedura.
· Contractul de achiziţie publică încetează de drept la expirarea perioadei pentru care a fost încheiat. 

· Prelungirea duratei contractului de achiziţie publică este posibilă numai in condiţiile ordonanţei şi fără a fi modificate condiţiile stabilite iniţial.
· Părţile pot stabili şi alte cauze de încetare a contractului, fără a aduce atingere clauzelor obligatorii.
· Inainte de stabilirea clauzelor contractuale trebuie să se stabilească tipul contractului. 
Notă: Calificarea naturii juridice a contractului de achiziţie publică este dată de obiectul preponderent ca valoare, respectiv contractele de achiziţie publică pot fi:

· contracte de furnizare;

· contracte de servicii;

· contracte de lucrări.

· Contractul de achiziţie publică conţine:

·  preambul
· clauze contractuale obligatorii

· clauze contractuale specifice.
Contractele de subcontractare se constituie în anexe la contractul de achiziţie publică

· Preambulul – reprezintă partea introductivă a contractului şi conţine informaţii despre:
· temeiul legal in baza căruia se semnează contractul de achiziţie publică; 
· denumirea parţilor contractante;
· definiţii aplicabile;
· intrepretare.
· Clauzele contractuale obligatorii sunt acele prevederi contractuale pe care orice contract de achiziţie publică trebuie să le conţină referitor la:
· obiectul principal al contractului;
· preţul contractului; 
· durata contractului;

· sancţiuni ale neexecutării culpabile a obligaţiilor;

· documentele contractului;

· obligaţiile principale ale părţilor.

· Clauze contractuale specifice sunt acele prevederi contractuale specifice fiecărui contract de achiziţie publică care se stabilesc, de regulă, prin acordul parţilor in funcţie de necesitaţile obiective ale autoritaţii contractante  si de conţinutul ofertei declarată castigatoare.
Atenţie! Clauze contractuale specifice pot fi propuse atât de autoritatea contractantă cât şi de către operatorul economic, dacă este permis acest lucru prin documentaţia de atribuire.

Atenţie! Clauzele specifice nu trebuie sa anihileze clauzele obligatorii.



Clauzele specifice care afecteaza clauzele obligatorii nu produc nici un efect. 

· Clauzele contractuale specifice pot face referire la:
· subcontractori,

· garanţia de bună execuţie,

· garanţia de calitate,

· modalitatea de ajustare a preţului,
· termene de executare a obligaţiilor părţilor,
· recepţie, inspecţii, teste,
· ambalare, marcare, transport,
· asigurări,
· alte conditii de executare a contractului, ş.a.
In formularele nr. 3 “Contract de furnizare”, nr. 4 “Contract de servicii”, nr. 5 “Contract de lucrări” sunt prezentate modelele de contracte de achiziţie publică.

In formularele nr. 6 “Acord-cadru de furnizare”, nr. 7 “Acord- cadru de servicii”, nr. 8 “ Acord-cadru de lucrări” sunt prezentate modelele de acord- cadru.
Atenţie! Prin act adiţional la un contract se pot modifica prevederi referitoare la denumirea părţilor, adresa, timpul de suspendare a executării obligaţiilor fără a fi afectate prevederile referitoare la preţ.

Atenţie! In ceea ce privşste lucrările/serviciile suplimentare sau similare la contractul iniţial se atribuie un nou contract prin procedura de negociere fără publicarea prealabilă a unui anunţ de participare.

3. Stabilire cerinţe minime de calificare, dacă este cazul, criterii de selectare

Atenţie! Documentaţia de atribuire trebuie să contină aceleaşi cerinţe minime ca in anunţul de participare. 

                   In cazul in care cerinţele din anunţul de participare nu se regăsesc in documentaţia de atribuire se aplică cele din anunţ.

                  Documentaţia se interpretează in consecinţă. 

· Criteriile, in general, sunt acele condiţii şi sau cerinţe minime impuse, ce trebuie indeplinite de către operatorul economic care doreşte să devină parte intr-un contract de achiziţie publică. 
· Criteriile de calificare si selecţie se referă numai la:

· situaţia personală a candidatului sau ofertantului;

· capacitatea de exercitare a activităţii profesionale;

· situaţia economică şi financiară;

· capacitatea tehnică şi/sau profesională;
· standarde de asigurare a calităţii;

· standarde de protecţie a mediului, dacă este cazul.
· Criteriile de calificare si selecţie odată stabilite nu mai pot fi schimbate pe parcursul aplicării procedurii.
· Atenţie! Dacă se solicită indeplinirea unor cerinţe minime referitoare la situaţia economică şi financiară sau la capacitatea tehnică şi/sau profesională, atunci autoritatea contractantă elaborează o notă justificativă prin care să  motiveze cerinţele respective.

Atenţie!   Nota justificativă se ataşează la dosarul achiziţiei.
· Criteriile de calificare si selecţie se stabilesc in funcţie de exigenţele specifice ale contractului şi intotdeauna cu respectarea principiului proporţionalităţii.

· Pentru a demonstra indeplinirea cerinţelor minime de calificare şi selecţie, operatorii economici vor prezenta certificate emise de către:

· o autoritate publică competentă, 
sau
·  un organism de drept public/privat care respectă standarde europene de certificare, 

sau 
· orice alte documente echivalente cu certificarea solicitată sau care să probeze indeplinirea cerinţelor.
Atenţie! Autoritatea contractantă nu are dreptul de a impune candidaţilor sau ofertanţilor prezentarea unei anumite certificări specifice, se vor lua în considerare şi alte documente echivalente.
Atenţie! Este interzis a se solicita indeplinirea unor cerinţe minime referitoare la:



- situaţia economică si financiară 



- capacitatea tehnică şi/sau profesională, 

care ar conduce la restricţionarea participării la procedura de atribuire.

Atenţie! Este interzis a se restricţiona participarea la procedura de atribuire prin stabilirea unor cerinţe minime de calificare care:

· nu prezintă relevanţă in raport cu natura si complexitatea contractului de achiziţie publică;

· sunt disproporţionate in raport cu natura si complexitatea contractului de achiziţie publică.

Cerinţe privind situaţia personală a operatorului economic

Documentaţia de atribuire trebuie să conţină toate cazurile in care un operator economic este exclus. 

Pentru a evita excluderea dintr-o procedură de atribuire a contractului de achiziţie publică, operatorul economic trebuie să prezinte documente edificatoare prin care să facă dovada că nu:
· se incadrează in situaţia de a fi fost condamnat in ultimii 5 ani printr-o hotarâre judecătorească definitivă pentru:



- participare la activitaţi ale unei organizaţii criminale,



- corupţie, 



- fraudă 



- spalare de bani.

· se află intr-una sau mai multe din situaţiile de mai jos si numai dacă s-a solicitat expres aceasta, respectiv, că:

· nu este in stare de faliment ori lichidare, afacerile îi sunt administrate de un administrator judiciar
·  activitaţile sale comerciale nu sunt suspendate sau fac obiectul unui aranjament cu creditorii ;
Atenţie! Reeşalonarea datoriilor nu reprezintă aranjament cu creditorii.

· nu face obiectul unei proceduri legale pentru declararea sa in una dintre situatiile de mai sus;
· şi-a indeplinit obligaţiile de plată a impozitelor, taxelor si contribuţiilor de asigurări sociale către bugetul general consolidat;
· nu a fost condamnat, in ultimii 3 ani, prin hotărârea definitivă pentru o faptă care a adus atingere eticii profesionale sau pentru comiterea unei greşeli in materie profesională;
· nu prezintă informaţii false sau nu prezintă informaţiile solicitate de către autoritatea contractantă.
· Sunt considerate documente edificatoare: 



- certificate,



- caziere judiciare, 

- alte documente echivalente emise de autoritaţi competente din ţara respectivă.

Notă:  In cazul in care in ţara de origine sau in ţara in care este stabilit operatorul economic, nu se emit astfel de  documente  sau acestea nu vizează toate situaţiile, atunci trebuie să fie acceptată:


-  fie, o declaraţie pe proprie răspundere,

- fie, o declaraţie autentică dată in faţa unui notar, a unei autoritaţi administrative sau judiciare, sau a unei asociaţii profesionale care are competenţe in acest sens. 

Atenţie! Cazierul judiciar al persoanei juridice nu se emite in prezent pe teritoriul Romaniei. 

Atenţie! Dacă există incertitudini referitoare la situaţia personală a unui operator economic, autoritatea contractantă poate solicita informaţii direct de la autorităţile competente. 

Cerinţe privind capacitatea 
de exercitare a activităţii profesionale

· In documentaţia de atribuire se precizează dacă trebuie demonstrată  capacitatea de exercitare a activitaţii profesionale.

· Pentru a-şi demonstra capacitatea de exercitare a activitaţii profesionale  operatorul economic va prezenta documente edificatoare prin care să dovedească:
· forma de inregistrare ca persoană fizică sau juridică 
şi, dacă este cazul, 
· atestarea ori apartenenţa din punct de vedere profesional, in conformitate cu prevederile din ţara in care ofertantul/candidatul este stabilit.
Cerinţe privind situaţia economică si financiară
· Situaţia economică si financiară reprezintă un indicator prin a cărui demonstrare operatorul este considerat calificat pentru indeplinirea contractului de achiziţie publică respectiv. 
· Se indică in documentaţia de atribuire cerinţele minime privind capacitatea economică si financiară pe care operatorul economic trebuie să le indeplinească pentru a fi considerat calificat. 
Atenţie!  Este interzis a se solicita indeplinirea unor cerinţe minime referitoare la situaţia economică si financiară care ar conduce la restricţionarea participării la procedura de atribuire.
Atenţie! Dacă se impun cerinţe minime de calificare referitoare la situaţia economică si financiară atunci autoritatea contractantă trebuie să justifice această cerinţă printr-o notă justificativă ataşată la dosarul achiziţiei. 

· Pentru a-şi demonstra situaţia economică si financiară operatorul economic  va prezenta documente edificatoare cum ar fi:
· declaraţii bancare corespunzatoare sau, dupa caz, dovezi privind asigurarea riscului profesional;
· bilanţul contabil sau extrase de bilanţ, in cazul in care publicarea acestor bilanţuri este prevăzută de legislaţia ţării in care este stabilit ofertantul/candidatul;  
· declaraţii privind cifra de afaceri globală sau, dacă este cazul, privind cifra de afaceri in domeniul de activitate aferent obiectului contractului intr-o perioadă anterioară care vizează activitatea din cel mult ultimii 3 ani, in măsura in care informaţiile respective sunt disponibile;

· auditul financiar emis de persoane autorizate.

· Dacă, din motive obiective, justificate corespunzător, operatorul economic nu are posibilitatea de a prezenta documentele solicitate, acesta are dreptul de a-şi demonstra situaţia economică si financiară şi prin prezentarea altor documente care să reflecte o imagine fidelă a situaţiei economice si financiare . 
· Capacitatea economică si financiară a operatorului economic poate fi susţinută  şi de o altă persoană, indiferent de natura relaţiilor juridice existente intre operatorul economic si persoana respectivă. 
· Operatorul economic, care beneficiază de susţinerea capacitaţii economice şi financiare trebuie să dovedească aceasta prin prezentarea unui angajament ferm al persoanei care susţine.

· Angajamentul ferm de susţinere financiară reprezintă un act juridic unilateral prin care persoana care susţine confirmă faptul că va pune la dispoziţia operatorului economic resursele financiare invocate. 
· Persoana care susţine financiar operatorul economic nu trebuie să se afle intr-una din situaţiile care determină excluderea din procedura de atribuire.
Notă: Dacă un grup de operatori economici depune o ofertă sau o candidatură comună, atunci situaţia economică si financiară se demonstrează prin luarea in considerare a resurselor tuturor membrilor grupului. 

· Dacă, grupul de operatori economici beneficiază de susţinerea financiară a unei sau unor terţe persoane, atunci situaţia economică si financiară se dovedeşte prin prezentarea unui angajament ferm al persoanei sau persoanelor respective prin care se confirmă faptul că se vor pune la dispoziţie resursele financiare invocate. 

Recomandare: Pentru ca riscul neindeplinirii unui contract datorat lipsei capacitatii financiare a contractantului sa fie redus, cerintele de calificare pot fi solicitate astfel:

· cifra de afaceri medie anuala pe ultimii 3 ani, in cazul in care se solicită, să fie de cel putin 3 ori mai mare decât valuarea estimată a contractului ce urmează a fi atribuit;

·  lichiditatea generală, dacă se solicită, medie din ultimii trei ani fie mai mare de 100% şi cu tendinţa crescătoare, in cazul aplicării acestui criteriu la selecţia candidaţilor;

· solvabilitatea patrimonială, medie pe ultimii trei ani mai mare de 30% in cazul calificarii şi cu tendinţa de creştere in cazul selecţiei candidaţilor

Cerinţe privind capacitatea tehnică

 şi/sau profesională

· Capacitatea tehnică şi/sau profesională reprezintă un indicator prin a cărui demonstrare operatorul este considerat calificat pentru indeplinirea contractului de achiziţie publică respectiv. 
· Se indică in documentaţia de atribuire cerinţele minime privind capacitatea tehnica şi/sau profesională pe care operatorul economic trebuie să le indeplinească pentru a fi considerat calificat. 
Atenţie!  Este interzis a se solicita indeplinirea unor cerinţe minime referitoare la capacitatea tehnica şi/sau profesională care ar conduce la restricţionarea participării la procedura de atribuire.
Atenţie! Dacă se impun cerinţe minime de calificare referitoare la capacitatea tehnică si profesională atunci autoritatea contractantă trebuie să justifice această cerinţă printr-o notă justificativă ataşată la dosarul achiziţiei.
· Se indică in documentaţia de atribuire informaţiile pe care operatorii economici urmează să le prezinte pentru a-şi demonstra capacitatea tehnică şi/sau profesională .
· Capacitatea tehnică şi/sau profesională se apreciază in funcţie de:
·  experienţă,

·  aptitudini, 
· eficienţa şi eficacitatea ofertantului/candidatului.. 
Atenţie! Solicitarea oricărei informţtii referitoare la demonstrarea capacitaţii tehnice şi/sau profesionale se face in funcţie de:

· complexitatea obiectului contractului si numai in măsura in care aceste informaţii sunt relevante pentru indeplinirea contractului respectiv.
· Capacitatea tehnică şi/sau profesională a operatorului economic poate fi susţinută şi de o altă persoană, indiferent de natura relaţiilor juridice existente intre operatorul economic si persoana respectivă. 

· Operatorul economic, care beneficiază de susţinerea capacităţii tehnice şi/sau profesionale trebuie să dovedească aceasta prin prezentarea unui angajament ferm al persoanei respective prin care aceasta confirmă faptul că va pune la dispoziţia operatorului economic  resursele tehnice si profesionale invocate. 
· Persoana ce asigura susţinerea tehnică nu trebuie să se afle in situaţia care determină excluderea din procedura de atribuire.
Notă: Dacă un grup de operatori economici depune ofertă sau candidatură comună, atunci capacitatea tehnică şi/sau profesională se demonstrează prin luarea in considerare a resurselor tuturor membrilor grupului. 
· In cazul in care grupul de operatori economici beneficiază de susţinerea tehnică şi profesională a unei/unor terţe persoane, capacitatea tehnică şi profesională se demonstrează prin prezentarea unui angajament ferm al persoanei respective prin care aceasta confirmă faptul că va pune la dispoziţie resursele invocate.
· Verificarea capacitaţii tehnice şi/sau profesionale in cazul unui contract de furnizare se poate realiza prin solicitarea de: 
·  liste a principalelor livrări de produse efectuate in ultimii 3 ani, conţinând valori, perioade de livrare, beneficiari, indiferent dacă aceştia din urmă sunt autoritaţi contractante sau clienţi privaţi;
Notă: Demonstrarea livrărilor de produse se realizează printr-o declaraţie scrisă a operatorului economic.  
· o declaraţie referitoare la echipamentele tehnice şi la măsurile aplicate in vederea asigurării calitaţii, precum şi, dacă este cazul, la resursele de studiu si cercetare;
· informaţii referitoare la personalul/organismul tehnic de specialitate de care dispune sau al carui angajament de participare a fost obţinut, in special pentru asigurarea controlului calitaţii;
· certificate sau alte documente emise de organisme, care să ateste conformitatea produselor, identificată clar prin referire la specificaţii sau standarde relevante;
· mostre, descrieri şi/sau fotografii/ fise tehnice/ cataloage a căror autenticitate trebuie să poată fi demonstraăa in cazul in care se solicită acest lucru.


Atenţie!
Dacă produsele au un caracter complex sau sunt destinate unui scop specific, atunci autoritatea contractanta are dreptul de a verifica sau controla - direct sau prin intermediul unei autoritaţi competente a statului in care operatorul economic este stabilit si cu acordul acestei autoritaţi - capacitaţile de producţie ale furnizorului, metodele de studiu şi cercetare utilizate, precum si măsurile aplicate pentru controlul calitaţii.

· Verificarea capacitaţii tehnice şi/sau profesionale in cazul unui contract de servicii se poate realiza prin solicitarea de: 
· o listă a principalelor servicii prestate in ultimii 3 ani, continând valori, perioade de prestare, beneficiari, indiferent dacă aceştia din urmă sunt autoritaţi contractante sau clienţi privaţi;
Notă: Confirmarea prestărilor de servicii se realizează printr-o declaraţie scrisă a operatorului economic.

· o declaraţie referitoare la echipamentele tehnice şi la măsurile aplicate in vederea asigurării calitaţii, precum şi, dacă este cazul, la resursele de studiu şi cercetare;
· informaţii referitoare la personalul/organismul tehnic de specialitate de care dispune sau al cărui angajament de participare a fost obţinut de către candidat/ofertant, in special pentru asigurarea controlului calităţii;
· informaţii referitoare la studiile, pregătirea profesională şi calificarea personalului de conducere, precum şi ale persoanelor responsabile pentru indeplinirea contractului de servicii;
· o declaraţie referitoare la efectivele medii anuale ale personalului angajat şi al cadrelor de conducere in ultimii 3 ani;
· dacă este cazul, informaţii privind măsurile de protecţie a mediului pe care operatorul economic le poate aplica in timpul indeplinirii contractului de servicii;
· informaţii referitoare la utilajele, instalaţiile, echipamentele tehnice de care poate dispune operatorul economic pentru indeplinirea corespunzătoare a contractului de servicii;
· informaţii privind proporţia in care contractul de servicii urmeaza să fie indeplinit de către subcontractanţi si specializarea acestora.
Atenţie!
Dacă serviciile au un caracter complex sau sunt destinate unui scop specific, atunci autoritatea contractantă are dreptul de a verifica sau controla - direct sau prin intermediul unei autoritaţi competente a statului in care operatorul economic este stabilit si cu acordul acestei autoritaţi - capacitatea tehnică a prestatorului, metodele de studiu şi cercetare utilizate, precum si măsurile aplicate pentru controlul calităţii.

· Verificarea capacităţii tehnice şi/sau profesionale in cazul unui contract de lucrari se poate realiza prin solicitarea de:
· o listă a lucrărilor executate in ultimii 5 ani, insoţită de certificări de bună execuţie pentru cele mai importante lucrări şi care vor conţine valori, perioada şi locul execuţiei lucrărilor, modul de indeplinire a obligaţiilor, beneficiari, indiferent dacă acşstia sunt autorităţi contractante sau clienţi privaţi; 
Notă: Confirmarea lucrărilor executate se realizează printr-o declaraţie scrisă a operatorului economic.

· informaţii referitoare la personalul/organismul tehnic de specialitate de care dispune sau al cărui angajament de participare a fost obţinut, in special pentru asigurarea controlului calităţii;
· informaţii referitoare la studiile, pregătirea profesională şi calificarea personalului de conducere, precum şi ale persoanelor responsabile pentru execuţia lucrărilor;
· o declaraţie referitoare la efectivele medii anuale ale personalului angajat şi al cadrelor de conducere in ultimii 3 ani;
· dacă este cazul, informaţii privind măsurile de protecţie a mediului pe care operatorul economic le poate aplica in timpul indeplinirii contractului de lucrări;
· o declaraţie referitoare la utilajele, instalaţiile, echipamentele tehnice de care poate dispune operatorul economic pentru indeplinirea corespunzătoare a contractului de lucrări.
· informaţii privind proporţia in care contractul de lucrări urmează să fie indeplinit de către subcontractanţi şi specializarea acestora.
Cerinţe privind prezentarea de 

standarde de asigurare a calităţii

Atenţie! Dacă se solicită prezentarea unor certificate, prin care se atestă respectarea anumitor standarde de asigurare a calităţii, atunci această solicitare trebuie să se raporteze la sistemele de asigurare a calităţii bazate pe seriile de standarde Europene relevante certificate de organisme conforme cu seriile de standarde Europene privind certificarea.

Cerinţe privind prezentarea de 

standarde de protectie a mediului

Dacă se solicită prezentarea unor certificate, prin care se atestă respectarea anumitor standarde de protecţie a mediului, atunci autoritatea trebuie să se raporteze:


-fie, la Sistemul Comunitar de Management Ecologicşsi Audit (EMAS);

-fie, la standarde de gestiune ecologică bazate pe seriile de standarde Europene sau internaţionale in domeniu, certificate de organisme conforme cu legislaţia comunitară ori cu standardele Europene sau internaţionale privind certificarea.

Atenţie! In conformitate cu principiul recunoaşterii reciproce, autoritatea are obligatia de a accepta certificate echivalente emise de organisme stabilite in alte state ale Uniunii Europene.

· Dacă operatorul economic nu deţine certificatul de calitate sau certificatul de mediu solicitat, atunci se acceptă orice alte probe sau dovezi prezentate de acesta, dacă prin aceste probe sau dovezi confirmă asigurarea unui nivel corespunzator al calitaţii/protecţiei mediului.

4. Stabilire criteriu de atribuire a contractului de achiziţie publică

· Criteriul de atribuire a contractului de achiziţie publică, poate fi:
· oferta cea mai avantajoasă din punct de vedere economic;
sau

· in mod exclusiv, preţul cel mai scazut.
· Criteriul de atribuire a contractului de achiziţie publică se precizează in mod obligatoriu in anunţul de participare şi in cadrul  documentaţiei de atribuire.
· Criteriul de atribuire odată stabilit nu poate fi schimbat pe toată durata de aplicare a procedurii de atribuire. 
Atenţie! Dacă, atribuirea contractului de achiziţie publică se realizează prin aplicarea procedurii de dialog competitiv, atunci criteriul de atribuire utilizat trebuie să fie numai oferta cea mai avantajoasă din punct de vedere economic.

· Dacă a fost ales criteriul de atribuire "oferta cea mai avantajoasa din punct de vedere economic", atunci oferta stabilită ca fiind castigătoare este oferta care intruneşte punctajul cel mai mare rezultat din aplicarea unui sistem de factori de evaluare.

· Sistemul de factori de evaluare cuprinde diverşi factori obiectivi privitori numai la ofertă, precum si ponderile relative stabilite pentru fiecare dintre aceştia sau un algoritm de calcul specific. 
· Factorii de evaluare a ofertei, pot fi, alături de preţ:
· caracteristici privind nivelul calitativ, tehnic sau funcţional

· caracteristici de mediu, 
· costuri de funcţionare, 
· raportul cost/eficienţa, 
· servicii post-vanzare si asistenţă tehnică, 

· termen de livrare sau de execuţie,
· alte elemente considerate semnificative pentru evaluarea ofertelor. 
Atenţie! Factorii de evaluare a ofertei precum si ponderea relativă a acestora sau algoritmul de calcul, trebuie sa fie definiţi clar in documentaţia de atribuire. 


Factorii de evaluare trebuie să aibă legatură concretă cu specificul contractului.



Factorii de evaluare  nu pot fi schimbaţi pe toată durata de aplicare a procedurii de atribuire.

· Pentru fiecare factor de evaluare trebuie stabilită o pondere care să reflecte în mod corect:
· importanţa caracteristicii tehnice sau funcţionale considerate a reprezenta un avantaj calitativ în raport cu cerinţele minime şi  care poate fi punctată suplimentar faţă de acest minim; 
sau
· cuantumul valoric al avantajelor de natură financiară pe care ofertanţii le pot oferi prin asumarea unor angajamente suplimentare în raport cu cerinţele minime prevăzute în caietul de sarcini.
· Nu pot fi  utilizaţi factori de evaluare care:

· fie,  nu au o legătură directă cu natura şi obiectul contractului de achiziţie publică ce urmează să fie atribuit,

· fie, nu reflectă un avantaj real şi evident pe care autoritatea contractantă îl poate obţine prin utilizarea factorului de evaluare respectiv.

Excepţie! Dacă, autoritatii contractante, din motive obiective justificate temeinic, ii este imposibil să stabilească exact ponderile relative pentru fiecare factor de evaluare, atunci are obligatia de a indica in anuntul de participare sau in documentaţia de atribuire cel puţin ordinea descrescatoare a importantei factorilor de evaluare care urmează să fie utilizaţi.

Atenţie! Este interzis a se utiliza cerinţele referitoare la calificare, ca factori de evaluare a ofertelor.

Excepţie! Numai daca obiectul contractului include prestaţii intelectuale cum ar fi consultanţă, proiectare şi altele asemenea, atunci factorii de evaluare a ofertelor se pot referi şi la experienţa şi/sau pregătirea profesională a personalului de specialitate/experţilor care vor avea roluri esenţiale în îndeplinirea contractului.

· In oricare situaţie, ponderea stabilită pentru fiecare factor de evaluare nu trebuie să conducă la distorsionarea rezultatului aplicării procedurii pentru atribuirea contractului de achiziţie publică.
· Dacă a fost ales criteriul de atribuire “in mod exclusiv, pretul cel mai scazut”, atunci oferta stabilită ca fiind castigătoare este acea ofertă admisibilă, a cărei propunere tehnică raspunde la toate cerinţele minime obligatorii solicitate şi a cărei propunere financiară conţine preţul cel mai scăzut.
Atenţie! Cand se stabileşte criteriul de atribuire se elaborează o notă justificativă prin care se motivează modul in care a fost stabilită ponderea factorilor de evaluare.



Nota justificativă  se atasează la dosarul achiziţiei. 

Modele de sisteme de evaluare sunt  prezentate in anexa nr...
5. Completarea fişei de date a achiziţiei

· Fişa de date a achiziţiei cuprinde informaţii şi instrucţiuni privind:

· autoritatea contractantă, in special cu privire la adresa – inclusiv telefon, fax, e-mail – persoane de contact, mijloace de comunicare etc.;
· adresa de unde se poate achiziţiona, descărca documentaţia de atribuire
· activitatea autoritaţii contractante;
· faptul că se achiziţionează in numele altei autorităţi (dacă este cazul);
· modul de obţinerea de clarificări şi alte informaţii;
· soluţionarea litigiilor;
· Consiliul Naţional de Soluţionare a Contestaţiilor, inclusiv adresa, telefon, fax, e-mail;
· obiectul contractului de achiziţie publică si durata acestuia;
· modul in care se va finaliza procedura;
· după caz, acordul-cadru, durata acestuia, numar de operatori, valoarea minimă şi maximă a unui contract subsecvent;
· existenţa loturilor şi modul de abordare;
· acceptarea/ neacceptarea de oferte alternative;
· codul CPV;
· cantitatea produselor;
· despre garanţii;
· termene de valabilitatea ofertei;
· procedura aplicată şi dacă aceasta are ca etapă finală licitaţia electronică;
· cerinţele minime de calificare precum şi documentele care urmează să fie prezentate pentru dovedirea indeplinirii criteriilor de calificare si selecţie, dacă sunt solicitate; 
· data limită de depunere (ora/zi/luna/an), locul de depunere şi ce alte formalitaţi trebuie indeplinite in legatură cu participarea la procedura de atribuire;
· informaţii privind modul de elaborare si prezentare a propunerii tehnice şi financiare; 
· informaţii privind modul de elaborare si prezentare a ofertei
· informatii detaliate si complete privind criteriul de atribuire.

Modelul de Fişa de date este prevăzut in Formularul nr. 9 “Fişa de date a achiziţiei”.
6. Stabilire formulare şi modele

· Documentaţia de atribuire conţine şi formularele stabilite de către autoritatea contractantă pe baza modelelor prevăzute in prezentul ghid.
· Modelele au caracter de recomandare şi pot fi adaptate de autoritatea contractantă.
· Documentaţia de atribuire trebuie să conţină următoarele formulare:
· Fişa de date a achiziţiei 

· Formularul de ofertă
· Formularul de contract
· Formularul de scrisoare de garantţe, dacă se solicită.
Notă! Autoritatea contractantă are dreptul de a concepe şi alte modele pe care să le ataşeze  documentaţiei de atribuire. 
Modelul de formular de oferta este prevazut in Formularul nr. 10 A, B, C “ Formular de oferta”.
7. Constituirea garanţiei de participare, 

dacă este cazul
· Garanţia de participare protejează autoritatea contractantă fată de riscul unui eventual comportament necorespunzator al ofertantului pe intreaga perioadă derulată pană la incheierea contractului de achiziţie publică.

Atenţie ! Garanţia de participare se constituie numai dacă autoritatea contractantă solicită expres prin documentaţia de atribuire.

· Recomandare! – solicitaţi garanţia de participare in procedurile de atribuire a contractelor care sunt relativ complexe sau ori de cate ori aveti semnale că  respectiva piată de produse, servicii sau lucrări nu este incă stabilă.

Cuantumul garanţiei de participare

· Garanţia de participare se stabileşte:

·  in sumă fixă, 

· intr-un cuantum de max 2 % din valoarea estimată contractului de achiziţie publică;

Atenţie !   

► în cazurile in care ofertele sunt prezentate pe loturi,  cuantumul garanţiei de participare trebuie corelat cu valoarea estimată a fiecărui lot;

► în cazul ofertanţilor din categoria Intreprinderilor Mici şi Mijlocii (facand dovada in acest sens prin prezentarea documentelor prevăzute în Legea nr. 346/2004) garanţia de participare se constituie în procent de 50% din cuantumul precizat in documentaţia de atribuire .

Valabilitatea garanţiei de participare

· Perioada de valabilitate a garanţiei pentru participare va fi cel puţin egală cu  perioada de valabilitate a ofertei. 

Atenţie! O perioadă de valabilitate mai mică cu până la 5 zile calendaristice a scrisorii de garanţie faţă de perioada de valabilitate a ofertei nu constituie motiv de respingere a ofertei.



Recomandăm că valabilitatea ofertei şi respectiv a garanţiei să se precizeze printr-o dată limită şi nu în zile.

Modalitaţi de constituire

Autoritatea contractantă poate alege una sau mai multe dintre următoarele modalitaţi de constituire :

► scrisoare de garanţie bancară 

► depunerea la casieria autorităţii contractane : 

· a unui ordin de plată sau filă CEC însoţită de un document prin care se specifică destinaţia; 

· a unei sume de bani 
Atenţie! Verificaţi pentru conformitate elementele cuprinse in  scrisoarea  de garanţie bancară de participare.

Modelul de Scrisoare de garanţie bancară este prezentat in Formularul nr. 11 “Scrisoare de garanţie bancară”

1) scrisoarea trebuie prezentată în ORIGINAL şi anexată/atasată la coletul cu oferta.
2) să facă referire expresă la procedura organizată de autoritatea contractantă 

3) să conţină în clar denumirea autorităţii contractante in favoarea căreia s-a constituit 

4) valoarea garanţiei să corespundă sumei fixe solicitată prin documentaţia de atribuire ;

5) să aibă înscrisă valabilitatea pentru care a fost constituită care trebuie să corespundă cu cea înscrisă în documentaţie ;

6) să conţină parafa lizibilă a baăcii emitente şi/sau semnătura autorizată.

7) Să fie emisă pentru operatorul economic care a depus oferta.

Restituirea garanţiei de participare
· Garanţia de participare se restituie :

· ofertantului câştigător: în cel mult 3 zile lucrătoare de la data constituirii garanţiei de bună execuţie ; 
· ofertanţilor necâştigători: după semnarea contractului de achiziţie publică cu ofertantul a cărui ofertă a fost desemnată câştigătoare, dar nu mai târziu de 3 zile lucrătoare de la data expirării perioadei de valabilitate a ofertei.
Retinerea garanţiei de participare  
· Ofertantul pierde garanţia de participare, dacă :



- îşi retrage oferta în perioada de valabilitate a acesteia;



- oferta sa fiind stabilită câştigătoare, nu constituie garanţia de bună execuţie în perioada de valabilitate a ofertei si oricum  nu mai tarziu de 15 zile de la semnarea contractului.



Notă: nu se aplică pentru acordul cadru



-oferta sa fiind stabilită câştigătoare, refuză să semneze contractul de achiziţie publică /acordul cadru în perioada de valabilitate a ofertei.

8. Notificarea Ministerului Finanţelor Publice privind verificarea procedurală
Sunt supuse verificării procedurale contractele:
· De lucrări a căror valoare estimată, fără TVA, este mai mare sau egală cu 250.000 euro

· De servicii a căror valoare estimată, fără TVA, este mai mare sau egală cu 40.000 euro

· De furnizare a căror valoare estimată, fără TVA, este mai mare sau egală cu 40.000 euro

· Acordurile cadru încheiate în vederea atribuirii contractelor cu valori mai mari decât pragurile de mai sus.

Atenţie! Autoritatea contractantă are obligaţia ori de câte ori atribuie un contract pentru care este obligatorie verificarea procedurală să anunţe Ministerul Finanţelor Publice cu privire la atribuirea acestuia.

9. Definitivarea documentaţiei de atribuire
 Se pot preciza în documentaţia de atribuire instituţiile competente de la care operatorii economici pot obţine informaţii privind reglementările referitoare la impozitare precum şi cele referitoare la protecţia mediului.

Atenţie!

 Regulile obligatorii referitoare la condiţiile de muncă şi de protecţie a muncii care trebuie respectate pe parcursul îndeplinirii contractului de lucrări ori de servicii trebuie precizate clar in documentaţia de atribuire.

Această obligaţie a autorităţii contractante se consideră îndeplinită şi dacă s-au indicat instituţiile competente de la care operatorii economici pot obţine informaţii detaliate privind reglementările respective. 

Autoritatea contractantă are obligaţia de a solicita operatorilor economici să indice în cadrul ofertei faptul că la elaborarea acesteia au ţinut cont de obligaţiile referitoare la condiţiile de muncă şi protecţia muncii.

Etapa 3

Chemarea la competiţie

1. Elaborarea şi publicarea anunţului de participare


În vederea asigurării transparenţei atribuirii contractelor de achiziţie publică, autoritatea contractantă, ori de câte ori doreşte să atribuie un contract de achiziţie publică sau să încheie un acord-cadru are obligaţia de a publica un anunţ de participare.  

· Anunţul de participare trebuie transmis spre publicare atunci când:
· se iniţiază procedura de:

· licitaţie deschisă, 

· licitaţie restransă, 

· dialog competitiv, 

· negociere cu publicarea prealabilă a unui anunţ de participare, 

pentru atribuirea contractului de achiziţie publică sau pentru încheierea acordului-cadru;

· se lansează un sistem dinamic de achiziţie;

· se initiază procesul de atribuire a unui contract de achiziţie publică prîntr-un sistem dinamic de achiziţii, în acest caz publicându-se un anunţ simplificat;

· se organizează un concurs de soluţii. 
· Anunţul de participare trebuie să conţină cel puţin informaţiile prevăzute de anexa nr. 1 la hotărâre, dar de regulă, nu mai mult de 650 de cuvinte. 


Notă: Dacă valoarea estimată a contractului de achiziţie publică ce urmează a fi atribuit depăşeşte pragurile pentru care este obligatorie publicarea anunţului de participare în Jurnalul Oficial al Uniunii Europene, atunci acesta trebuie să conţină cel puţin informaţiile cuprinse în anexa nr. 3A din ordonanţă, prin utilizarea formularelor standard adoptate de Comisia Europeană.


În cazul aplicării procedurilor de licitaţie restransă, dialog competitiv sau negociere anunţul de participare la etapa de selectare/ preselectare a candidaţilor trebuie să conţină:

· criterii de selecţie/preselecţie

· regulile aplicabile

· numărul minim al candidaţilor ce vor fi selectaţi/preselectaţi

· numărul maxim al candidaţilor ce vor fi selectaţi/preselectaţi

· data limită de depunere a candidaturilor şi locul.

· Anunţul de participare se publică în:

· SEAP
Notă: Obligaţia publicării în SEAP apare începând cu 1 ianuarie 2007. Se realizează numai prin mijloace electronice, folosind aplicaţia dedicată, disponibilă la adresa de Internet www.e-licitaţie.ro 

· Monitorul Oficial al României, Partea a VI-a, Achiziţii publice 
Notă: Publicarea numai în M.Of. este obligatorie până la 31 decembrie 2006.




 Începând cu 1 ianuarie 2007, publicarea în M. Of.  se face în cel mult o zi de la publicarea în SEAP.



Se realizează prin transmiterea unei solicitări scrise.



Publicarea în M. Of.  se realizează contra cost. 

·  Jurnalul Oficial al Uniunii Europene, dacă este cazul.

Notă: Obligativitatea publicării în JOUE apare începând cu 1 ianuarie 2007, în toate situaţiile în care:
· valoarea estimată a contractului de furnizare sau servicii este mai mare decât echivalentul în RON a 125.000 euro – pentru sistemul clasic;
· valoarea estimată a contractului de furnizare sau servicii este mai mare decât echivalentul în RON a 420.000 euro – pentru sistemul de utilităţi;
· valoarea estimată a contractului de lucrări este mai mare decât echivalentul în RON a 5.000.000 euro 
Se realizează până la 1 ianuarie 2007 direct de către autoritatea contractantă, utilizând adresa de internet http://simap. europa.eu.

De la 1 ianuarie 2007 se realizează prin sistemul SEAP.
2. Punerea la dispoziţie a documentaţiei de atribuire/ selectare/preselectare.

· Orice operator economic interesat are dreptul de a solicita şi de a obţine documentaţia de atribuire/selectare/preselectare.

· Documentaţia de atribuire/selectare/preselectare poate fi obţinută:

· în urma unei solicitări a fiecărui operator economic interesat; sau 
·  prin accesarea directă şi nerestricţionată a unui fişier electronic, care va fi disponibil în SEAP şi pe pagina de internet proprie.
Notă: Se specifică în anunţul de participare  modul în care poate fi obţinută documentaţia de atribuire/selectare/preselectare.
Atenţie! Punerea la dispoziţie a documentaţiei de atribuire/selectare/preselectare la cerere trebuie facută într-o perioadă care nu trebuie să depăşească 4 zile de la primirea solicitării.

Atenţie! Operatorul economic interesat trebuie să întreprindă diligenţele necesare astfel încât, perioada de mai sus  să nu conducă la punerea la dispoziţie a documentaţiei de atribuire/selectare/preselectare cu mai puţin de 2 zile înainte de data limita de depunere a ofertei.



Documentaţia de selectare/preselectare reprezintă documentaţia aferentă primei etape în cazul procedurilor de licitaţie restrânsă, dialog competitiv şi negociere.


- cuprinde informaţii complete cu privire la condiţiile de participare, precum şi prezentarea detaliată a modalităţii de acordare a punctajului pe bază căruia se vor selecta, respectiv preselecta candidaţii.
Atenţie! În cazul procedurii de cerere de oferte, documentaţia de atribuire se transmite odată cu invitaţia de participare.

Atenţie! Pot participa la procedură şi operatorii economici care nu achiziţionat direct documentaţia de atribuire.
3. Răspunsul la solicitările de clarificări


Orice operator economic interesat are dreptul de a solicita clarificări privind documentaţia de atribuire/selectare/preselectare.

Atenţie! În cel mult 3 zile lucrătoare de la primirea unei solicitări de clarificări autoritatea contractantă are obligaţia de a răspunde în mod clar, complet şi fără ambiguităţi. 
Răspunsurile - însoţite de întrebările aferente – se transmit  către toti operatorii economici care au obţinut documentaţia de atribuire.

Atenţie! Identitatea celui care a solicitat clarificările nu se dezvăluie.

Răspunsul la clarificări se transmite cu cel puţin 6 zile înainte de data limită de depunere a ofertelor.

Notă: Dacă  documentaţia este disponibilă în SEAP, clarificările sau modificările acesteia se fac cunoscute prin  crearea unui nou fişier electronic la care se va asigura accesul direct şi nerestricţionat.

Atenţie! Se răspunde şi la solicitările de clarificări care nu au fost transmise în timp util, numai dacă perioada necesară pentru elaborarea şi transmiterea răspunsului face posibilă primirea acestuia de către operatorii economici înainte de data limită de depunere a ofertelor.  
4. Reguli de comunicare şi transmitere a datelor

· Orice comunicare, solicitare, informare, notificare şi altele asemenea trebuie să se transmită în scris.
· Orice document scris trebuie înregistrat în momentul transmiterii şi  în momentul primirii.
Atenţie! Trebuie asigurată integritatea şi confidenţialitatea informaţiilor şi datelor pe parcursul comunicării, transmiterii şi stocării .

Documentele scrise pot fi transmise prin oricare din următoarele modalitaţi:

· prin poştă;

·  prin fax;
·  prin mijloace electronice ;
·  prin orice combinaţie a celor de mai sus.


Atenţie! Prin documentaţia de atribuire se pot impune modalităţile de comunicare utilizate pe parcursul procedurii, dar acestea nu trebuie să restricţioneze accesul operatorilor economici la procedură.

Atenţie! Instrumentele utilizate pentru comunicarea electronică, precum şi caracteristicile lor tehnice trebuie să fie disponibile în mod facil oricărui operator economic şi să asigure interoperabilitatea cu tehnologiile uzuale de informare şi comunicare.
· Documentele transmise prin mijloace electronice le sunt aplicabile prevederile legale privind  semnatura electronică.
· Operatorul economic poate transmite o solicitare de participare:

· în scris   - prin poştă;

· prin fax;
·  prin mijloace electronice ;
· prin orice combinaţie a celor de mai sus

· sau prin telefon.


Atenţie! Când participarea este solicitată prin telefon, trebuie confirmată în scris cât  mai curând posibil.


Atenţie! Dacă solicitarea de participare este transmisă prin fax se poate solicita confirmarea acesteia prin scrisoare transmisă prin poşta sau prin mijloace electronice, într-un termen rezonabil.

5. Reguli de participare şi de evitare a conflictului de interese

Participarea

•
Orice operator economic, indiferent de naţionalitate, are dreptul de a participa la procedura de atribuire:

· individual,

 sau 

îîntr-un grup de operatori.

Atenţie!  Nu poate fi exclus dintr-o procedură, operatorul economic care, potrivit legii statului în care este stabilit, este abilitat să presteze o anumită activitate, pentru singurul motiv că, în conformitate cu legislaţia natională, acest tip de activitate poate fi prestat numai de către persoane juridice sau numai de către persoane fizice.

În funcţie de etapa la care participă în cadrul procedurilor de atribuire operatorii economici pot avea calitatea de: 

· ofertant, dacă depune oferta;

· candidat, dacă depune candidatura în cazul unei proceduri de licitaţie restrânsă, negociere sau dialog competitiv;

· concurent, dacă prezintă un proiect în cadrul unui concurs de soluţii.
Participarea operatorilor economici într-un grup de operatori se poate realiza ca:

· asociat, sau

· subcontractant

Asocierea
· Mai mulţi operatori economici au dreptul de se asocia cu scopul de a depune candidatura sau oferta comună, fără a exista obligaţia legalizării
· Legalizarea asocierii se poate solicita numai dacă oferta comună este declarată căştigătoare şi o astfel de solicitare reprezintă o condiţie necesară pentr îndeplinirea viitorului contract.
 Atenţie! În cazul prezentării la o procedură a unui operator economic (IMM) într-o asociere, facilităţile oferite din postura în care se află nu se iau în considerare decât după analiza asociaţiei ca entitate juridică şi numai în funcţie de acestea se decide acceptarea luării în consideraţie a facilităţilor.
Subcontractarea

· Ofertantul are dreptul de a include în propunerea tehnică posibilitatea de a subcontracta o parte din contractul respectiv.
· Dacă se solicită, ofertantul are obligaţia de a preciza:

–
partea/părţile din contract pe care intenţionează să le subcontracteze şi 

–datele de recunoaştere ale subcontractanţilor
Notă: Ofertantul rămâne pe deplin răspunzător în ceea ce priveşte modul de îndeplinire a viitorului contract de achiziţie publică.

Atenţie! Intreprinderile afiliate în raport cu o anumită persoană juridică au dreptul de a participa în cadrul aceleiaşi proceduri de atribuire, dar numai în cazul în care participarea nu este de natură să distorsioneze competiţia. 
Exemplu: În cadrul aceleiaşi proceduri de atribuire trebuie excluse şi implicit se va anula procedura, dacă sunt depuse numai oferte de către o intreprinderea mamă şi separat de către o filiala a sa.  

Prin ofertă se înţelege actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară şi propunerea tehnică.
Notă: Oferta se elaborează în conformitate cu prevederile din documentaţia de atribuire şi cuprinde propunerea tehnică şi propunerea financiară.

Prin ofertă alternativă se înţelege acea ofertă care se poate abate într-o anumită masură de la cerinţele documentaţiei de atribuire şi pe care ofertanţii o pot depune numai în cazul în care criteriul de atribuire este „cea mai avantajoasă oferta din punct de vedere economic”.  
Notă: Se precizează în anunţul de participare, în mod explicit, dacă este permisă depunerea de oferte alternative. 
Dacă aceasta precizare lipseşte, ofertele alternative nu se pot lua în considerare.
Prin ofertă comună se înţelege oricare ofertă depusă de mai mulţi operatori economici asociaţi în vederea participării la procedura de atribuire.
Atenţie! Un operator economic/asociaţie de operatori economici nu are dreptul să depună mai multe oferte în cadrul aceleiaşi proceduri.

Prin candidatură se înţelege documentele prin care un candidat îşi demonstrează:

- situaţia personală, 
- capacitatea de exercitare a activităţii profesionale, 
- situaţia economică şi financiară, 
- capacitatea tehnică şi profesională, în vederea obţinerii invitaţiei de participare pentru depunerea ulterioară a ofertei, în cazul aplicării unei proceduri de licitaţie restrânsă, negociere sau dialog competitiv.

Interdicţii

Operatorul economic nu are dreptul, în cadrul aceleiaşi proceduri să:

– participe în două sau mai multe asocieri;

–depună o candidatură/oferta individuală şi o altă candidatură/oferta comuna;

–să depună o oferta individuală şi să fie nominalizat ca subcontractant în cadrul unei alte oferte.
Operatorul  economic nu poate depune în cadrul aceleiaşi proceduri decât o singură ofertă.

Atenţie! În cazul etapei a doua a licitaţiei restrânse sau negocierii cu anunţ prealabil de participare, candidaţii selectaţi  nu  au dreptul de a se asocia sau de a participa ca subcontractanţi.

De asemenea, un candidat neselectat nu poate participa în calitate de subcontractant sau asociat la etapei a doua a licitaţiei restrânse sau negocierii cu anunţ prealabil de participare.

Recomandare: În cazul în care la o procedură sunt depuse două oferte, din care una de către o asociere formată din firma “X” şi “Y”  şi cealaltă de o firmă “Z”, având ca subcontractant pe “Y”, atunci autoritatea contractantă este îndreptăţită să respingă ambele oferte pentru cauză imorală.
Atenţie! Persoana fizică sau juridică care a participat la întocmirea documentaţiei de atribuire, are dreptul de a fi ofertant, ofertant asociat sau subcontractant, numai în cazul în care implicarea să în elaborarea documentaţiei de atribuire nu este de natură să distorsioneze concurenţa.
Limitarea participării

•  Autoritatea contractantă are dreptul de a impune ca participarea la procedura de atribuire să fie permisă numai: 
· unor ateliere protejate 

· acelor ofertanţi care se angajează să îndeplinească contractul în contextul unor programe de angajare protejată, în cadrul cărora majoritatea angajaţilor implicaţi sunt persoane cu dizabilităţi care, prin natura sau gravitatea deficienţelor lor, nu pot exercita o activitate profesională în condiţii normale.

Notă: Decizia de limitare a participării trebuie să fie precizată explicit în anunţul/invitaţia de participare.

Conflictul de interese


Un conflict de interese reprezintă situaţia în care angajatui public are un interes personal care ar putea influenta în mod necorespunzator îndeplinirea sarcinilor şi obligaţiilor sale de serviciu.

Conflictele de interese apar atunci cand salariaţii sau oficialii din sectorul public sunt influenţaţi sau par a fi influenţaţi de interese personale atunci când îşi desfasoară activitatea.


Perceperea unui conflict de interese aparent poate fi la fel de dăunatoare ca şi un conflict existent, pentru ca subminează încrederea publicului în integritatea instituţiei implicate şi a funcţionarilor săi. 


Conflictul de interese poate fi impărţit în interese:

· financiare
·  ne-financiare 

Interesele financiare pot implica un câştig actual sau potenţial care poate fi obţinut cu ajutorul unui funcţionar public, oficial guvernamental, sau al unei persoane alese prin vot, sau prin intermediul unui membru al familiilor acestor categorii de persoane, care au proprietăţi, deţin acţiuni, sau au o anumită poziţie într-o societate care participă la o procedura de achiziţie publică, acceptă cadouri sau alte atenţii sau primesc un venit dintr-o a doua slujbă.


Beneficiul nu reprezintă neaparat o cantitate de bani care trece din mână în mână, poate să însemne şi o creştere a valorii proprietăţii datorită unei decizii favorabile emise în acest scop sau datorită alegerii unui anumit operator economic drept câştigător a unei proceduri de achiziţie publică. 

Interesele ne-financiare de obicei duc la apariţia puterii politice  sau a unui control sporit. Ele pot apare din relaţii personale sau de familie, sau din implicarea în activităţi sportive, sociale sau culturale.


În ordonanţă se precizează în mod clar câteva situaţii ce pot duce la apariţia conflictului de interese.

Astfel, pentru evitarea intrării în conflict de interese:

· Persoana fizică sau juridică care a participat la întocmirea documentaţiei de atribuire are dreptul de a fi:



- ofertant, 


- ofertant asociat


- subcontractant, dar numai în cazul în care este în măsură să demonstreze că implicarea sa în elaborarea documentaţiei de atribuire, nu este de natura să distorsioneze competiţia. 

· Persoanele fizice sau juridice care sunt implicate direct în procesul de verificare sau evaluare a candidaturilor, respectiv ofertelor, nu au dreptul de a fi:



-  candidat, 


- ofertant, 


- ofertant asociat 


- subcontractant, sub sancţiunea excluderii din procedura de atribuire.

Incompatibilităţi

Nu au dreptul să fie implicaţi în procesul de verificare, respectiv evaluare a candidaturilor, respectiv ofertelor următoarele persoane:

· soţ/sotie, rudă sau afin, până la gradul al patrulea inclusiv, cu persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi;

·  persoane care deţin părţi sociale, părţi de interes sau acţiuni din capitalul subscris al unuia dintre ofertanţi/candidaţi;

· persoane aflate îintr-o situaţie care, în mod obiectiv, induce dubii cu privire la asigurarea imparţialităţii pe parcursul procesului de verificare/evaluare a candidaturilor/ ofertelor.


După numirea comisiei de evaluare, membrii acesteia sunt obligaţi să dea o declaraţie de interese, imparţialitate şi confidenţialitate.

Modelul declaraţiilor confidenţialitate şi  impaţtialitate este prezentată în Formularul nr. 12 “Declaraţie de confidenţialitate şi imparţialitate”.  


Atentie ! Contractantul nu are dreptul de a angaja, în scopul îndeplinirii contractului de achiziţie publicî persoane fizice sau juridice care:

· au participat la întocmirea documentaţiei de atribuire
· au fost implicate în procesul de verificare/evaluare a candidaturilor/ofertelor depuse în cadrul aplicării unei proceduri de atribuire, 

pe parcursul unei perioade de cel puţin 12 luni de la încheierea contractului, sub sancţiunea nulităţii contractului respectiv pentru cauza imorală.

Nu este întotdeauna uşor să hotărăşti când interesul personal şi datoria publică sunt sau ar putea să fie în conflict unul cu celalalt. 


Toată lumea are interese personale, importante pentru ei sau pentru cei apropiaţi. Persoanele care lucrează în sectorul public nu pot întotdeauna evita situaţiile când aceste interese intră în conflict cu deciziile pe care le iau sau cu activitatea lor.

Faptul  că există asemenea interese nu reprezintă neaparat o problemă, cel mai important lucru este cum sunt ele abordate. 

Integritatea instituţiei publice şi a salariatilor săi va fi protejată şi riscul apariţiei corupţiei va fi redus dacă instituţia are politici şi proceduri de rezolvare a potenţialelor conflicte de interese.

Etapa 4

Derularea procedurii de atribuire 
a contractelor de achiziţie publică
1. Primire cadidaturi şi selectare/preselectare candidaţi, dacă este cazul


Candidaturile se depun numai în cazul aplicării procedurilor de licitaţie restrânsă, dialog competitiv sau negociere.

Termene acordate pentru depunerea candidaturilor


Pentru depunerea candidaturilor se acordă o perioadă de cel puţin  37  de zile de la data transmiterii spre publicare a anunţului de participare.  

Posibilităţi de reducere a termenelor 
În cazul licitaţiei restrânse, perioada de timp cuprinsă între data transmiterii spre publicare a anunţului de participare la etapa de selectare a candidaţilor şi data limită de depunere a candidaturilor poate fi redusă după cum urmează: 
1. Dacă:

· valoarea estimată a contractului este mai mare decât pragurile pentru publicarea în Jurnalul Oficial al Uniunii Europene (art. 55 din ordonanţă):

Atunci:

                                                                                -zile-

	Termenul minim  care poate fi acordat pentru depunerea candidaturilor
	Termenul minim nu poate fi respectat din motive de urgenţă
	Dacă se transmite electronic

la JOUE
	Dacă se transmite electronic

la JOUE, iar perioada minimă nu poate fi respectată din motive de urgenţă

	37
	15
	30
	10


2. Dacă:

· valoarea estimată a contractului este egală sau mai mică  decât pragurile pentru publicarea în Jurnalul Oficial al Uniunii Europene, 

Atunci:





                        -zile -

	Termenul minim  care poate fi acordat pentru depunerea candidaturilor dacă se  transmite în SEAP 

	16


Reducere termene în cazul dialogului competitiv:

Perioada de timp cuprinsă între data transmiterii spre publicare a anunţului de participare la etapa I a procedurii şi data limită de depunere a candidaturilor poate fi redusă după cum urmează: 

1. Dacă:

· valoarea estimată a contractului este mai mare decât pragurile pentru publicarea în Jurnalul Oficial al Uniunii Europene:
Atunci:

	Termenul minim  care poate fi acordat pentru depunerea candidaturilor
	Dacă se transmite electronic la

JOUE

	37 
	30


2. Dacă:

· valoarea estimată a contractului este egală sau mai mică  decât pragurile pentru publicarea în Jurnalul Oficial al Uniunii Europene:
Atunci:

	Termenul minim  care poate fi acordat pentru depunerea candidaturilor, dacă se  transmite în SEAP

	30


Reducere termene în cazul negocierii cu anunţ de participare:

Perioada de timp cuprinsă între data transmiterii spre publicare a anunţului de participare la etapa I a procedurii şi data limită de depunere a candidaturilor poate fi redusă după cum urmează: 

1. Dacă:

· valoarea estimată a contractului este mai mare decât pragurile pentru publicarea în Jurnalul Oficial al Uniunii Europene, atunci:
                                                                                -zile-

	Termenul minim  care poate fi acordat pentru depunerea candidaturilor
	Perioada nu poate fi respectată din motive de urgenţă 
	Dacă se transmite electronic

la JOUE
	Dacă se transmite electronic

la JOUE, iar perioada nu poate fi respectată din motive de urgenţă

	37
	15
	30
	10


2. Dacă:

· valoarea estimată a contractului este egală sau mai mică  decât pragurile pentru publicarea în Jurnalul Oficial al Uniunii Europene, 
Atunci:





                        -zile -

	Termenul minim  care poate fi acordat pentru depunerea candidaturilor, dacă se  transmite în SEAP

	12


Atenţie! Selectarea candidaţilor se realizează folosindu-se criterii obiective şi nediscriminatorii referitoare numai la capacitatea tehnică şi cea economico- financiară.

2. Derularea rundelor de discuţii, dacă este cazul

Rundele de discuţii se derulează în cazul procedurilor de dialog competitiv şi negociere.

Acestea se iniţiază prin transmiterea unei invitaţii de participare, concomitent, tuturor candidaţilor admişi.

Invitaţiile de participare trebuie să conţină:

· referinţe privind anunţul de participare publicat;

· adresa la care vor avea loc discuţiile;

· data lansării sesiunilor de discuţii;

· limba/limbile în care se vor derula discuţiile;
· precizări privind documentele suplimentare ce trebuie depuse în vederea verificării declaraţiilor date sau completării documentelor prezentate în prima etapă.
Atenţie! Este interzisă invitarea la etapa a doua a dialogului competitiv sau negociere a unui operator economic care nu a depus candidatura în prima etapă sau care nu a îndeplinit criteriile de preselecţie.
3. Termene minime pentru elaborarea ofertelor
Licitaţie deschisă

Pentru depunerea ofertelor se acordă o perioadă de cel puţin 52 de zile de la data transmiterii spre publicare a anunţului de participare.

Reducere termene:

Perioada de timp cuprinsă între data transmiterii spre publicare a anunţului de participare şi data limită de depunere a ofertelor poate fi redusă după cum urmează: 

1. Dacă:

· valoarea estimată a contractului este mai mare decât pragurile pentru publicarea în Jurnalul Oficial al Uniunii Europene:

·  nu a fost publicat un anunţ de intenţie

Atunci

-zile-

	Termenul minim  care poate fi acordat pentru depunerea ofertelor
	Dacă se transmite electronic

la JOUE
	Dacă documentaţia este  accesibilă  în SEAP
	Dacă se transmite electronic la JOUE, iar  documentaţia este accesibilă în SEAP

	52
	45
	47
	40


2. Dacă:

· valoarea estimată a contractului este mai mare decât pragurile pentru publicarea în Jurnalul Oficial al Uniunii Europene:

· a fost publicat un anunţ de intenţie

Atunci:











          -zile-

	Termenul minim  care poate fi acordat pentru depunerea ofertelor
	Dacă se transmite         electronic la

JOUE
	Dacă documentaţia este accesibilă în SEAP
	Dacă se transmite electronic la JOUE, iar  documentaţia este accesibilă în SEAP

	36 
	29
	31
	24


3. Dacă:

· valoarea estimată a contractului este mai mică sau egală cu pragurile pentru publicarea în Jurnalul Oficial al Uniunii Europene

· există doar obligaţia publicării anunţului de participare în SEAP

Atunci:

	Termenul minim  care poate fi acordat pentru depunerea ofertelor, dacă se  transmite în SEAP
	Dacă documentaţia este accesibilă 

în SEAP

	28
	23


Licitaţie restrânsă

În cazul licitaţiei restrânse ofertele se depun la etapa a II- a a acestei proceduri, după ce s-a realizat într-o primă etapă selectarea candidaţilor.

Etapa de evaluare a ofertelor se iniţiază prin transmiterea unei invitaţii de participare operatorilor economici selectaţi în prima etapă, însoţită de documentaţia de atribuire.


Invitaţia de participare trebuie transmisă cu cel puţin  40  de zile înainte de data limită de depunere a ofertelor.

Reducere termene:

Perioada de timp cuprinsă între data transmiterii invitaţiei de participare la etapa a II-a  a procedurii şi data limită de depunere a ofertelor poate fi redusă după cum urmează: 

1. Dacă:

· valoarea estimată a contractului este mai mare decât pragurile pentru publicarea în Jurnalul Oficial al Uniunii Europene;

· nu a fost publicat un anunţ de intenţie

Atunci:

-zile-
	Termenul minim  care poate fi acordat pentru depunerea ofertelor
	Dacă perioada minimă nu poate fi respectată din motive de urgenţă
	Dacă documen-

taţia este accesibilă în SEAP
	Dacă se transmite electronic

la JOUE, iar perioada minimă nu poate fi respectată din motive de urgenţă

	40
	12
	35


	12


2. Dacă:

· valoarea estimată a contractului este mai mare decât pragurile pentru publicarea în Jurnalul Oficial al Uniunii Europene;

·  a fost publicat un anunţ de intenţie

Atunci:
                   -zile-

	Termenul minim  care poate fi acordat pentru depunerea ofertelor
	Dacă perioada minimă nu poate fi respectată din motive de urgenţă

	22
	12


3. Dacă:

· valoarea estimată a contractului este egală sau mai mică decât pragurile pentru publicarea în Jurnalul Oficial al Uniunii Europene;

Atunci:
-zile -

	Termenul minim  care poate fi acordat pentru depunerea ofertelor
	Dacă documentaţia este  accesibilă   în SEAP
	Dacă perioada minimă  nu poate fi respectată din motive de urgenţă

	22
	17
	12


Dialog competitiv

În cazul aplicării procedurii de dialog competitiv, data limită pentru depunerea ofertelor finale se stabileşte de comun acord cu candidaţii preselectaţi  în cadrul rundelor de dialog. 

Se transmite o invitaţie de participare la etapa de evaluare a ofertelor finale care trebuie să conţină:

· referinţe privind anunţul de participare publicat;
· data limită stabilită pentru depunerea ofertelor;

· adresa la care se transmit ofertele;
· limba/limbile în care trebuie elaborate ofertele;
· data deschiderii ofertelor;

· precizări referitoare la prezentarea unor documente suplimentare.
Negociere


În cazul aplicării procedurii de negociere, oferta finală se depune în ultima sedinţă de negociere stabilită de către autoritatea contractantă.

Cererea de oferte


Invitaţia de participare trebuie trimisă spre SEAP cu cel puţin  10  de zile înainte de data limită de depunere a ofertelor.

Perioada de timp cuprinsă între data transmiterii invitaţiei de participare şi data limită de depunere a ofertelor poate fi modificată după cum urmează: 

-zile-

	Dacă invitaţia de participare este transmisă operatorilor economici
	Dacă invitaţia de participare este publicată în SEAP


	Dacă documentaţia este accesibiă în SEAP

	12
	10 
	6


Concursul de soluţii

Pentru depunerea ofertelor se acordă o perioadă de cel puţin 52 de zile de la data transmiterii spre publicare a anunţului de participare. 

Atenţie! Numărul de zile dintre data publicării anunţului de participare şi data depunerii proiectelor trebuie să fie stabilit astfel încât operatorii economici să beneficieze de o perioadă rezonabilă pentru elaborarea acestora. 

4. Primire oferte
Pot participa la procedură şi operatorii economici care nu au achiziţionat direct documentaţia de atribuire. 

Operatorul economic are dreptul de a transmite oferta:

· numai prin poştă

· şi implicit direct la sediul autorităţii sau la altă adresă specificată

 
Atenţie! Oferta poate fi transmisă şi prin mijloace electronice dacă autoritatea contractantă prevede acest lucru.

Atenţie! Solicitările de participare şi/sau ofertele pot fi transmise prin mijloace electronice, numai dacă :

· informaţiile referitoare la posibilităţile specifice de transmitere electronică, inclusiv criptarea, sunt disponibile pentru orice operator economic interesat;
· dispozitivele electronice de recepţionare garantează în mod corespunzător integritatea şi confidenţialitatea datelor recepţionate;
· operatorii economici trebuie să transmită înainte de data limită de transmitere documentele, certificatele, declaraţiile şi altele asemenea solicitate în cazul în care acestea nu sunt disponibile în format electronic.

Prin garantarea integrităţii şi confidenţialităţii datelor recepţionate se întelege faptul că dispozitivele electronice, prin caracteristicile tehnice pe care le deţin şi/sau prin procedurile specifice utilizate, permit îndeplinirea în mod cumulativ a cel puţin următoarelor condiţii:
· poate fi determinat cu precizie momentul exact al primirii ofertelor sau solicitărilor de participare precum şi, dacă este cazul, a unor planuri/proiecte;

· înainte de data limită de transmitere a datelor, nici o persoană nu are acces la datele transmise;
·  accesul neautorizat este clar detectabil;

·  numai persoane autorizate au dreptul de a stabili sau modifica data de vizualizare a datelor recepţionate;
· accesul la datele recepţionate este posibil, în toate etapele procesului, numai printr-o acţiune simultană a cel puţin două persoane sau sisteme autorizate şi numai după data de vizualizare stabilită; 
·  dupa data de vizualizare a datelor recepţionate, accesul la datele respective rămâne posibil numai pentru persoanele autorizate să vizualizeze datele respective.
5. Desfăşurarea sedinţei de deschidere


Ofertele se deschid la data şi locul indicate în anunţul de participare şi în documentaţia de atribuire. 


Orice ofertant are dreptul de a fi prezent la sedinţa de deschidere a ofertelor.
În prima etapă a licitaţiei restrânse, dialogului competitiv şi a negocierii prezenta candidaţilor nu este obligatorie.

Atenţie!  Comisia de evaluare nu are dreptul de a respinge o ofertă având ca singură motivaţie absenţă de la deschidere a ofertantului care a depus oferta respectivă.


În cadrul sedinţei de deschidere a ofertelor, comisia de evaluare verifică modul de respectare a regulilor formale de depunere şi prezentare a ofertelor şi a documentelor care le însoţesc.

Notă! Autoritatea contractantă are obligaţia de a transmite procesul verbal de  deschidere şi celorlalţi ofertanţi participanţi la procedură, dar ai căror reprezentanţi nu au fost prezenţi la deschidere.

Plicurile vor fi deschise de către preşedintele comisiei de evaluare care are obligaţia de a anunţa următoarele informaţii:
· denumirea (numele) ofertanţilor;
·  modificările şi retragerile de oferte;
· existenţa garanţiilor de participare;
·  elementele principale ale propunerilor financiare, inclusiv preţul;
· cursul de referinţă care va sta la baza comparării preţurilor la evaluarea ofertelor prezentate într-o altă monedă;  

· propuneri de oferte alternative (dacă este cazul);
· orice alte detalii şi precizări pe care comisia de evaluare le consideră necesare.


Atenţie! Nici o ofertă nu poate fi respinsă în cadrul sedinţei de deschidere, cu excepţia ofertelor întârziate şi a celor care nu fac dovada constituirii garanţiei pentru participare. 

Orice decizie cu privire la calificarea ofertanţilor, respectiv candidaţilor sau, după caz, cu privire la evaluarea ofertelor, va fi luată de către comisia de evaluare în cadrul unor şedinţe ulterioare şedinţei de deschidere a ofertelor.


Comisia de evaluare va întocmi un proces - verbal de deschidere către trebuie să includă informaţiile anunţate de către preşedintele comisiei.


Procesul verbal privind şedinţa de deschidere a ofertelor va fi semnat de către membrii comisiei şi de către reprezentanţii ofertanţilor care sunt prezenţi la deschiderea ofertelor.

Modelul procesului –verbal privind şedinţa de deschidere a ofertelor se găseşte în Formularul nr. 13 „Proces-verbal de deschidere a ofertelor”.

6. Modul de lucru al comisiei de evaluare
Atenţie! La întrunirile comisiei de evaluare au dreptul de a participa numai membrii acesteia.

Membrii comisiei de evaluare sunt nominalizaţi, de regulă, din cadrul compartimentului intern de achiziţii.

Modul de lucru al comisiei de evaluare este stabilit de către preşedintele comisiei, de comun acord cu membrii acesteia.
Persoana respeonsabilă pentru atribuirea contractului este preşedintele comisiei.

Se are în vedere calendarul estimativ de aplicare a procedurii şi perioada solicitată pentru valabilitatea ofertelor.

Atenţie! Orice decizie a comisiei de evaluare trebuie să întrunească votul a cel puţin 2/3 dintre membrii săi.


Dacă  stabilirea ofertei câştigătoare se face pe bază de punctaj, votul membrilor comisiei de evaluare se reflectă prin punctajul individual acordat fiecărei oferte în parte.

Atenţie! Dacă există divergenţe de păreri între membrii comisiei de evaluare şi decizia nu întruneşte votul a 2/3 dintre membrii săi, atunci preşedintele comisiei va solicita reanalizarea punctelor de divergenţă, în scopul finalizării în timp util a etapei de evaluare a ofertelor şi de stabilire a ofertei câştigătoare. 

Atenţie! În cazul în care comisia de evaluare nu ajunge la un acord, decizia finală se adoptă cu majoritate simplă.


Membrii comisiei de evaluare care nu sunt de acord cu decizia adoptată au obligaţia de a-şi prezenta punctul de vedere în scris, elaborând în acest sens o Notă individuală care se ataşează la Raportul procedurii de atribuire.

7.Examinare şi evaluare oferte

Comisia de evaluare are obligaţia de a desfăşura activităţile de examinare şi evaluare numai la sediul autorităţii contractante.

Solicitare completare documente lipsă

Dacă se constată că unul sau mai mulţi ofertanţi/candidaţi au omis să prezinte anumite documente prin care se confirmă îndeplinirea cerinţelor privind:



- situaţia personală, 


-capacitatea de exercitare a activităţii profesionale, 


- situaţia economică şi financiară, 


- capacitatea tehnică sau profesională, 
comisia de evaluare va solicita ofertanţilor/candidaţilor respectivi completarea documentelor care lipsesc.
Atenţie!  Se acordă un termen rezonabil de timp, de regulă în limita a 72 de ore de la momentul solicitării pentru completarea documentelor lipsă.

Comisia de evaluare va lua toate măsurile necesare astfel încât solicitarea să parvină în timp util ofertanţilor/candidaţilor.

Atenţie! Comisia de evaluare nu are dreptul de a permite şi de a solicita completarea unui document care lipseşte dacă:

· în documentaţia de atribuire a fost menţionat expres faptul că, în caz de neprezentare a respectivului document, nu este permisă completarea ulterioară, neprezentarea având ca efect descalificarea ofertantului/candidatului; 

· ofertantul/candidatul respectiv, deşi cunoştea cerinţele, a omis să prezinte mai mult de 3 dintre documentele solicitate în cadrul documentaţiei de atribuire; 
·  prin acceptarea completării documentului respectiv se creează un avantaj evident în raport cu ceilalţi ofertanţi/candidaţi, aducându-se atingere principiului tratamentului egal.

Corectarea viciilor de formă 

· Viciile de formă ale documentelor şi ofertelor prezentate de către operatorul economic, se remediază de către comisia de evaluare, dar numai cu acceptul acestuia.

Notă: Dacă operatorul economic nu acceptă remedierea acestora, atunci oferta se considera  inacceptabilă. 
 Prin viciu de formă se înţelege o eroare sau omisiune, din cadrul unui document, a cărei corectare nu creează un avantaj evident în raport cu ceilalţi participanti şi nu alterează sensul şi conţinutul informaţiilor existente iniţial în documentul respectiv.

Clarificările  privind propunerea tehnică şi calificarea
· Se stabilesc care sunt: 

-clarificările 
- completările formale 
- confirmările  necesare pentru evaluarea fiecărei oferte.

· Se stabileşte perioada de timp acordată pentru transmiterea clarificărilor. 

Notă: Comunicarea către ofertant privind clarificările necesare  trebuie să fie clară, precisă şi să definească în mod explicit şi suficient de detaliat în ce constă solicitarea comisiei de evaluare. 
Atenţie! Dacă ofertantul nu transmite, în perioada stabilită clarificările solicitate sau în cazul în care explicaţiile prezentate de ofertant nu sunt concludente, oferta sa va fi considerată neconformă.
Notă: Dacă ofertantul modifică, prin răspunsurile pe care le prezintă, conţinutul propunerii tehnice, iar aceasta nu mai răspunde în mod substanţial cerinţelor caietului de sarcini, oferta sa va fi considerată neconformă, 
Nota:  Dacă ofertantul modifică, prin răspunsurile pe care le prezintă, conţinutul propunerii financiare, oferta sa va fi considerată neconformă, cu excepţia situaţiei privind corectarea erorilor aritmetice.
Omisiuni sau neconcordanţe

· Dacă în cadrul propunerii tehnice se constată anumite omisiuni sau neconcordanţe se va considera că aceasta răspunde în mod substanţial cerinţelor prevăzute în caietul de sarcini numai atunci când estimarea valorică a eventualelor omisiuni sau neconcordanţe nu reprezintă mai mult de 3% din valoarea preţului ofertat în cadrul propunerii financiare. 
·  Dacă  în cadrul propunerii tehnice se constată existenţa unor omisiuni sau neconcordanţe a căror estimare valorică nu reprezintă mai mult de 3% din valoarea preţului ofertat în cadrul propunerii financiare, se solicită ofertantului completarea sau remedierea acestora în conformitate cu cerinţele prevăzute în caietul de sarcini. 
Recomandare: În cazul în care se solicită completarea sau remedierea acestei omisiuni, aceasta va putea fi acceptată numai dacă nu se va schimba poziţia în clasament a ofertentului în urma adăugării valorii de 3%.
Notă: Ofertantul nu are dreptul de a condiţiona completarea sau  remedierea omisiunilor sau neconcordanţelor de modificarea propunerii financiare.
Atenţie! Dacă ofertantul nu acceptă completarea sau remedierea omisiunilor sau sau condiţionează acest lucru de modificarea propunerii financiare, atunci oferta sa va fi considerată neconformă. 
Atenţie!  În cazul atribuirii unui contract de furnizare, oferta care conţine o cantitate mai mică decât cantitatea totală solicitată prin caietul de sarcini se consideră ofertă neconformă.

Corectarea erorilor aritmetice

· Erorile aritmetice se pot corecta numai cu acceptul ofertantului. 
· În cazul în care ofertantul nu acceptă corecţia acestor erori, atunci oferta se  considerată a fi  neconformă.
· Erorile aritmetice se corectează după cum urmează:

- dacă există o discrepanţă între preţul unitar şi preţul total,  trebuie luat în considerare preţul unitar, iar preţul total va fi corectat corespunzător;

- dacă există o discrepanţă între litere şi cifre, trebuie luată în considerare valoarea exprimată în litere, iar valoarea exprimată în cifre va fi corectată corespunzător.

Respingerea ofertelor

Atenţie!  Se resping ofertele necorespunzătoare, respectiv cele care sunt: 
- irelevante în raport cu obiectul contractului, sau 

- inacceptabile, sau

- neconforme.
Notă: Se resping şi ofertele care, deşi răspund în mod substanţial cerinţelor prevăzute în caietul de sarcini, estimarea valorică a omisiunilor sau neconcordanţelor, constatate în raport cu cerinţele caietului de sarcini, reprezintă o valoare mai mare decât diferenţa dintre preţul prevăzut în oferta respectivă şi preţul prevăzut în oricare altă ofertă considerată admisibilă de către comisia de evaluare.

Prin ofertă inacceptabilă se înţelege oferta care:

· a fost depusă după data şi ora limită de depunere a ofertelor

· a fost depusă la o altă adresă decât cea stabilită în anunţul de participare

· nu au fost însoţite de garanţia de participare aşa cum a fost solicitată în documentaţia de atribuire

· a fost depusă de un ofertant care nu îndeplineşte cerinţele minime de calificare;
· constituie o alternativă la prevederile caietului de sarcini, alternativă care nu poate fi luată în considerare din următoarele motive:



- în anunţul de participare nu este precizată în mod 


explicit posibilitatea depunerii unor oferte alternative; 



- respectiva ofertă alternativă nu respectă cerinţele 


minime prevăzute în caietul de sarcini;
· conţine în propunerea financiară un preţ care depăşeşte valoarea fondurilor care pot fi disponibilizate pentru îndeplinirea contractului de achiziţie publică respectiv;
· prezintă un preţ neobişnuit de scăzut în raport cu ceea ce urmează a fi furnizat, executat sau prestat, iar justificările primite nu au fost concludente.  

 Prin ofertă neconformă se înţelege oferta care:

· nu satisface cerinţele caietului de sarcini;

· conţine propuneri referitoare la clauzele contractuale care sunt în mod evident dezavantajoase pentru autoritatea contractantă;
·  conţine în cadrul propunerii financiare preţuri care nu sunt rezultatul liberei concurenţe şi care nu pot fi justificate. 
Prin oferta admisibilă se înţelege oferta corespunzatoare din punct de vedere al documentaţiei de atribuire.

Atenţie! Oferta câştigătoare se va desemna din ofertele admisibile.

8. Stabilirea ofertei câştigătoare

· Comisia de evaluare are obligaţia de a stabili oferta câştigătoare, dintre ofertele admisibile, pe baza aplicării criteriului pentru atribuirea contractului de achiziţie publică.
· Dacă criteriul utilizat a fost "oferta cea mai avantajoasă din punct de vedere economic", atunci evaluarea ofertelor se realizează prin acordarea, pentru fiecare ofertă în parte, a unui punctaj rezultat ca urmare a aplicării algoritmului de calcul stabilit în documentaţia de atribuire. 
În cazul în care şi preţurile ofertate sunt egale, atunci autoritatea contractantă are dreptul:


a) fie, de a solicita ofertanţilor care au oferit cel mai mic preţ o nouă propunere financiară în plic închis, caz în care contractul va fi atribuit ofertantului a cărui nouă propunere financiară are preţul cel mai scăzut;


b) fie, de a atribui contractul de achiziţie publică unuia dintre ofertanţii care au oferit cel mai mic preţ, pe baza aplicării unor criterii suplimentare cu caracter exclusiv tehnic.

Notă: Clasamentul se întocmeşte în ordinea descrescătoare a punctajului acordat.

Notă: Punctajul obţinut de fiecare ofertă reprezintă media aritmetică a punctajelor acordate de fiecare membru al comisiei de evaluare în parte. 
· Dacă criteriul utilizat a fost "preţul cel mai scăzut", atunci evaluarea ofertelor se realizează prin compararea preţurilor, fără TVA, a fiecărei oferte în parte şi prin întocmirea, în ordine descrescătoare a preţurilor respective, a clasamentului pe baza căruia se stabileşte oferta câştigătoare.

Atenţie!
Dacă criteriul aplicat pentru atribuirea contractului de achiziţie publică este "oferta cea mai avantajoasă din punct de vedere economic", iar comisia de evaluare a acordat acelaşi punctaj pentru două sau mai multe oferte, atunci autoritatea contractantă are obligaţia de a încheia contractul de achiziţie publică cu ofertantul a cărui oferta are cel mai mic preţ.

Dacă şi preţurile ofertate sunt egale, atunci autoritatea contractantă are dreptul:

· fie, de a solicita ofertaţtilor care au oferit cel mai mic preţ o nouă propunere financiară în plic închis, caz în care contractul va fi atribuit ofertantului a cărui nouă propunere financiară are preţul cel mai scăzut;

· fie, de a atribui contractul de achiziţie publică unuia dintre ofertanţii care au oferit cel mai mic preţ, pe baza aplicării unor criterii suplimentare cu caracter exclusiv tehnic. 

Atenţie! Dacă criteriul aplicat pentru atribuirea contractului de achiziţie publică este "preţul cel mai scăzut" iar două sau mai multe oferte conţin, în cadrul propunerii financiare, acelaşi preţ, autoritatea contractantă are dreptul:

· fie, de a solicita ofertanţilor care au oferit cel mai mic preţ o nouă propunere financiară în plic închis, caz în care contractul va fi atribuit ofertantului a cărui nouă propunere financiară are preţul cel mai scăzut;

· fie, de a atribui contractul de achiziţie publică unuia dintre ofertanţii care au oferit cel mai mic preţ, pe baza aplicării unor criterii suplimentare cu caracter exclusiv tehnic. 

Recomandare: Atunci când alegeţi între două oferte care au acelasi preţ,  puteţi opta pentru oferta care conţine în proporţie mai mare de 50% produse a căror origine - determinată conform prevederilor Regulamentului Consiliului (CEE) nr. 2.913/92 din 12 octombrie 1992, cu modificările ulterioare - este din state membre ale Uniunii Europene sau din ţări terţe cu care Comunitatea Europeană a încheiat acorduri bilaterale sau multilaterale prin care se asigură un acces comparabil întreprinderilor din statele membre pe pieţele ţărilor respective, în detrimentul unei oferte care conţine, în proporţie de mai puţin de 50%, astfel de produse.

Atenţie! Oferta care a fost stabilită câştigătoare nu poate fi modificată şi constituie parte integrantă a contractului de achiziţie publică care urmează să fie încheiat.

Atenţie!
În cazul încheierii unui acord cadru cu mai mulţi operatori economici, aplicându-se criteriul “oferta cea mai avantajoasă din punct de vedere economic”, acordul-cadru se încheie în ordinea descrescatoare a punctajelor.



Dacă se aplica criteriul “preţul cel mai scăzut” acordul cadru se încheie în ordinea crescătoare a preţurilor.


Recomandare: Dacă la procedura de licitatie deschisă se depune o singură ofertă corespunzătoare, atunci autoritatea contractantă este îndreptăţită să atribuie contractul ofertantului respectiv numai dacă preţul reprezintă răspunsul pieţei.


Recomandare: Dacă la procedura de cerere de oferte a cărei publicitate a fost realizată numai prin SEAP se depune o singură ofertă corespunzătoare, atunci autoritatea contractantă este îndreptăţită să atribuie contractul ofertantului respectiv numai dacă preţul reprezintă răspunsul pieţei.
9.  Anularea procedurii de achiziţie publică, dacă este cazul
Atenţie! Decizia de anulare se ia, de regulă, înainte de data transmiterii comunicării privind rezultatul aplicării procedurii de atribuire şi, oricum, înainte de data încheierii contractului.

Procedura de atribuire a contractului se anulează atunci când:

· nu a fost posibilă asigurarea unui nivel satisfăcător al concurenţei, 
Notă: Se consideră un nivel satisfăcător al concurenţei situaţia în care numărul de operatori economici este mai mic decât cel minim prevăzut, pentru fiecare procedură în parte. 

Excepţie face licitaţia deschisă, caz în care atribuirea se poate face chiar dacă a participat un singur ofertant
· au fost depuse numai oferte inacceptabile, neconforme sau necorespunzătoare; 
Notă: Se consideră ofertă necorespunzătoare se înţelege oferta care este considerată a fi inacceptabilă şi/sau neconformă şi care se respinge.

·  au fost depuse oferte care, deşi pot fi luate în considerare, nu pot fi comparate datorită modului neuniform de abordare a soluţiilor tehnice şi/sau financiare;

· abateri grave de la prevederile legislative afectează procedura de atribuire sau este imposibilă încheierea contractului.
Notă : Procedura de atribuire se consideră afectată în cazul în care se îndeplinesc, în mod cumulativ, următoarele condiţii:

· în cadrul documentaţiei de atribuire şi/sau în modul de aplicare a procedurii de atribuire, se constată erori sau omisiuni care au ca efect încălcarea principiilor prevăzute de ordonanţă.

· autoritatea contractantă se află în imposibilitate de a adopta măsuri corective, fără ca acestea sa conducă, la rândul lor, la încălcarea principiilor prevăzute de ordonanţă.

10. Elaborarea raportului privind procedura de atribuire

Raportul procedurii de atribuire trebuie să cuprindă:

· denumirea şi sediul autorităţii contractante;

· obiectul contractului de achiziţie publică/acordului-cadru sau sistemului de achiziţie dinamic;

· dacă este cazul, denumirea/numele candidaţilor participanţi la procedură;

· dacă este cazul, denumirea/numele candidaţilor selectaţi şi neselectaţi, precum şi motivele care au stat la baza selectării sau neselectării respectivilor candidaţi;

· denumirea/numele ofertanţilor participanţi la procedură;

· denumirea/numele ofertanţilor respinşi şi motivele care au stat la baza acestei decizii;

· dacă este cazul, motivele concrete pentru care una sau mai multe dintre oferte au fost respinse ca urmare a considerării preţurilor prezentate ca fiind neobiţnuit de scăzute;

· denumirea/numele ofertantului/ofertanţilor a cărui/caror ofertă a fost declarată câştigătoare şi motivele care au stat la baza acestei decizii;

· în cazul ofertantului/ofertanţilor câştigători, partea din contract pe care acesta/aceştia au declarat că o subcontractează împreuna cu denumirea/numele subcontractanţilor;

· dacă este cazul, justificarea hotârârii de anulare a procedurii de atribuire.
Raportul procedurii de atribuire se înaintează spre aprobare conducătorului instituţiei.


Modelul de Raport al procedurii de atribuire se regăseşte în Formularul 14” Raportul procedurii de atribuire” 

Modul de desfaşurare a fiecărei proceduri se regăseşte în Formularul nr. 15 (A-G) “ Paşi de urmat”
Etapa 5

Atribuirea contractului de achiziţie publică sau incheiere acord-cadru

1. Notificare rezultat


 Autoritatea contractantă are obligaţia de a informa candidaţii/ofertanţii despre deciziile referitoare la:

· atribuirea contractului de achiziţie publică, 
· încheierea acordurilor-cadru, 
· admiterea într-un sistem de achiziţie dinamic 

· dacă este cazul, anularea procedurii de atribuire şi eventuala iniţiere ulterioară a unei noi proceduri.

 Notă: Comunicarea se realizează în scris şi nu mai târziu de 3 zile lucrătoare de la emiterea deciziilor respective. 
Atenţie! Comunicarea se transmite şi prin fax sau prin mijloace electronice. 



Dacă aceasta nu se realizează şi prin fax sau mijloace electronice atunci perioada de aşteptare inaintea semnării contractului se majorează cu 3 zile lucrătoare.


 Ofertantul/ofertanţii câştigator/câştigători se informeaza cu privire la acceptarea ofertei/ofertelor prezentate.

Ofertanţii/candidaţii care au fost respinşi sau a căror ofertă nu a fost declarată câştigătoare se informează asupra motivelor care au stat la baza deciziei respective, după cum urmează: 

· fiecărui candidat respins, motivele concrete care au stat la baza deciziei de respingere a candidaturii sale;
· pentru fiecare oferta respinsă, motivele concrete care au stat la baza deciziei de respingere.

Notă: Se  detaliază argumentele în temeiul cărora oferta a fost considerată inacceptabilă, neconformă sau necorespunzătoare, îndeosebi elementele ofertei care nu au corespuns cerinţelor de funcţionare şi performanţă prevăzute în caietul de sarcini.

· fiecărui ofertant care a prezentat o ofertă acceptabilă, conformă si corespunzătoare, dar care nu a fost declarată castigătoare, caracteristicile şi avantajele relative ale ofertei/ofertelor câstigătoare în raport cu oferta sa, numele ofertantului căruia urmează să i se atribuie contractul de achiziţie publică sau, după caz, ale ofertanţilor cu care urmează să se încheie un acord- cadru.


Notă: Autoritatea contractantă este indreptaţită a nu comunica anumite informaţii, dar numai în situaţia în care divulgarea acestora:

· ar conduce la neaplicarea unei prevederi legale, 
· ar constitui un obstacol în aplicarea unei prevederi legale,

· ar fi contrară interesului public,
· ar prejudicia interesele comerciale legitime ale operatorilor economici, publici sau privaţi,  
· ar prejudicia concurenţa loială dintre aceştia.

Atenţie! Comunicarea către ofertantul/ofertanţii declaraţi caştigători trebuie să conţină şi invitaţia pentru semnarea contractului, sau după caz, a acordului –cadru.
Modelul de comunicare privind rezultatul procedurii de atribuire este prezentat în Formularul nr. 16 (A,B)  “Comunicarea privind rezultatul procedurii de atribuire”

2. Perioada de aşteptare


Contractul de achiziţie publică se semnează după o perioadă de aşteptare. Perioada de aşteptare poate fi utilizată de persoanele care se simt lezate de un act al autorităţii contractante în legatură cu procedura de achiziţie publică, pentru a-l contesta.


În cazul contractelor a căror valoare este mai mare sau egală cu pragul prevăzut la art. 124 din ordonanţa perioada de asteptare până la semnarea contractului este de 15 zile de la notificarea rezultatului.


În cazul contractelor a căror valoare este mai mic decât pragul prevăzut la art. 124 din ordonanţa perioada de aşteptare până la semnarea contractului este de 7 zile de la notificarea rezultatului.

3. Soluţionare contestaţii
· Situaţie premisă pentru naşterea litigiilor este creată de orice act al autorităţii contractante care incalcă dispoziţiile legale în materia achiziţiilor publice. 
· Este act al autorităţii contractante:

· orice act administrativ;

· lipsa emiterii unui act administrativ sau al oricărui alt act, refuzul de a-l emite 

· orice alt act, altele decât cele de mai sus, care produce sau poate produce efecte juridice.

· Subiectul activ - persoana care se consideră vătămată într-un drept al său ori intr-un interes legitim -  poate fi orice persoană care indeplineşte, în mod cumulativ, următoarele condiţii: 

· are un interes legitim în legătură cu un anumit contract de achiziţie publică pentru a cărui atribuire se aplică prevederile ordonanţei;
·  a suferit, sufera sau risca sa sufere un prejudiciu, ca o consecinta a unui act al autoritatii contractante, de natura sa produca efecte juridice.
· Opţiunile de valorificare a dreptului sau interesului legitim afectat sunt:

· calea administrativ-jurisdicţională prin adresare Consiliului Naţional de Soluţionare a Contestaţiilor-(Consiliu), în condiţiile ordonanţei
sau 

· în justiţie, în condiţiile legii contenciosului-administrativ.
· Obiectul contestaţiei constă în pretenţia concretă dedusă judecăţii şi poate fi, după caz:

· anularea actului;

· obligarea autorităţii contractante de a emite un act; 

· obligarea autorităţii contractante de a lua orice alte măsuri necesare pentru remedierea actelor ce afectează procedura de atribuire. 

· Competenţa de soluţionare contestaţii este dată de opţiunea părţii vătămate:
· fie, Consiliului; 
· fie, instanţei de judecată.
· Consiliul este competent:
· să soluţioneze contestaţiile formulate în cadrul procedurii de atribuire înainte de incheierea contractului;

· să se pronunţe asupra legalităţii procedurilor şi operaţiunilor desfăşurate în atribuirea unui contract de achiziţie publică;

· să emită opinie asupra litigiului dedus judecăţii dacă instanţa de judecată solicită acest lucru.
Notă: Consiliul, în exercitarea atribuţiilor sale, adoptă decizii.

· Instanţa de judecată are competenţă exclusivă in soluţionarea:
· litigiilor privind acordarea de despăgubiri; 
· litigiilor apărute după încheierea contractului de achiziţie publică.
Atenţie! Despăgubirile se solicită numai prin acţiune în justiţie, în conformitate cu dispoziţiile legii contenciosului-administrativ.

· Procedura de soluţionare a contestaţiilor se desfasoară cu respectarea principiilor:
· legalităţii, 
· celerităţii,
· contradictorialităţii 
·  a dreptului la apărare.
Contestaţia

· Contestaţia se formulează în scris de către partea care se consideră vătămată.

· Participanţii în cadrul aceleiaşi proceduri de atribuire se pot asocia la contestaţie printr-o cerere proprie care trebuie să conţină toate elementele prevăzute pentru contestaţie.

· Contestaţia trebuie să conţină următoarele elemente:
· numele, domiciliul sau reşedinţa contestatorului, ori pentru persoanele juridice, denumirea, sediul lor şi  codul unic de înregistrare. În cazul persoanelor juridice se vor indica şi persoanele care le reprezintă şi în ce calitate; 
· denumirea şi sediul autorităţii contractante;
· denumirea obiectului contractului de achiziţie publică şi procedura de atribuire aplicată;
· obiectul contestaţiei;
· motivarea în fapt şi în drept a cererii;
· mijloacele de probă  pe care se sprijină contestaţia, în măsura în care este posibil; 
· semnătura părţii sau a reprezentantului persoanei juridice.

Modelul  de contestaţie este prevăzut în Formularul nr. 17 „Contestaţie” 

· Contestaţiei i se va ataşa copia actului atacat, în cazul în care acesta a fost emis, precum şi copii după alte înscrisuri, dacă acestea sunt disponibile.
· O copie a contestaţiei şi a inscrisurilor ataşate, dacă acestea sunt disponibile, va fi transmisă de către contestator autorităţii contractante.

Notă: Dacă Consiliul apreciază că în contestaţie nu sunt cuprinse toate informaţiile necesare, atunci acesta va cere contestatorului, ca, în termen de 5 zile de la înştiinţare, să completeze contestaţia. 

Dacă contestatorul nu se conformează obligaţiei impuse de Consiliu, contestaţia va fi respinsă.
· Participanţii la procedura de atribuire trebuie să fie înştiinţaţi de către autoritatea contractantă, în termen de 5 zile de la primirea notificării privind contestaţia.
· Contestaţia poate fi depusă în toate fazele procedurii de atribuire şi împotriva oricărui act al autoritătii contractante în termenul  de depunere prevăzut de ordonanţă.

· Termenul de depunere al contestaţiei se calculează de la data luării la cunoştinţă de către contestator despre un act al autorităţii contractante pe care acesta îl consideră nelegal. 
· Termenul de depunere al contestaţiei este de cel mult:

· 10 zile, în cazul în care valoarea estimată a contractului este mai mare decât:

·  40.000 euro pentru contractul de furnizare şi contractul de servicii,
· 250.000 euro pentru contractul de lucrări
· 5 zile, în cazul în care valoarea estimată a contractului este egală sau mai mică decât:

· 40.000 euro pentru contractul de furnizare şi contractul de servicii,
· 250.000 euro pentru contractul de lucrări.
Notă: Termenul se ia în calcul de la data luării la cunoştinţă de către  contestator a actului invocat ca nelegal. 
Atenţie! Contestaţiile formulate în cadrul aceleiaşi proceduri de atribuire vor fi conexate de către Consiliu. 

· Autoritatea contractantă are obligaţia de a transmite la Consiliu cât şi contestatorului punctul său de vedere asupra contestaţiei, în termen de 5 zile de la primirea notificării privind contestaţia.

Atenţie! Lipsa punctului de vedere al autorităţii contractante nu impiedică soluţionarea contestaţiei, în măsura în care  s-a făcut dovada comunicării acesteia.

· Consiliul, urmarea unei contestaţii, poate solicita autorităţii contractante să comunice în termen de 5 zile, toate documentele aflate în dosarul achiziţiei publice.

·  Autoritatea contractantă trebuie să efectueze toate demersurile pentru a aduce la îndeplinire măsura impusă de Consiliu, sub sancţiunea unei amenzi, pe fiecare zi de intârziere, ce constă în 20% din salariul minim lunar pe economie, aplicată conducătorului acesteia.
Atenţie! Decizia privind amenda, neatacată în termen, constituie titlu executoriu şi se execută de  către organele competente, potrivit dispoziţiilor legale privind executarea silită a creanţelor fiscale şi cu procedura prevăzută de aceste dispoziţii.

· În soluţionarea cauzei, Consiliul poate: 
· cere lămuriri părtilor, 
· administra probe, 
· solicita orice alte date necesare pentru stabilirea situaţiei de fapt. 
· Solicită orice date necesare pentru stabilirea situaţiei de fapt, şi de la alte persoane fizice sau juridice.
Notă: Consiliul poate desemna un expert independent pentru lămurirea unor aspecte de natură tehnică sau financiară. 
Durata efectuării expertizei trebuie să se încadreze în termenul prevăzut pentru soluţionarea contestaţiilor.

Atenţie! Costul expertizei va fi suportat de partea care a formulat cererea de efectuare a acesteia.
· Procedura în faţa Consiliului este scrisă. 

· Părţile pot fi audiate, numai dacă acest lucru este considerat necesar de către completul de soluţionare a contestaţiei. 
· Părţile pot fi reprezentate de avocaţi.
· Părţile pot depune concluzii scrise în cursul procedurii. 
· Părţile pot solicita să depună concluzii oral in faţa Consiliului, fără ca prin aceasta să fie afectate termenele de soluţionare.
· Termenul de soluţionare a contestaţiei este de 10 zile lucrătoare de la data primirii dosarului achiziţiei publice de la autoritatea contractantă.
· Termenul de soluţionare a contestaţiei poate fi prelungit cu încă 20 zile, în cazuri temeinic justificate.
Măsuri provizorii

Atenţie! Depunerea contestaţiei în faţa Consiliului suspendă de drept procedura de atribuire până la data soluţionării contestaţiei de către Consiliu. 

Atenţie! Contractul incheiat în perioada de suspendare a procedurii de atribuire este lovit de nulitate absolută.   

· Perioada de suspendare atrage prelungirea, în mod corespunzător, a oricărei perioade afectate prin suspendare, cu excepţia perioadelor prevăzute pentru exercitarea căilor de atac.
Atenţie! Consiliul poate să dispună reluarea procedurii de atribuire la solicitarea uneia dintre părţi şi în cazuri temeinic motivate. 

· Decizia cu privire la măsurile provizorii poate fi atacată cu plângere la Curtea de Apel competentă să soluţioneze plângerea impotriva contestaţiei în termen de 5 zile de la comunicarea pronunţării.
· Consiliul se pronunţă mai intâi asupra excepţiilor de procedură şi de fond.
Atenţie! Dacţ se constată că excepţiile de procedură şi de fond sunt întemeiate  nu se mai procedează la analiza pe fond a cauzei. 
· După examinarea, din punct de vedere al legalităţii şi temeiniciei,  Consiliul poate pronunţa o decizie prin care:

·  anulează în parte sau în tot actul atacat, 
· obligă autoritatea contractantă să emită un act

· dispune orice altă măsură necesară pentru remedierea actelor ce afectează procedura de atribuire.
Atenţie! Dacă Consiliul apreciază că există şi alte incălcări ale prevederilor legale cu privire la actul atacat, în afara celor invocate de contestator poate să dispună, din oficiu, remedierea incălcării prevederilor legale.
· Dacă Consiliul admite contestaţia şi dispune luarea unei măsuri de remediere a actului atacat, atunci va preciza şi termenul în care aceasta trebuie să fie adusă la indeplinire. 
· Obligaţia de a monitoriza îndeplinirea măsurilor de remediere dispuse de Consiliu revine ANRMAP.
· Contestaţia poate fi respinsă de către Consiliul ca fiind:
· nefondată, 
· tardivă, 
· lipsită de interes, 
· lipsită de obiect, 
· ca fiind introdusă de o persoană fără calitate sau neimputernicită să formuleze contestaţia, 
· pe orice altă excepţie de procedură sau de fond.

Atenţie! Consiliul va decide asupra continuării sau anulării procedurii de achizitie publică, în funcţie de soluţia pronunţată.

· Consiliul poate lua act, oricând în cursul soluţionării contestaţiei, de renunţarea la aceasta de către contestator.
Atenţie!  Consiliul poate obliga la cerere partea în culpă, la plata cheltuielilor efectuate în cursul soluţionării contestaţiei. 
· Decizia Consiliului:

·  se adoptă  de către un complet, format din trei membrii din care cel puţin preşedintele este licenţiat în drept; 
·  se adoptă cu votul majorităţii membrilor completului, aceştia neavând posibilitatea de a se abţine; 

· va fi motivată şi  comunicată în scris părţilor, în termen de 5 zile de la pronunţare 
· va fi publicată pe pagina de internet a Consiliului.
· poate fi atacată cu plângere, în termen de 10 zile de la comunicare, atât pe motive de nelegalitate cât şi de netemeinicie.

· După luarea deciziei, completul va intocmi o minută care se semnează de către toţi membrii completului şi se consemnează într-un registru special ţinut de către Consiliu.  
Atenţie ! Decizia prin care Consiliul anulează în parte sau în tot actul atacat sau obligă autoritatea contractantă să emită un act sau să dispună orice altă măsură necesară pentru înlăturarea actelor ce afectează procedura de atribuire este executorie. 
Atenţie! Decizia Consiliului este obligatorie pentru părţi.

Atenţie! Contractul de achiziţie publică incheiat cu nerespectarea deciziei Consiliului este lovit de nulitate absolută.

· Decizia privind amenda, neatacată în termen, constituie titlu executoriu şi se execută de către organele competente potrivit dispoziţiilor legale privind executarea silită a creanţelor fiscale şi cu procedura prevăzută de aceste dispoziţii.
· Plângerea  formulată împotriva deciziei Consiliului se depune la sediul acestuia, care va înainta dosarul instanţei competente, în cel mult 3 zile de la expirarea termenului pentru exercitarea căii de atac.
· Plângerea va fi formulată în scris şi motivată.

Notă: Partea care formulează plângerea are obligaţia să comunice în termen, o copie a acesteia, precum şi a înscrisurilor doveditoare şi părţii adverse, depunând dovada de comunicare în faţa instanţei până la primul termen de judecată.
Verificarea legalităţii
· Autoritatea contractantă are dreptul să sesizeze Consiliul în scopul pronunţării asupra legalităţii actelor şi operaţiunilor derulate în cursul procedurii de atribuire.
· Autoritatea contractantă va inainta Consiliului sesizarea motivată, insoţită de documentaţia aferentă procedurii de achiziţie. 
· Consiliul poate să admită sesizarea şi să constate legalitatea actelor întocmite de autoritatea contractantă, precum şi să ateste corectitudinea operaţiunilor şi procedurilor desfăşurate de aceasta.
· Dacă atestarea legalităţii operaţiunilor desfăşurate de autoritatea contractantă necesită expertiza de specialitate, aceasta se va efectua în conformitate cu art. 275, alin (4) din ordonanţă.
Art. 275, alin (4) din OUG nr.34/2006 prevede „Consiliul va putea desemna un expert independent pentru lămurirea unor aspecte de natură tehnică sau financiară. Durata efectuării expertizei trebuie să se încadreze înăuntrul termenului prevăzut pentru soluţionarea contestaţiilor de către Consiliu. Costul expertizei va fi suportat de partea care a formulat cererea de efectuare a acesteia”.

· Dacă se constată nereguli în cadrul procedurilor derulate de autoritatea contractantă, atunci Consiliul dispune notificarea acesteia în vederea luării măsurilor de remediere prevăzute de lege.

Căi de atac împotriva deciziilor CNSC
· Calea de atac împotriva deciziei Consiliului este recursul. 

· Instanţa competentă să soluţioneze plângerea este Curtea de Apel, secţia de contencios–administrativ şi fiscal pe raza căreia se află sediul autorităţii contractante.
· Plângerea va fi soluţionată în complet format din 3 judecători. 

· Plângerea formulată împotriva deciziilor pronunţate de Consiliu se judecă de urgenţă şi cu precădere. 

·  Partea nu poate, să ceară amânarea judecăţii pentru pregătirea apărării sau pentru a lua cunoştinţă de cererile ori înscrisurile comunicate, dacă dovada citării sau comunicării făcute cu cel putin 5 zile inainte de termenul de judecată este depusă la acel termen.
Excepţie – În cazul în care pârâtul nu este reprezentat sau asistat de avocat, preşedintele îi va pune în vedere, la prima zi de înfăţisare, să arate excepţiile, dovezile şi toate mijloacele sale de apărare despre care se face vorbire în încheierea de sedinţă.

Instanţa va acorda, la cerere, un termen pentru pregătirea apărării şi depunerea întâmpinării.  

 art. 118. alin (3) din Codul de procedură civilă. 
· Cu excepţia citării la primul termen de judecată, oricare dintre părti poate cere incuviinţarea instanţei pentru a indeplini, prin intermediul executorului judecătoresc, procedura de citare sau de comunicare a înscrisurilor către cealaltă parte.
·  Procedura de soluţionare a plângerii este cea a recursului, potrivit dispoziţiilor art. 304 indice 1 Cod procedură civilă. 
· Instanţa poate dispune suspendarea procedurii de atribuire, până la soluţionarea plângerii formulate împotriva deciziei Consiliului.
Atenţie! Contractul incheiat în perioada de suspendare este lovit de nulitate absolută.
· Instanţa, admitând plângerea, modifică decizia Consiliului, dispune în vederea remedierii aspectelor de nelegalitate sau netemeinicie ce afectează actele emise în cadrul procedurii de atribuire, după caz: 
· anularea în tot sau în parte a actului autorităţii contractante;

· obligarea la emiterea actului de către autoritatea contractantă; 
· indeplinirea unei obligaţii de către autoritatea contractantă; 
·  orice alte măsuri necesare.
Atenţie! Dacă, în mod eronat, Consiliul a soluţionat cauza pe excepţie, instanţa va casa cu reţinere şi se va pronunţa asupra fondului.

· Dacă instanţa admiţând plângerea, modifică decizia Consiliului şi constată că actul autorităţii contractante a încălcat prevederile legislaţiei în materia achiziţiilor publice, iar contractul a fost încheiat înainte de dispunerea suspendării procedurii de atribuire, partea vătămată are dreptul la despăgubiri. 
· Instanţa poate respinge pe fond plângerea.

Atenţie! Hotărârea pronunţată de instanţa este definitivă şi irevocabilă.
Soluţionarea litigiilor în instanţă privind acordarea de despăgubiri
· Persoana care solicită plata de despăgubiri, atunci aceasta trebuie să dovedească că: 
· prevederile ordonanţei au fost incălcate; şi
· ar fi avut o şansă reală de a câştiga contractul, iar aceasta a fost compromisă ca urmare a incălcării prevederilor legii. 
· Litigiile privind acordarea de dezpăgubiri se solutionează potrivit dispoziţiilor Legii nr. 554/2004 privind contenciosul administrativ.
· Părtile nu se pot adresa atât Consiliului cât şi instanţei de judecată. 
· În cazul în care mai multe părţi se adresează concomitent Consiliului şi instanţei de judecată, instanţa va suspenda judecata până la soluţionarea cauzei pe cale administrativ-jurisdictională.
· Instanţa de fond poate solicita Consiliului opinia asupra existenţei unei incalcări a legislaţiei in materie de achiziţii publice.
· Competenţa de soluţionare a cauzelor aparţine tribunalului în a cărui arie de competenţă teritorială se afla sediul autorităţii contractante.
· Hotărârea pronunţată de tribunal este supusă recursului la Curtea de Apel.

Notă: Dispoziţiile OUG nr.34/2006 se completează cu dispoziţiile Legii nr. 554/2004 privind contenciosul administrativ, în măsura în care nu sunt contrare.
Atenţie! Orice documentaţie de atribuire trebuie să conţină informaţii despre soluţionarea contestaţiilor, precum şi datele de contact ale Consiliului.
4.  Semnare contract sau incheiere acord-cadru.


Procedura de atribuire a contractului se finalizează prin semnarea contractului de achizitie publică  sau inchierea acordului-cadru. 

Atenţie! Clauzele conţinute în oferta privitoare la:

· propunerea tehnică şi propunerea financiară;

· graficul de îndeplinire a contractului;

· graficul de plăţi;

· garanţia bancară de bună execuţie, dacă este cazul

devin parte integrantă a contractului în măsura în care nu afectează clauzele obligatorii.

Atenţie! În cazul în care, pe parcursul indeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

Notă: Dacă părţi din contractul de achiziţie publică urmează să se îndeplinească de unul sau mai mulţi subcontractanţi, atunci autoritatea contractantă trebuie să solicite la incheierea contractului prezentarea contractelor incheiate între viitorul contractant şi subcontractanţii nominalizaţi în ofertă.

Atenţie! Contractele de subcontractare trebuie să fie în concordanţă cu oferta şi se vor constitui în anexe la contractul de achiziţie publică.
5. Transmitere spre publicare anunţ de atribuire
Când se publică anunţul de atribuire


Anunţul de atribuire se publică in cel mult  48 de zile după ce:

· s-a finalizat procedura de 

· licitaţie deschisă, 
· licitaţie restrânsă, 
· dialog competitiv 
· negociere, 
prin atribuirea contractului de achiziţie publică sau încheierea acordului-cadru;

·  s-a finalizat un concurs de soluţii prin stabilirea concurentului câstigător;

· s-a atribuit un contract de achiziţie publică printr-un sistem dinamic de achiziţii.
Atenţie! Pentru serviciile incluse în anexa nr. 2B, obligaţia este aplicabilă numai contractelor a căror valoare estimată este mai mare decât pragul pentru publicarea în JOUE.  
Conţinutul anunţului de atribuire

Anunţul de atribuire trebuie să conţină cel puţin informaţiile prevăzute de anexa nr. 1 la hotărâre, dar de regulă, nu mai mult de 650 de cuvinte. 


Dacă valoarea estimată a contractului de achiziţie publică ce urmează a fi atribuit depăseste pragurile pentru care este obligatorie publicarea anunţul de atribuire în Jurnalul Oficial al Uniunii Europene, atunci acesta trebuie să conţină cel puţin informaţiile cuprinse în anexa nr. 3A din ordonanţă, prin utilizarea formularelor standard adoptate de Comisia Europeană.

Unde se publică anunţul de atribuire?
 Anunţul de atribuire se publică in:

· SEAP
Notă: Obligaţia publicării in SEAP apare incepând cu 1 ianuarie 2007.



Se realizează numai prin mijloace electronice, folosind aplicaţia dedicată, disponibilă la adresa de Internet www.e-licitaţie.ro 

· Monitorul Oficial al României, Partea a VI-a, Achiziţii publice 
Notă: Publicarea numai în M.Of. este obligatorie până la 31 decembrie 2006.




 Începând cu 1 ianuarie 2007, publicarea în M. Of.  se face în cel mult o zi de la publicarea în SEAP.



Se realizează prin transmiterea unei solicitări scrise.



Publicarea în M. Of.  se realizează contra cost. 

·  “Jurnalul Oficial al Uniunii Europene”, dacă este cazul.
Notă: Obligativitatea publicării în JOUE apare incepând cu 1 ianuarie 2007,  în toate situaţiile în care:
· valoarea estimată a contractului de furnizare sau servicii este mai mare decât echivalentul în RON a 125.000 euro – pentru sistemul clasic;
· valoarea estimată a contractului de furnizare sau servicii este mai mare decât echivalentul in RON a 420.000 euro – pentru sistemul de utilităţi;
· valoarea estimată a contractului de lucrări este mai mare decât echivalentul în RON a 5.000.000 euro 
Se realizează până la 1 ianuarie 2007 direct de către autoritatea contractantă, utilizând adresa de internet http://simap. Europa.eu.

De la 1 ianuarie 2007 se realizează prin sistemul SEAP.

Etapa 6

Definitivarea dosarului de achizitie publica

· Dosarul achizitiei publice cuprinde toate activitatile desfasurate in cadrul unei proceduri de atribuire, respectiv toate documentele  necesare pentru derularea procedurii. 

Dosarul de achizitie publica 

►se întocmeste şi se pastreaza de către autoritatea contractanta prin compartimentul intern specializat de achizitii publice; 

►se întocmeşte pentru fiecare:
·  contract de achizitie publica atribuit, 

·  acord-cadru incheiat, 

·  contract de concesiune atribuit, 
·  lansare a unui sistem de achiziţie dinamic.
►se păstrază atat timp cat contractul de achizitie publica acordul cadru produce efecte juridice, cel putin 5 ani de la data finalizarii acestuia;

► daca este solicitat poate fi pus la dispozitia:



- oricarei autoritati publice interesate spre consultare, cu conditia ca nici o informatie sa nu fie dezvaluita daca dezvaluirea ei ar fi contrara legii, ar impiedica aplicarea legii, ar afecta interesul public, ar prejudicia interesul comercial legitim al partilor sau ar afecta libera concurenta ;


- organelor abilitate de a ridica documente care pot servi la dovedirea fraudelor, contraventiilor sau infractiunilor ;

Recomandare: Nu uitati opisul documentelor continute de dosarul de achizitie publica . 

Recomandare: Ori de cate ori dosarul de achizitie publica este solicitat, se inmaneaza o copie a acestuia, iar originalul ramane la autoritatea contractanta.


In cazul in care este solicitat originalul dosarului de achizitie publica autoritatea contractanta realizeaza o copie a acestuia.


Dosarul de achizitie publica se pune la dispozitia celor interesati pe baza de proces-verbal de predare primire, care trebuie sa contina lista documentelor continute, precum si numarul de file al fiecarui document. 
►are caracter de document public. 
Nota : Accesul persoanelor la aceste informaţii se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public.

Accesul nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

· Dosarul achizitiei publice trebuie sa cuprinda:



-nota privind determinarea valorii estimate;



-anunţul de intenţie şi dovada transmiterii acestuia spre publicare, daca este cazul;



- anunţul de participare şi dovada transmiterii acestuia spre publicare, şi/sau, dupa caz, invitaţia de participare;



-documentaţia de atribuire;


- nota justificativa privind alegerea criteriilor de selectie;



- nota justificativa privind alegerea criteriului de atribuire; 


-nota justificativă privind alegerea procedurii de atribuire, în cazul în care procedura aplicată a fost alta decât licitatia deschisă sau licitaţia restransa;



-nota justificativa privind accelerarea procedurii de atribuire, daca este cazul;



- raportul procedurii de atribuire;



-contractul de achiziţie publică/acordul-cadru, semnate;



- anunţul de atribuire si dovada transmiterii acestuia spre publicare.

Atentie! Verificati succesiunea activitatilor din derularea procedurii asa cum sunt acestea prezentate in dosarul achizitiei publice si evitati inregistrarea cu “bis”.


Pentru facilitarea regasirii documentelor realizati un opis al documentelor continute. 

1. Informatii generale: denumirea contractului, procedura aplicata, data lansarii procedurii, persoana responsabila de actualizarea elementelor dosarului;

2. Opis al documentelor;

3. Copie fila de buget sau orice alt document care dovedeste existenta fondurilor;

4. Nota de calcul privind determinarea valorii estimate, fara TVA;

5. Inregistrarile care dovedesc transmiterea anuntului de intentie;

6. Anuntul de intentie;

7. Inregistrarile care dovedesc transmiterea anuntului de participare;

8. Anuntul de participare;

9. Documentatia de atribuire;

10. Nota justificativa privind alegerea procedurii de atribuire, in cazul in care procedura de atribuire a fost alta decat licitatia deschisa sau licitatia restransa;

11. Nota justificativa privind accelerarea procedurii de atribuire, daca este cazul;

12. Raportul procedurii de atribuire, 

13. Contractul de achizitie publica/acordul cadru, semnate;

14. Inregistrarile care dovedesc transmiterea anuntului de atribuire;

15. Anuntul de atribuire;

16. Garantia de buna executie;

17. Inregistrarile ce dovedesc pastrarea garantiei de buna executie;

De retinut! 
Pe parcursul derularii contractului, dosarul achizitiei se poate completa cu:

18. Dovada indeplinirii obiectului contractului – procese verbale de receptie preliminare si finale;

19. Dovada efectuarii platilor;
20. Dovada inregistrarii in contabilitate a rezultatului derularii contractului.
Etapa 7

Derulare contract/acord-cadru

1. Constituirea garanţiei de bună execuţie, dacă este cazul

· Garanţia de bună execuţie a contractului asigură autoritatea contractantă de îndeplinirea cantitativă, calitativă şi în perioada convenită a contractului.

· Garanţia de bună execuţie a contractului se poate constitui în mai multe forme  
Notă: Un  model de scrisoare bancară pentru constituirea garanţiei de bună execuţie este prezentat în Anexa nr.   

· Autoritatea contractantă are dreptul de a nu solicita ofertanţilor constituirea garanţiei de bună execuţie :

· în cazul atribuirii unui contract de furnizare sau de servicii, cu excepţia serviciilor de proiectare, a cărui valoare estimată este mai mică decât valoarea de 40.000 euro ;

· precum şi pentru contractul atribuit în urma aplicării procedurii de negociere fără publicarea prealabilă a unui anunţ de participare. 

· Pentru acordul cadru garanţia de bună execuţie se constituie pentru fiecare contract subsecvent.
· Garanţia de bună execuţie se constituie în perioada premergătoare semnării contractului sau ulterior semnării acestuia, într-un termen limită convenit de către părţi şi înscris în contract.

· Data constituirii  garanţiei de bună execuţie reprezintă data la care contractul de achiziţie publică intră în vigoare, respectiv ordinul de începere a derulării contractului.

Cuantumul garanţiei de bună execuţie
· Cuantumul garanţiei de bună execuţie nu va depăşi 10% din preţul contractului, exclusiv TVA.
Atenţie !

În cazul ofertanţilor care se regăsesc în categoria Intreprinderilor Mici şi Mijlocii (făcând dovada în acest sens prin prezentarea documentelor prevăzute în Legea nr.346/2004) garanţia de bună execuţie se constituie în procent de 50 % din cuantumul precizat în documentaţia de atribuire .
Valabilitatea garanţiei de bună execuţie
· Perioada de valabilitate a garanţiei de bună execuţie a contractului este cel puţin egală  cu durata  contractului.

Modalităţi de constituire

· Garanţia de bună execuţie se contituie prin una din următoarele forme:

· prin scrisoare de garanţie bancară, aceasta constituindu-se în anexă la contract.
· depunere la caserie a unei sume de bani pentru garaţiile de execuţie reduse ca valoare
· prin reţineri succesive din sumele datorate pentru facturi parţiale (doar cu acordul părţilor).
Nota: În acest caz, contractantul are obligaţia de a deschide un cont la dispoziţia autorităţii contractante, la o bancă agreată de ambele părţi, iar suma iniţială care se depune nu trebuie să fie mai mică de 0,5% din preţul contractului.

Atentie ! Verificaţi pentru conformitate elementele cuprinse în  scrisoarea  de garanţie bancară de bună execuţie a contractului.
Nu uita!
· scrisoarea de garanţie de bună execuţie trebuie prezentată în ORIGINAL

· să conţină în clar denumirea autorităţii contractante în favoarea căreia s-a constituit 
· să aibă înscrisă valabilitatea pentru care a fost constituită care trebuie să corespundă cu cea înscrisă în documentaţie.
· să conţină parafa lizibilă a băncii emitente şi/sau semnătura autorizată.


Modelul scrisorii de garanţie de bună execuţie este prevăzut de Formularul nr. 18 “Scrisoare de garanţie de bună execuţie”
2. Intrarea în efectivitate a contractului 

Contractul intră în efectivitate:

· fie după constituirea garanţiei de bună execuţie, dacă a fost solicitată;

· fie la termenul convenit de părţi.

Dacă pe parcursul îndeplinirii contractului se constată faptul că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini şi se solicită rezilierea contractului si angajarea răspunderii contractuale.

Pe parcursul derulării contractului, contractantul nu are dreptul de a înlocui subcontractanţii nominalizaţi în ofertă fără acceptul autorităţii contractante.

Eventuala înlocuire a acestora nu trebuie sa conducă la modificarea propunerii tehnice sau financiare iniţiale.

3. Derularea acordului- cadru 

În baza acordului cadru se pot încheia contracte subsecvente cu operatorul/operatorii economici semnatari ai respectivului acord- cadru numai pe baza regulilor şi condiţiilor prevăzute în acord .

Atentie! Nu se pot atribui contracte subsecvente care au ca obiect prestaţii de altă natură decât cele stabilite prin acordul-cadru sau de tipuri sau natură diferite unele faţă de altele.

Acordul-cadru trebuie să prevadă, pentru contractele subsecvente care urmează să fie atribuite, elementele/condiţiile considerate esenţiale care se referă la:

· obligaţiile pe care operatorul/operatorii economici şi le-au asumat prin propunerea tehnică prezentată în cursul procedurii de atribuire, în special în ceea ce priveşte caracteristicile tehnice – funcţionale şi de performanţă - ale produselor care urmează să fie furnizate, descrierea serviciilor care urmează să fie prestate şi nivelul calitativ al acestora, descrierea lucrărilor care urmează să fie executate şi nivelul calitativ al acestora, duratele/termenele de livrare, de prestare sau de execuţie începând din momentul încheierii contractului, garanţiile acordate, orice alte elemente care au fost luate în considerare în procesul de analiză şi evaluare a propunerilor tehnice;

· preţul/tariful unitar sau preţurile/tarifele unitare, alte angajamente financiare sau comerciale, pe care operatorul/operatorii economici le-au prevăzut în propunerea financiară;

· condiţii specifice şi formule de ajustare a preţurilor, după caz;

· orice alte elemente/clauze pe care autoritatea contractantă le consideră necesare.

Dacă acordul-cadru este încheiat cu mai mulţi operatori economici iar contractele subsecvente urmează să fie atribuite prin reluarea competiţiei, acordul-cadru trebuie să prevadă:

· elementele/condiţiile care rămân neschimbabile pe întreaga durată a respectivului acord;

· elementele/condiţiile care vor face obiectul reluării competiţiei pentru atribuirea contractelor subsecvente. 

În cazul în care acordul-cadru este încheiat cu mai mulţi operatori economici iar contractele subsecvente urmează să fie atribuite prin reluarea competiţiei, autoritatea contractantă are obligaţia, ori de câte ori decide achiziţionarea produselor/serviciilor/lucrărilor care fac obiectul acordului respectiv, să transmită concomitent, o invitaţie de participare la reofertare către toţi operatorii economici semnatari ai acordului-cadru.
Invitaţia la reofertare trebuie să conţină cel puţin următoarele:

· informaţii cu privire la cantităţile şi elementele specifice care vor face obiectul contractului ce urmează să fie atribuit;

· informaţii cu privire la elementele/condiţiile care fac obiectul reluării competiţiei şi criteriul de atribuire/factorii de evaluare care urmează să fie aplicaţi pentru stabilirea operatorului economic căruia îi va fi atribuit contractul, astfel cum s-a prevăzut în documentaţia de atribuire elaborată pentru încheierea acordului-cadru;

· informaţii cu privire la modul în care se depune/transmite noua ofertă şi data limită până la care operatorii economici au dreptul de a depune/transmite noua ofertă.

Elementele care pot face obiectul reofertării se pot referi la:

· preţ, 
· termene de livrare/prestare/execuţie, 
· caracteristici tehnice, nivel calitativ şi de performanţă 
· orice altele asemenea, în măsura în care au fost prevăzute 
Atentie! Data limită până la care operatorii economici au dreptul de depună/transmită noua ofertă se stabileşte de către autoritatea contractantă.

La stabilirea datei limită trebuie să aibă in vedere:

· complexitatea obiectului viitorului contract 
·  asigurarea unei perioade rezonabile pentru elaborarea noii oferte şi transmiterea acesteia. 
Operatorii economici pot fi consultaţi cu privire la posibilitatea acestora de a elabora noile oferte într-o perioadă cât mai scurtă de timp. 
Atentie! Operatorii economici au dreptul ca în procesul de reofertare să modifice elementele/condiţiile care fac obiectul reluării competiţiei numai în sensul îmbunătăţirii acestora şi fără să afecteze elementele/condiţiile stabilite ca fiind neschimbabile.

Daca în urma reofertării, autoritatea contractantă nu obţine îmbunătăţiri ale elementelor/condiţiilor care fac obiectul reluării competiţiei, aceasta are obligaţia de a atribui contractul ofertantului clasat pe primul loc în cadrul procedurii aplicate pentru încheierea acordului-cadru, prin luarea în considerare a condiţiilor şi elementelor prevăzute în oferta iniţială a acestuia.

Atentie!  Dacă operatorul economic, căruia autoritatea contractantă îi transmite o solicitare pentru încheierea unui contract subsecvent, nu are capacitatea de a răspunde acestei solicitări deoarece cantitatea care face obiectul contractului depăşeşte estimarea atunci se poate iniţia o nouă procedură de atribuire pentru achiziţionarea diferenţei care nu poate fi acoperită dacă:

· acordul-cadru este încheiat doar cu operatorul economic respectiv; sau

· deşi acordul-cadru este încheiat şi cu alţi operatori economici, nici aceştia la rândul lor nu au capacitatea de a acoperi diferenţa respectivă.
Atentie! Dacă operatorul economic, căruia autoritatea contractantă îi transmite o solicitare pentru încheierea unui contract subsecvent, nu are capacitatea de a răspunde acestei solicitări din propria sa culpă, autoritatea contractantă are dreptul de a iniţia o nouă procedură de atribuire pentru achiziţionarea întregii cantităţi necesare. 


 Operatorul economic în culpă va suferi consecinţele prevăzute în acordul-cadru pentru neîndeplinirea obligaţiilor în sarcina sa.

4. Îndeplinirea obligaţiilor asumate prin contract 


Părţile trebuie să-şi îndeplinească, cu bună credinţă, obligaţiile asumate atât din punct de vedere cantitativ, cât şi calitativ, la termenul stabilit în contract. 

Atentie! În principiu, nu este permisă cesionarea contractului. 
ETAPA 8

Finalizare contract

1. Recepţia finală


Recepţia finală reprezintă operaţiunea prin care autoritatea contractantă îşi exprimă acceptarea cu privire la produsele/serviciile/lucrările rezultate în urma unui contract de achiziţie publică şi pe baza căruia efectuează plata finală.


În cazul contractelor de lucrări


 Executantul garantează că la data recepţiei lucrarea executată:

· va avea calităţile declarate de către acesta în contract, 

· va corespunde reglementărilor tehnice în vigoare şi 
· nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.
Nota: La lucrările la care se fac încercări calitatea probei se consideră realizată dacă rezultatele se înscriu în toleranţele admise prin reglementările tehnice în vigoare.
Atentie! Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează să fie puse în operă de la data primirii ordinului de începere a lucrării până la data semnării procesului-verbal de recepţie a acesteia.
 Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de timp stabilit prin contract de la recepţia lucrării si după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.
 Atentie! Materialele trebuie să fie de calitatea prevăzută în documentaţia de execuţie.

Verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) vor fi descrise în anexa/anexele la contract.

· La finalizarea lucrărilor executantul are obligaţia de a notifica în scris achizitorului că sunt îndeplinite condiţiile de recepţie, solicitând acestuia convocarea comisiei de recepţie.
· Pe baza situaţiilor de lucrări executate confirmate şi a constatărilor efectuate pe teren achizitorul va aprecia dacă sunt întrunite condiţiile pentru a convoca comisia de recepţie.

· În cazul în care se constată că sunt lipsuri sau deficienţe acestea vor fi notificate executantului, stabilindu-se şi termenele pentru remediere şi finalizare.
·  După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.
Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare.
· În funcţie de constatările făcute achizitorul are dreptul de a aproba sau de a respinge recepţia.
Nota: Recepţia se poate face şi pentru părţi din lucrare, distincte din punct de vedere fizic şi funcţional.

 Perioada de garanţie acordată lucrărilor
· Perioada de garanţie decurge de la data recepţiei la terminarea lucrărilor, pe ansamblu sau pe părţi din lucrare distincte din punct de vedere fizic şi funcţional, până la recepţia finală.
· În perioada de garanţie executantul are obligaţia, în urma dispoziţiei date de achizitor, de a executa toate lucrările de 
modificare, reconstrucţie şi remediere a viciilor, contracţiilor şi altor defecte a căror cauză este nerespectarea clauzelor contractuale.

Atentie! Contractul nu va fi considerat terminat până când procesul-verbal de recepţie finală nu va fi semnat de comisia de recepţie. 

· Procesele-verbale de recepţie finală pot fi întocmite şi pentru părţi din lucrare, dacă acestea sunt distincte din punct de vedere fizic şi funcţional. 
· Recepţia finală va fi efectuată conform prevederilor legale, după expirarea perioadei de garanţie.
·  Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.

SERVICII - Recepţie şi verificări
· Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din Caietul de sarcini.
· Verificările vor fi efectuate în conformitate cu prevederile din contract. 
· Achizitorul are obligaţia de a notifica în scris prestatorului identitatea reprezentanţilor săi împuterniciţi pentru acest scop.
PRODUSE - Recepţie, inspecţii şi teste

· Achizitorul sau reprezentantul său are dreptul de a inspecta şi/sau de a testa produsele pentru a verifica conformitatea lor cu specificaţiile din anexa/anexele la contract.
Nota: Inspecţiile şi testările la care vor fi supuse produsele, precum şi condiţiile de trecere a recepţiei provizorii şi a recepţiei finale (calitative) vor fi descrise în anexa/anexele la contract.
· Achizitorul are obligaţia de a notifica în scris furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.
· Inspecţiile şi testele din cadrul recepţiei provizorii şi recepţiei finale (calitative) se vor face la destinaţia finală a produselor.

 Atentie! Dacă vreunul dintre produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului:

· de a înlocui produsele refuzate; sau
· de a face toate modificările necesare pentru ca produsele să corespundă specificaţiilor lor tehnice.
Nota: Dreptul achizitorului de a inspecta, de a testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.
· Certificarea de către achizitor a faptului că produsele au fost livrate parţial sau total se face după instalare şi după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

2.Eliberarea garanţiei de bună execuţie

· Restituirea garanţiei de bună execuţie :

· Se efectuează potrivit clauzelor contractuale şi dacă nu s-au ridicat pretenţii asupra ei. 
· În cazul contractului de furnizare :

· în cel mult 14 zile de la data întocmirii procesului-verbal de recepţie a produselor care fac obiectul contractului şi/sau de la plata facturii finale.

· În cazul contractului de furnizare pe baza de leasing:

· în cel mult 14 zile de la data întocmirii procesului-verbal de recepţie a produselor care fac obiectul contractului şi/sau de la plata facturii finale.

· În cazul contractului de servicii :

· în cel mult 14 zile de la data îndeplinirii de către contractant a obligaţiilor asumate prin contract.

· În cazul contractelor de servicii de proiectare :

· valoarea garanţiei de bună execuţie aferentă studiilor de prefezabilitate şi/sau fezabilitate, în termen de 14 zile de la data predării şi aprobării documentaţiei respective ;

· valoarea garanţiei de bună execuţie aferentă proiectului tehnic şi/sau detaliilor de execuţie, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv. 

· În cazul contractelor de lucrări:

· 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor,  iar riscul pentru vicii ascunse este minim;

· restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

Atentie ! La încheierea contractelor care s-au derulat corespunzător, în momentul  returnării scrisorii originale de garanţie bancară de bună execuţie, asiguraţi-vă că aţi oprit o copie a scrisorii de garanţie, pentru a putea face dovada existenţei acesteia fiind anexă la contract.

Când se reţine garanţia de bună execuţie ?

· Autoritatea contractantă are dreptul de a emite pretenţii asupra garanţiei de bună execuţie, în limita prejudiciului creat, dacă contractantul nu îşi îndeplineşte obligaţiile asumate prin contract, cu obligatia de a notifica pretenţia precizând obligaţiile ce nu au fost respectate. 
ETAPA 9

Analiza procesului


Persoana responsabilă pentru realizarea unei achiziţii publice analizează modul în care a fost îndeplinit contractul respectiv, măsura în care au fost satisfăcute nevoile autorităţii contractante, punctele tari şi punctele slabe ale procedurii de atribuire a contractului de achiziţie publică şi propune măsuri de îmbunătăţire a procesului de achiziţie publică pentru viitor.[image: image3.png]



Ve = Vp+ Vmipf,





unde: Ve =valoare estimată


	Vp=valoare produse= Nr. buc. X preţ unitar


	Vmipf =valoare manoperă, instalare şi punere în funcţiune


	





Ve = Vpmax,





unde: Ve= valoare estimată


	Vpmax= valoarea celei mai scumpe modalităţi de dobândire 





Dacă:


		Σ Vl>40.000 euro 


atunci:





Se poate aplica procedura prin cerere de oferte numai pentru loturile care îndeplinesc, în mod cumulativ, următoarele condiţii:


valoarea estimată a lotului respectiv este mai mică sau egală cu echivalentul în lei a 40.000 euro;


valoarea cumulată a loturilor pentru care se aplică procedura cererii de ofertă, nu depăşeşte 20% din valoarea totală a serviciilor care urmează să fie prestate.       





Dacă:


		Σ Vl>250.000 euro 


atunci:





Se poate aplica procedura prin cerere de oferte numai pentru loturile care îndeplinesc, în mod cumulativ, următoarele condiţii:


valoarea estimată a lotului respectiv este mai mică sau egală cu echivalentul în lei a 40.000 euro;


valoarea cumulată a loturilor pentru care se aplică procedura cererii de ofertă, nu depăşeşte 20% din valoarea totală a lucrărilor.       





Atentie ! Constituirea garanţiei de bună execuţie este o OBLIGATIE a contractantului.

